
CUVÂNT ÎNAINTE 

Sfântul Gavriil (1929-1995), care a fost canonizat în 2012 de Biserica Georgiei, aparţine 
unei cete de sfinţi cu totul deosebite, care însă a fost întotdeauna prezentă în Biserica 
Ortodoxă, cel puţin din veacul al IlI-lea până în zilele noastre, şi anume cea a celor nebuni în 
Hristos (sau nebuni pentru Hristos), numiţi în greacă saloi şi în rusă iurodivîie. 

Aceştia, de-a lungul veacurilor, au fost tot mai rari în Grecia şi în zonele helenofone. în 
schimb, au fost numeroşi în Rusia între veacurile al XVI-lea şi al XlX-lea; au mai existat 
câţiva în primele două decenii ale veacului al XX-lea, dar au fost trataţi cu brutalitate de 
statul comunist, care i-a scos din societate, internându-i în spitale de psihiatrie. 

Sfântul Gavriil este fără îndoială unul dintre ultimii sfinţi nebuni pentru Hristos cunoscuţi 
în 

întreaga lume ortodoxă. De la moartea sa au trecut doar douăzeci de ani şi, tot la mai puţin de 
douăzeci de ani de la adonnirea sa, a şi fost canonizat de Biserica Georgiei. Mulţi dintre fiii 
săi duhovniceşti, mulţi dintre cei călăuziţi de el către Dumnezeu, mulţi dintre cei pe care i-a 
uimit cu vorbele, cu faptele şi cu minunile sale sunt încă în viaţă şi pot da mărturie în chip viu 
despre viaţa, personalitatea şi harismele sale. 

Sfântul Gavriil este o figură cu totul aparte a spiritualităţii ortodoxe contemporane, nu 
numai pentru că a fost nebun pentru Hristos, ci şi pentru că a fost deopotrivă un mărturisitor 
al credinţei, un mucenic al prigoanei comuniste şi un mare părinte duhovnicesc; harurile 
străvederii şi prorociei, cu care l-a înzestrat Dumnezeu, le-a pus în slujba iubirii de aproapele, 
pe care, dimpreună cu smerenia, o socotea virtutea de căpetenie a vieţii duhovniceşti. Această 
iubire, arătată oamenilor adesea în chip neobişnuit, câteodată aspru şi răvăşitor, pentru a-i 
trezi din amorţire, provocându-le un adevărat „şoc electric" duhovnicesc, era întotdeauna 
iubire adevărată şi profundă, şi nu avea altă ţintă decât întoarcerea fiecăruia la Dumnezeu şi 
împrietenirea cu El. Numeroasele minuni săvârşite de Sfântul Gavriil în timpul vieţii sale şi 
după trecerea la cele veşnice dau mărturie deplină că a fost vas ales al Duhului Sfânt şi 
dăruitor mărinimos al harului dumnezeiesc. 

Sfântul Gavriil nu a lăsat nimic scris, şi predicile sale n-au fost înregistrate în vreun fel. 
Dar mărturia întregii sale vieţi, apoftegmele transmise de cei care l-au cunoscut, cuvintele 
adunate de cei care i-au fost aproape sunt, toate, învăţături ziditoare pentru viaţa 



duhovnicească, şi tuturor celor ce vor citi această carte le dorim să se folosească de ele. 

Scrierea de faţă datorează mult diverselor documente menţionate în bibliografie. E mai 
puţin o lucrare originală, cât mai degrabă o muncă de compunere, de ordonare, de traducere şi 
de rescriere. Am considerat necesar s-o scriu din trei motive: 

Primul a fost faptul că sursele menţionate nu au o structură bine organizată, sunt slab 
redactate şi, în cazul celor traduse în franceză, nu foarte bine traduse; nici una dintre ele nu 
abordează subiectul în totalitate şi nu constituie o scriere care poate fi preluată ca atare. 

în al doilea rând, se cuvenea ca în colecţia „Mari duhovnici ortodocşi ai veacului al XX- 
lea", după mai mult de douăzeci de volume consacrate unor monahi greci, ruşi, români şi 
sârbi, să fie inclus şi un eminent reprezentant al vechii şi venerabilei Biserici a Georgiei. 

în al treilea rând, în ultimii zece ani, m-am apropiat sufleteşte de Sfântul Gavriil; 
întotdeauna, la sfârşitul fiecărei călătorii în Georgia, încă mai înainte de a fi canonizat, 
mergeam să mă reculeg 

la mormântul său şi să-i cinstesc ca pe nişte sfinte moaşte rămăşiţele pământeşti, însoţit fie de 
prietenul meu Arhiepiscopul Ştefan de Tsageri şi Lentekhi, fie de unul dintre prietenii mei 
georgieni, ucenic al Sfântului Gavriil, despre care acesta a prorocit că va fi preot, după cum s- 
a şi întâmplat; aşa am putut să iau parte şi să mă rog împreună cu ei la slujbele de pomenire 
săvârşite pentru el; aşa am putut să mă întâlnesc cu mulţi apropiaţi de-ai săi între care 
monahia Parascheva, care i-a slujit la chilie şi a fost cea mai apropiată fiică duhovnicească a 
sa de la Mănăstirea Samtravo -, să-i ascult vorbind despre el şi să adun de la ei câteva 
istorioare inedite. 

Mulţumesc Preafericirii Sale Patriarhului-catolicos Ilie al II-lea, cu care am avut cinstea 
să mă întâlnesc în fiecare dintre călătoriile mele în Georgia, care mi-a dat binecuvântare 
pentru publicarea acestei cărţi. 

I. 

VIAŢA 

1 . 

Copilăria 

Goderdzi Urghebadze (cel ce va să fie Sfântul Gavriil) s-a născut pe 26 august 1929, la 
Tbilisi, capitala Georgiei. Părinţii săi se numeau Vasile şi Varvara. Ei mai aveau doi copii, 
Emma şi Mihail, iar după naşterea lui Goderdzi, au mai avut o fiică, Julieta. 

Tatăl său era nu doar un comunist convins, ci şi un ateu militant, care a luat parte la 
distrugerea bisericilor, iar mama sa era prea puţin interesată de religie 1 . Aşa că a fost botezat 
prin grija unei foste monahii, Tamara Beghiaşvili 2 , la Biserica Sfânta Varvara, situată nu 
departe de casa lor, în cartierul Navtlughi. 

1 Sub înrâurirea fiului ei, către sfârşitul vieţii s-a călugărit, intrând în obştea Mănăstirii 
Samtravo, sub numele de Ana; acolo a şi murit în anul 2002. 

~ Multe mănăstiri erau închise de puterea comunistă, şi adesea monahii şi monahiile trăiau 
în oraşe, ca simpli mireni. 

Goderdzi avea vreo doi ani când tatăl său a fost aşasinat în circumstanţe care au rămas ob- 
scure. Familia i-a dat atunci numele de Vasiko 1 , în amintirea tatălui său. 

în copilărie, Vasiko, deşi n-a avut parte de nici o educaţie religioasă, era plecat spre 
lucruri cucernice: construia bisericuţe din beţe de chibrituri şi erau zile în care, spre mirarea 
mamei sale, abia de mânca din puţinul ce se punea pe masă în acele timpuri de lipsuri; stătea 
mai degrabă singur, decât să se joace cu cei de vârsta lui; era un copil liniştit şi tăcut. 

Iubea mult animalele. îl durea să vadă cum cei ai casei pun curse pentru şoareci, aşa că 
făcea el nişte cuşti mici, în care-i prindea vii şi apoi le dădea drumul pe câmp. îi erau dragi 



păsările, iar acestea, netemându-se de el, zburau în jurul lui, ciripind, şi i se aşezau pe căpşor 
şi pe umeri. 

A mers la şcoală la şase ani. Era un elev silitor, iubit de învăţători şi de colegi pentru 
blândeţea lui. 

La vârsta de şapte ani, a auzit pentru prima oară de Hristos intr-un fel care l-a impresionat 
foarte tare şi care i-a schimbat cu totul viaţa. într-o zi, a văzut doi vecini certându-se şi l-a 
auzit pe unul dintre ei spunându-i celuilalt: „Ai vrea să mă răstigneşti ca pe Hristos, nu-i 
aşa?" Vasiko i-a întrebat pe cei ai casei de ce a fost răstignit Hristos. I s-a spus să se ducă la 
biserică şi să-l 

I Diminutiv de la Vassili vasilică. 

întrebe pe preot. Biserica era închisă, însă paznicul l-a întrebat pentru ce venise şi, aflând de 
la el ce şi cum, l-a sfătuit să citească „cartea despre Hristos". Aşa că a strâns bani ca să-şi 
cumpere o Biblie, şi de atunci n-a mai avut alt gând decât să-şi închine viaţa lui Hristos. 
Lăsând de-o parte joaca, îşi petrecea zilele citind şi recitind ore în şir Sfintele Scripturi. Când 
se întorcea de la şcoală, îşi făcea iute temele, ca să aibă mai mult timp pentru Cuvântul lui 
Dumnezeu. Iar seara se ruga mult. 

2 . 

Harismele şi minunile unui copil de numai doisprezece ani 

Evlavia i-a tot sporit în următorii ani. La vârsta de doisprezece ani, a avut o vedenie, 
legată de lupta sa arzătoare împotriva răului, pe care a istorisit-o astfel la sfârşitul vieţii sale: 
„într-o noapte, m-am trezit dintr-odată din somn şi am văzut înaintea mea un diavol 
înfricoşător la chip, care mă privea mânios. Din mila lui Dumnezeu, nu m-am temut foarte 
tare, atâta doar că nu puteam să mă mişc. De alungat, n-aveam cum să-l alung, pur şi simplu 
stăteam şi-l priveam năucit. Roşu de furie, mi-a zis: Tu te lupţi cu mine? Şi m-a lovit cu 
pumnul." Când a intrat în cameră, mama şi-a găsit copilul întins pe pat, fără cunoştinţă. 

II 

Această încercare, chinuitoare pentru sufletul şi trupşorul lui de copil, a fost 
providenţială, pentru că i-a întărit credinţa în Dumnezeu şi i-a dovedit prin însăşi cercarea 
lucrului puterea rugăciunii în lupta contra duhurilor răutăţii. „Văzând pe diavol va spune mai 
târziu mi s-a întărit credinţa în Hristos şi mi -am zis: Dacă diavolul există, atunci cu atât mai 
mult există Dumnezeu." 

In aceeaşi perioadă, râvna sa duhovnicească i-a prilejuit o altă vedenie, prin care i s-a 
descoperit în chip profetic felul vieţuirii sale în lume: răstignirea în duh primită de bunăvoie, 
din dragoste de Dumnezeu şi de aproapele: „Stăteam pe verandă, la etaj, cufundat în gânduri 
şi, ridicându-mi ochii spre cer, am văzut o cruce mare. N-am ştiut atunci dar acum ştiu că era 
crucea pe care trebuia s-o port pentru dragostea lui Dumnezeu şi a poporului meu." 

Având harul Sfântului Duh sălăşluit în el, copilandrul Vasiko se arăta în stare de fapte 
mai presus de limitele şi de legile fireşti. 

Monahia Pelaghia Ksovreli, o vecină de-o vârstă cu el, istoriseşte această întâmplare: 
„într-o zi de vară, vine la noi unchiul meu şi ne spune: Slavă Domnului Iisus! Se vede că Se 
îngrijeşte de aleşii Săi pe acest pământ! L-am întrebat de ce spune asta, iar el ne-a povestit 
această istorie uimitoare: Mergeam spre casă, pe vechiul drum de la Biserica Sfânta Varvara. 
Aproape de Biserica Sfântul Gheorghe, cea dărâmată, l-am văzut 

pe Goderdzi, fiul lui Vasiko, în bătaia soarelui, strângând dintre ruinele bisericii pietrele mari, 
prăbuşite acolo. Cufundat cum era în lucrul său, nu m-a văzut. Iar eu priveam la el fără să 
scot vreo vorbă. După o vreme însă m-a văzut şi foarte bucuros mi-a zis: Unchiule Muha, 
vino să ridici piatra asta. Şi mi-a arătat o stâncă mare. Unchiul meu se numea de fapt 
Gheorghe şi era un mare sportiv; i se spunea Muha [adică stejar], pentru forţa şi puterea lui de 



luptător. Continuând istoria, ne-a spus: Am încercat, dar n-am izbutit să urnesc piatra. Atunci 
Vasiko, spunând: în numele Domnului, a ridicat piatra şi a aşezat-o alături de celelalte pietre 
scoase dintre ruinele bisericii. Noi eram oameni credincioşi, dar, din pricina prigoanei 
regimului ateu, nu mergeam la biserică. Din ziua aceea însă, unchiul meu a început să ducă o 
viaţă de creştin." 

Cu toate că nu avea decât doisprezece ani, Vasiko era înzestrat de Dumnezeu cu darul 
înainte-vederii; aflându-se despre acest dar al lui, atunci când a izbucnit războiul, familiile 
îngrijorate de soarta rudelor care erau pe front veneau la el să le dea veşti despre ele. Iar cele 
spuse de Vasiko se vădeau până la urmă a fi cu totul adevărate. Şi se folosea de darul acesta, 
pentru care era iubit şi preţuit de toţi, ca să-i îndemne pe cei ce veneau la el să ducă o viaţă 
creştinească. „Mergeţi la biserică le spunea -, nu vă lepădaţi de Hristos şi ţineţi la mântuirea 
sufletelor voastre!" 

Micul Vasiko nu se mândrea şi nu se împăuna cu aceste daruri ale sale care-i aduceau 
preţuirea şi laudele celor care-1 ştiau. Dimpotrivă, se smerea intr-un mod tare năstruşnic, 
asemenea celor nebuni pentru Hristos o prevestire a faptului că avea să vieţuiască asemenea 
lor -, şi iată cum: se vâra într-o ladă de gunoi şi cu glas mare, ca să-l audă toţi, repeta la 
nesfârşit: „Vasiko, ţine minte tot timpul că eşti o ladă de gunoi, şi nimic bun să nu cugeţi 
despre tine!" Ai lui se supărau din pricina acestor purtări şi chiar îl pedepseau. Cei care îi 
cunoşteau darul, nu râdeau de el şi nu-1 nesocoteau. 

0 altă purtare, nu ciudată, dar neobişnuită pentru un copil de vârsta lui, era grija pentru 
păstrarea şi cinstirea cuvenită a sfintelor icoane; căci, în acele vremuri de teroare şi de 
prigoană comunistă, oamenii le ţineau prin poduri şi prin pivniţe, purtându-se ca nişte 
necinstitori şi nepăsători de cele sfinte. 

Micul Vasiko mergea pe la casele lor şi le spunea: „Aveţi o icoană în casă şi arăta cu 
degetul exact locul unde era ascunsă. Ori o cinstiţi aşa cum se cuvine, ori mi-o daţi mie, ca s- 
o ţin. Când o s-o vreţi înapoi, v-o dau bucuros." Vasiko avea mare grijă de aceste icoane, 
acordându-le toată cinstea de care erau lipsite. 

Mama lui Vasiko, Varvara, se necăjea văzând cutezanţa cu care-şi arăta credinţa. Când a 
înţeles că vrea să se dedice cu totul vieţii celei duhovniceşti, 

l-a îndemnat să fie mai „căldicel": „Nu te mai chinui aşa, îi spunea. Trăieşte şi tu ca toţi 
ceilalţi oameni! Fii bisericos cât vrei, dar nici aşa, să nu ştii decât de Evanghelie şi de cre- 
dinţa ta!" 1 

Vasiko însă a stăruit în vieţuirea la care simţea că fusese chemat. într-o zi, furioasă din 
pricina încăpăţânării lui, mama sa i-a luat Evanghelia şi a aruncat-o la closet; Vasiko s-a 
repezit iute s-o scoată şi, plângând, a strâns-o la piept, rugându-se cu toată ardoarea. 

3 . 

Fuga de lume şi chemarea către viaţa monahală 

La numai doisprezece ani, în miez de noapte, a fugit de acasă, luându-şi cu el doar 
Evanghelia. Era spre sfârşitul toamnei. A mers toată noaptea, şi în zori a ajuns la sfântul oraş 
Mţkheta 2 , ducându-se drept la Mănăstirea Samtavro 3 . 

1 Chiar şi după cincizeci de ani, atunci când s-a dus să-l vadă pe fiul ei, de-acum monahul 
Gavriil, grav bolnav, care a şi murit un an mai târziu, ea, după cum se vede, nu-şi schimbase 
părerea, căci, plângând şi suspinând, îi spunea: „Care ţi-a fost viaţa, Gavriile?! Chinuri şi 
numai chinuri! Copilărie tu n-ai avut. Mai bine ţi- ar fi fost să mă fi ascultat şi să fi avut grijă 
de tine!" Şi, văzând-o plângând, părintele Gavriil s-a întristat că mama sa tot nu-1 înţelegea, 
întâi a tăcut, apoi i-a spus: „N-aş fi putut să duc o altă viaţă." 

' Situat la vreo doisprezece kilometri de Tbilisi. 

Această binecunoscută mănăstire a fost zidită în veacul al XH-lea. în biserica ei se află 



mormintele sfântului împărat Mirian care i-a încreştinat pe georgieni şi a făcut din ţara sa una 
dintre primele ţări creştine şi al soţiei sale, Sfânta Nana. în mănăstire se mai află şi o 
bisericuţă din veacul al IV-lea, în care s-a rugat Sfânta Nino, care a trăit în acest loc. 

Stareţa Anusia Kochlamazaşvili l-a primit cu toată dragostea, dar n-a putut să-l găzduiască 
decât puţine zile, pentru că nu era îngăduit ca bărbaţii (fie ei şi copii) să stea într-o mănăstire 
de maici. L-a îndemnat să se ducă la Mănăstirea Svetiţkhoveli, din vecinătate 1 , iar el, 
supunându-se, s-a dus acolo, dar n-a putut să stea decât trei zile, pentru că mănăstirilor le era 
interzis prin decret guvernamental să adăpostească tineri pentru mai multă vreme. Aşa că a 
plecat de acolo şi s-a dus la Mănăstirea Şio-Mghvime 2 , situată la o depărtare de vreo şaizeci 
de kilometri. Dar nici aici n-a putut să rămână decât trei zile, după care a fost dus la 
Mănăstirea Zedazeni 3 , unde vieţuiau mai mulţi monahi foarte bătrâni. 

Aceştia i-au făcut o ascunzătoare în preajma mănăstirii, în care a stat mai multe săptămâni, 
însă, din pricina controlului poliţienesc strict la care era supusă mănăstirea, monahii n-au 
putut să-l ţină mai mult şi l-au trimis la Mănăstirea Betania 1 , 

1 Această mănăstire era închinată sfântului veşmânt al Domnului, păstrat intr-un stâlp din 
catedrala din Mţkheta. 

‘ Una dintre cele mai cunoscute mănăstiri din Georgia, situată într-o vale stâncoasă, 
fondată în veacul al Vl-lea de Sfântul Şio, unul dintre cei treisprezece „Părinţi sirieni", care 
îşi are aici mormântul. 

3 întemeiată în veacul al Vl-lea de Sfântul Ioan de Zedazeni, unul dintre „Părinţii sirieni", 
părinte duhovnicesc al altor doisprezece monahi. 

16 

situată la o depărtare de vreo şaizeci de kilometri. Monahii i-au spus cum să ajungă acolo şi i- 

au dat hrană pentru drum. La Betania a fost primit de doi sfinţi monahi care vieţuiau acolo, 

2 

părintele Gheorghe Mlkheidze şi părintele Ioan Maisuradze, care se nevoiau împreună. 
Părintele Gheorghe, care vieţuise vreme de cincisprezece ani în Muntele Athos şi avea o mare 
experienţă de viaţă monahală, a fost mulţi ani părintele duhovnicesc al lui Vasiko. Dar şi de 
acolo a fost nevoit să plece, pentru că această mănăstire era doar tolerată de autorităţi 3 , însă a 
păstrat legătura cu monahii de aici, venind la ei de câte ori putea. 4 

1 Situată la şaisprezece kilometri sud-est de Tbilisi şi întemeiată în veacul al XlII-lea de 
familia Orbeli. 

' Prin minunatele lor nevoinţe ascetice şi prin suferinţele îndurate din pricina prigoanelor 
care nu mai încetau, care au făcut din ei mărturisitori şi mucenici, ei au menţinut în Georgia, 
vreme de patruzeci de ani, o viaţă duhovnicească de mare profunzime. Au fost canonizaţi de 
Biserica Georgiei. 

3 

Era tolerată, pentru că lângă mănăstire se afla o moară, la care monahii măcinau făină 
pentru nevoile localnicilor. O parte dintre aceştia însă îi vrăjmăşeau, şi un tânăr monah, venit 
să li se alăture, părintele Vasile, a fost bătut de ţărani pe drumul către mănăstire atât de crunt, 
încât a murit de pe urma rănilor. Chiar şi părintele Gavriil a fost atacat pe drumul către 
mănăstire de nişte femei, care au aruncat în el cu pietre şi i-au rupt sutana. 

4 Părintele Gheorghe a murit în braţele părintelui Gavriil, în 1956, care a fost pentru viaţa 
părintelui Gavriil un an de cotitură. Părintele Ioan a murit în 1961. După moartea sa, 
Mănăstirea Betania a rămas părăsită vreme de şaptesprezece ani, până când, în 1978, un 
monah, arhimandritul Ioan, a izbutit să se stabilească aici. 

4. 

întoarcerea la Tbilisi 

Vasiko s-a întors la Tbilisi. Nu se ştie nimic despre călătoria sa, nici despre locul în care a 
locuit aici; tot ce se ştie este că n-a locuit la ai săi, pentru că mama lui n-a ştiut multă vreme 



că s-a întors în oraş. 

Ştim doar că s-a îngrijit de el o femeie pe nume Margo, cumsecade şi mărinimoasă, care 
îşi câştiga traiul ghicind în cărţi. Vasiko suferea că o femeie cu un suflet atât de bun se 
îndeletnicea cu un astfel de lucru, osândit de Biserică ca păcat. într-o zi, Margo s-a 
îmbolnăvit şi era tare îngrijorată că nu va mai avea din ce să trăiască. Vasiko însă a 
îmbărbătat-o, spunându-i că va face el cumva ca oamenii să nu înceteze să vină la ea. Şi, 
folosindu-se de neputinţa ei, îi primea el pe cei care veneau la ea şi stătea de vorbă cu ei. Le 
vorbea despre Hristos şi despre datoria de a duce o viaţă creştinească. Şi, ca să-i convingă, 
Dumnezeu i-a dat lui Vasiko darul prorociei. Şi, având el încă din copilărie darul străvederii, 
primit de la Sfântul Duh, le descoperea şi păcatele săvârşite de ei în trecut, de care aceştia 
uitaseră cu totul. Şi-i îndemna să meargă la preot, ca să se spovedească şi să primească Sfânta 
împărtăşanie. Cei care l-au cunoscut cu acest prilej se minunau de cuvintele şi de purtările 
sale. Până şi Margo a fost impresionată de harismele copilului, care întreceau puterile ei de 
ghicitoare şi vădeau darul dumnezeiesc 

pe care-1 primise, aşa că s-a oprit din ghicit şi a început să trăiască în chip creştinesc. 

în oraş se vorbea din ce în ce mai mult despre acest copil minunat. 

Mama lui Vasiko, care nu contenise să-l tot caute după fuga lui de acasă, a aflat intr-un 
sfârşit unde locuia. S-a dus la el şi l-a îndemnat să se întoarcă acasă, făgăduindu-i că de-acum 
nu se va mai împotrivi chemării şi vieţuirii sale. Aşa că Vasiko s-a întors acasă. E drept că 
mama lui se mai îmblânzise, dar uneori tot se mai plângea că nu trăieşte ca toţi oamenii şi că 
nu ştie de nimic altceva decât de traiul lui cucernic, care îl deosebea cu totul de tinerii de 
vârsta lui şi de felul de a gândi al celor din jur. 

în anii care au urmat, Vasiko i-a ajutat ca mai înainte pe cei nevoiaşi şi necăjiţi, cu 
vorbele sale duhovniceşti şi cu faptele cele bune. 

0 dată pe an mergea la Mănăstirea Betania, ca să-şi descopere cugetele şi să se 
spovedească la părintele Gheorghe, cel care-1 primise şi-l ajutase cu câţiva ani înainte, şi ca să 
primească de la el sfaturi mântuitoare. Acolo, îi ajuta pe monahi, care erau foarte bătrâni şi nu 
se puteau osteni prea mult. 

La vârsta de şaisprezece ani, s-a dus în pelerinaj la Mănăstirea Martkopi 1 . în timpul 
acestei 

1 Fondată în veacul al Vl-lea de Sfântul Antonie de Martkopi, situată la aproximativ 
patruzeci de kilometri nord-est de Tbilisi. 

călătorii, l-a întâlnit pe părintele Aitala, un sfânt monah, care avea harul străvederii şi care l-a 
impresionat mult; amintirea lui i-a rămas pururea vie şi dragă. 

Printre faptele cele bune ale tânărului Vasiko din acea vreme, una a vădit în chip deosebit 
dragostea pe care o avea faţă de oameni, şi nu numai de cei vii, ci şi de cei răposaţi (dragoste 
care este negreşit un semn de sfinţenie, fiind mărinimoasă şi cu totul dezinteresată). Guvernul 
comunist a decis să distrugă un parc public, situat în preajma vechiului cimitir Vera, unde 
fuseseră îngropaţi tinerii soldaţi georgieni care-şi pierduseră viaţa în războiul de independenţă 
din 1921. Văzând cu întristare cum pământul este răscolit de buldozere, fără ca nimeni să ţină 
seama de morţii care se odihneau aici, Vasiko venea noaptea şi aduna cu evlavie oasele 
risipite, le punea în saci şi le îngropa într-un loc curat şi ferit din vecinătate. 

5. 

Serviciul militar 

In 1949, Vasiko a fost nevoit să se supună obligaţiei de a împlini serviciul militar în 
armata sovietică. A slujit patria în unitatea de grăniceri din Batumi. în pofida regimului strict 
impus tuturor soldaţilor, a izbutit în chip minunat să se ţină de postul său şi să meargă din 
timp în timp, neştiut 

de nimeni, la Biserica Sfântul Nicolae, ca să se spovedească şi să se împărtăşească. 

6 . 

întoarcerea la Tbilisi. 

Pronia dumnezeiască îl ia în grija ei 

După perioada de serviciu militar obligatoriu, Vasiko s-a întors în capitală. 

Nu după multă vreme, a fost chemat la spitalul orăşenesc, la serviciul de psihiatrie, şi 
interogat în legătură cu vedeniile pe care le avusese în copilărie, mai ales în legătură cu acea 
vedenie de la doisprezece ani, când, după spusele lui, văzuse un demon. Medicul care l-a 
examinat, ateu fiind, a pus diagnosticul de delir psihotic, aşa că i s-a dat un certificat medical 
prin care se atesta că este bolnav mintal şi, prin urmare, i se interzicea să mai lucreze. I s-a 
stabilit şi o pensie, atribuită de stat persoanelor handicapate de categoria a Il-a. Toate acestea 
în deplină contradicţie cu faptul că Vasiko fusese declarat anterior apt pentru serviciul militar 
au fost orchestrate de serviciile de securitate sovietice; scopul era ca Vasiko să nu poată intra 
în contact cu oamenii, fiindcă începuse să fie cunoscut de multă lume, iar viaţa, cuvintele şi 
faptele sale îi înrâureau pe mulţi, fapt pe care puterea comunistă îl privea ca pe o potenţială 
ameninţare pentru ideologia antireligioasă. 

Dar Dumnezeu întoarce de multe ori răul spre bine, şi Vasiko, scutit de grija traiului de zi 
cu zi datorită pensiei primite, a putut să-şi ducă nestingherit vieţuirea duhovnicească, atât de 
iubită şi de îndrăgită. 

Cu încă şi mai mare râvnă, ca să se poată ruga netulburat, ferit de lume, Vasiko şi-a făcut 
în curtea casei o mică colibă, în care nu se putea pune nici măcar un covor, şi s-a sihăstrit în 
ea. 

7. 

în slujba Bisericii 

Lumea şi ajutorarea săracilor însă nu le-a părăsit. Se ducea regulat la Catedrala Sioni’ 
situată în centrul vechi al oraşului, la slujbe şi la Sfânta Liturghie. 

Puţini oameni mergeau pe atunci la biserică, din pricina prigoanelor şi a riscurilor la care 
se supuneau cei care lucrau în instituţiile statului ateu. 

Evlavia şi râvna lui Vasiko au atras atenţia Preafericitului Melchisedec al IlI-lea, 
catolicosul Bisericii Georgiene, care slujea regulat în catedrală, rămânând aproape de mica 
turmă credincioasă. 

1 Această Catedrală poartă acest nume în cinstea Muntelui Sion. E situată în centrul 
istoric al oraşului Tbilisi, pe locul unei biserici şi a fost zidită intrc i 575 - 1639 'E steu na dintre rarele 
biserici care nu au f o st î nchisa 111 perioada comunistă. A servit drept catedrală până la construirea, 
în 2004, a catedralei cu hramul Sfintei Treimi. Aici se păstrează relicva crucii Sfintei Nino. 

Cu binecuvântarea sa, Vasiko a început să slujească la catedrală şi a fost hirotonit citeţ. 

După doi ani, Vasiko s-a adresat Episcopului Gavriil Ceaceanidze de Kutaisi, 
mărturisindu-i că doreşte să slujească Biserica în chip mai deplin, ca monah şi preot. Acesta a 
admis cererea sa şi, pe 30 ianuarie 1955, l-a hirotonit diacon. 

Pe 23 februarie, acelaşi an, a fost tuns ca monah la Mănăstirea Moţameta, de lângă 
Kutaisi, de stareţul acestei mănăstiri, arhimandritul Gheorghe, primind, aşa cum îşi dorise, 
numele Sfântului Gavriil Athonitul 1 . La trei zile după aceasta, a fost hirotonit preot de 
Episcopul Gavriil, în Catedrala Sfinţilor Petru şi Pavel din Kutaisi. 

Cu binecuvântarea catolicosului Melchisedec, ieromonahul Gavriil a fost numit slujitor la 
Catedrala Sioni, din centrul oraşului Tbilisi. 

în 1960, a fost trimis la Mănăstirea Betania, pe lângă părintele Ioan. Dar în 1961, după 
moartea acestuia, guvernul a închis Mănăstirea Betania. 



1 sfântul Gavriil Iviritul a fost un nevoitor care a trăit în veacul al XH-lea. Potrivit Vieţii 
sale (cf. Sinaxar, Luna mai, ziua 13), închinoviat pe seama Mănăstirii Iviron (adică a ivirilor, 
altfel spus a georgienilor), se sihăstrea adesea, hrănindu-se cu ierburi sălbatice şi arătându-se 
ca înger după chip. în urma unei arătări a Maicii Domnului, a primit în chip minunat, 
mergând pe apă ca pe uscat, binecunoscuta icoană a Maicii Domnului din Iviron (numită în 
greaca Portaitissa Poarta cerului -, iar în rusă Vratamiţa Iverskaia, adică a iviriei), care, cu 
câteva veacuri înainte, fusese aruncată în mare, pentru a o feri de furia iconoclaştilor. 

Părintele Gavriil se întoarce atunci la Tbilisi. Din 1962 până în 1965, slujeşte la catedrala 
cu hramul Sfintei Treimi şi al Tuturor sfinţilor. 

8 . 

Zidirea micii sale biserici 

începând cu anul 1952, în curtea casei sale, unde îşi avea micul sălaş, la numărul 11 din 
strada Tetriskaro, şi-a construit cu mâinile sale şi fără nici un ajutor o bisericuţă, pe care a 
tenninat-o în 1962. Această bisericuţă avea şapte turle, pe care părintele Gavriil le-a pictat cu 
albastru, după chipul bisericilor ruseşti. înfăţişarea bisericii era cu totul neobişnuită, 
deopotrivă naivă şi sărăcăcioasă, făcută cum era din tot felul de materiale toate rămăşiţe 
adunate -, încărcată cu tot felul de podoabe fanteziste. Interiorul, mic cum era, fusese împărţit 
de părintele Gavriil în mai multe „capele". Pereţii erau acoperiţi de sus până jos cu icoane, 
strânse de el încă din copilărie, de la cei care nu le mai puteau ţine în casele lor, iar mai apoi 
de prin gunoaie, unde erau aruncate de cei fără de Dumnezeu icoanele din bisericile distruse 
sau din mănăstirile părăsite. 

Viitoarea soră Teodora Bolkvadze istoriseşte: „Când am văzut pentru prima oară biserica 
construită de el, cu crucea şi cu clopotniţa ei, am fost uimită de frumuseţea ei şi de mulţimea 
icoanelor. Mi-am spus în sinea mea: De unde are stareţul 

atâtea icoane? Iar el, citindu-mi gândul, mi-a răspuns pe dată: Ştiţi de unde le am? Când 
oameni nelegiuiţi au aruncat la gunoi grămezi de icoane 1 , le-am adunat şi le-am adus aici." 
Dar părintele Gavriil strângea încă şi multe alte obiecte de cult: vase sfinţite, dvere, 
policandre, cruci, aşa că avea o întreagă colecţie în bisericuţa sa. Şi le aduna nu numai din 
Tbilisi, ci şi de prin toate locurile în care fuseseră închise biserici şi mănăstiri. „Uneori 
spunea el trebuia să sconnonesc într-o mulţime de gunoaie din vreo curte sau din vreo 
mănăstire, sau chiar să răscolesc pământul, ca să dau de ele." Nu valoarea în sine a acestor 
obiecte pe care le salva de la uitare şi de la distrugere îl interesa pe el; în ochii lui erau 
preţioase pentru că erau sfinţite şi pentru că stătuseră în loc sfinţit. „Cine ştie dacă nu au stat 
vreme de patruzeci de ani acolo unde Duhul Sfânt Se pogora peste Sfintele Daruri..." 
Părintele Gavriil, unui vizitator de-al său, viitorul egumen Antonie, îi spunea : „Multe dintre 
aceste obiecte, băneşte, n-au nici o valoare. Pot 

1 în urma confiscărilor sau a distrugerii bisericilor de către autorităţile comuniste. 

2 Aşa îl numeşte Valeria Alfeieva în istorisirea sa: „Cel chemat, cel ales, cel credincios", 
Moscova, 4,1991, pp. 3-51 (în lb. rusă), reluat parţial în „Dying and Yet Behold We Live", 
The Orthodox Word, 28, 1992, pp. 116-128. Potrivit editorului acestei reviste, ar fi vorba în 
realitate despre arhimandritul Ioan de la Mănăstirea Betania, cu care autoarea a avut lungi 
convorbiri în luna în care a stat la această mănăstire. în continuarea expunerii noastre, vom 
păstra totuşi acest nume de Antonie. 

să fie privite ca simple rămăşiţe şi mărturii ale vechii vieţi bisericeşti, acum uitate. Pentru 
sufletul meu însă sunt foarte preţioase; iată, de pildă, acest mare crucifix este din biserica în 
care am fost botezat şi care a fost apoi dărâmată. Chipul lui Hristos gravat pe el s-a şters, dar 
eu am pus în locul lui o cunună de spini, făcută de mine. Şi câteodată îl port, ca spinii aceştia 



ascuţiţi care mă înţeapă să-mi dea simţirea vie a suferinţei pe care a îndurat-o Mântuitorul 
nostru." 

Viitoarea soră Nino Daşniani, care îl vizita pe părintele Gavriil în această vreme, ne dă 
încă o mărturie despre evlavia pe care o avea el pentru icoane: „După moartea fiului meu, 
Preasfinţitul Tadeu m-a întrebat dacă ştiu ce mare părinte iubitor avem noi în Georgia, şi, 
dându-mi adresa lui, m-a îndemnat să mă duc să-l văd. Locuia aproape de Biserica Sfânta 
Varvara. La uşa bisericuţei sale, am rostit cuvenita rugăciune . 1 Uşa s-a deschis, şi un monah 
mic de statură, cu o privire vioaie, îmbrăcat în rasă, mi-a spus cu bunătate: Bine-ai venit! M- 
am minunat văzând cele treizeci şi trei de candele aprinse.' în faţa fiecărei icoane a Maicii 
Domnului era câte o sticluţă de parfum. După ce m-a binecuvântat, am aprins o lumânare, 
întrebându-mă în sinea mea: De unde are părintele atâtea icoane? Iar el a răspuns 

1 „Pentru rugăciunile sfinţilor noştri Părinţi, Doamne Iisuse Hristoase, Dumnezeul nostru, 
miluieşte-ne pe noi!" 

2 Acest număr corespunde anilor de viaţă pământească ai lui Hristos. 

întrebării mele nerostite: Din grămezile de gunoaie. Căutând să-mi ascund surprinderea, mi- 
am continuat rugăciunea. Când am tenninat, părintele Gavriil mi-a povestit cu de-amănuntul 
istoria fiecărei icoane. Aş fi vrut ca istorisirea lui să nu se mai sfârşească! Harul dumnezeiesc 
strălucea din el! Cu mare părere de rău am ieşit din bisericuţa lui, după zidire mică, dar mare 
după duh şi plină de dumnezeiasca slavă." 

Lipită de bisericuţă, era o chilioară în care părintele Gavriil îşi făcea pravila de rugăciune; 
acesta era vechiul adăpost construit de el la început, ca să aibă unde să se însingureze. Părin- 
tele Gavriil nu lăsa pe nimeni să intre acolo, căci acolo era sihăstria lui. Viitorul egumen 
Antonie a văzut o dată prin uşa întredeschisă cât de mic era locul acela: „Abia dacă era loc 
pentru o persoană stând în genunchi. Pe perete erau o cruce şi o candelă, iar pe jos, un covor 
vechi şi ros." 

Părintele Gavriil şi-a construit bisericuţa încetul cu încetul, neavând nici bani, nici oameni 
care să-l ajute, ci numai harul lui Dumnezeu şi minunile săvârşite prin el. După cum spune el 
însuşi, „într-o zi ploua vârtos şi apa curgea prin acoperişul găurit. Mi-am zis: Doamne, ce se 
va alege din toate aceste icoane? Ca să repar acoperişul, aveam nevoie de mult lemn, dar nu 
aveam bani să-l cumpăr, aşa că m-am rugat la Dumnezeu să mă ajute. Şi, dintr-odată, m-am 
trezit înaintea mea cu un bărbat care părea să fie 

inginer. S-a uitat la icoane şi mi-a zis: Mă grăbeam să ajung intr-un loc, dar o putere nevăzută 
m-a mânat să vin aici. De ce? Habar nu am... Şi, arătând cu degetul către icoana Mântuitoru- 
lui, înaintea căreia mă rugasem, mi-a zis: Uite, icoana asta mi-a spus să aduc aici un metru 
cub de lemn. Mirându-se de această minune, bărbatul a făgăduit c-o să aducă lemnul de care 
aveam nevoie, şi l-a adus." 

Construirea bisericii era un act de curaj, cu totul contrar acelor vremuri în care bisericile 
erau închise şi distruse şi cu atât mai mult construirea unei noi biserici nu era autorizată de 
puterea comunistă, care îi pedepsea pe preoţii ce contraveneau politicii ei antireligioase. 
Autorităţile i-au cerut în scris să demoleze clădirea pe care o ridicase. Sora sa l-a văzut pe 
părintele Gavriil stând în genunchi şi rugându-se lui Dumnezeu cu lacrimi: „Doamne, cum aş 
putea să dărâm biserica pe care Ţi-am închinat-o Ţie?!" Pentru că refuzase să se supună 
ordinului, au venit la el reprezentanţi ai administraţiei, care l-au somat să înceapă demolarea 
bisericii. El însă le-a răspuns: „Eu n-am s-o demolez. încercaţi, de puteţi, s-o demolaţi voi!" 
Uimiţi de un asemenea curaj, au plecat, dar au trimis o echipă de muncitori ca s-o demoleze. 
Părintele Gavriil le-a spus: „Să ştiţi că cel care a dat ordinul acesta va fi pedepsit mai mult 
decât cel care îl va împlini." Cuprinşi de frică, muncitorii au plecat şi ei. 

28 



9. 

Mărturisirea făţişă a credinţei creştine şi chinuirile îndurate de la prigonitori 

Viaţa ieromonahului Gavriil, de-acum slujitor al Bisericii, părea că intrase pe un făgaş 
liniştit, deşi împotrivirea lui de a dărâma micuţa sa biserică afecta oarecum şi instituţia 
Bisericii. Insă liniştea aceasta a fost spulberată de gestul său eroic din ziua de 1 mai 1965. 

Ca în fiecare an, de Ziua muncii, s-a organizat o mare manifestaţie în piaţa oraşului, în 
faţa clădirii Comitetului Partidului Comunist, unde o mare mulţime de oameni s-a adunat ca 
să asculte discursurile oficiale. Un portret gigantic al lui Lenin 1 fusese pus pe faţada clădirii, 
în spatele tribunei oficiale. în momentul culminant al manifestaţiei, pe când un membru al 
guvernului îşi rostea discursul, părintele Gavriil care intrase în clădire înainte de a se închide 
uşile şi-şi pregătise de mai înainte cu multă grijă cele ce avea să facă a dat foc, printr-o 
fereastră, portretului dictatorului, strigând mulţimii care amuţise cuprinsă de uluire: „Domnul 
a spus: Să nu-ţi faci chip cioplit şi nici un fel de asemănare a nici unui lucru din câte sunt... 
Să nu te închini lor, nici să le slujeşti, că Eu sunt Domnul şi Dumnezeul tău... Să nu ai alţi 
dumnezei afară de Mine! (Ieşirea 

1 înalt de doisprezece metri, după unele mărturii, sau, după altele, de douăzeci de metri. 

20, 3-5). Veniţi-vă în fire, oameni buni! Georgienii au fost dintotdeauna creştini; pentru ce vă 
închinaţi la idoli? Hristos a murit şi a înviat a treia zi, iar idolii voştri de aramă nicicând nu 
vor învia, şi încă în viaţă fiind, sunt morţi!" 

Mulţi ani mai târziu, celor care voiau să ştie cum s-au petrecut lucrurile cu adevărat 
pentru că întâmplarea aceasta devenise legendă, istorisită în fel şi chip, cu multe înflorituri -, 
părintele Gavriil le spunea: „Sunt un păstor căruia Dumnezeu i-a dat în grijă turma Sa, iar ei 
înălţaseră un idol şi voiau ca poporul să se închine la el; un chip al lui Antihrist, un chip de 
om sau mai degrabă de fiară, căruia comuniştii voiau să i se dea cinstirea cuvenită numai lui 
Dumnezeu. Şi eu nu puteam să-i las să facă lucrul acesta..." 

Au venit pompierii să stingă focul şi l-au coborât pe părintele Gavriil cu scara lor cea 
mare. 

Când a ajuns jos, mulţimea s-a pornit asupra lui ca turbată, lovindu-1 cu pumnii, cu 
picioarele, cu pietre. Părintele Gavriil a scăpat cu viaţă ca prin minune, fiindcă la faţa locului 
a sosit temutul regiment opt, chemat îndată să restabilească ordinea. Cu trupul numai rană şi 
sânge, cu capul zdrobit, fără suflare şi aproape mort, a fost dus la spitalul Departamentului de 
securitate şi pus într-un loc izolat. Aşa cum era pe pragul morţii, cugetând omeneşte, nu mai 
avea cum să trăiască; însă, rugându-se el la Dumnezeu să-l izbăvească, dintr-odată a simţit 
cum se întremează prin 

30 

puterea dumnezeiască de care s-au împărtăşit Sfântul său protector, Gavriil Athonitul, Sfântul 
Gheorghe Aghioritul şi Sfântul Simeon Stâlpnicul, cei trei sfinţi la care avea mare evlavie. 

Cu harul lui Hristos, părintele Gavriil a suportat durerile şi suferinţele cu mare răbdare, 
având în gând cuvântul Sfântului Ioan Gură de Aur: „Nimeni şi nimic nu poate vătăma pe cel 
care nu se vatămă el însuşi", şi socotind rănile dinăuntru, pricinuite sufletului prin păcate, mai 
rele decât cele din afară, ale trupului. 

După cincisprezece zile, agenţi ai KGB-ului au venit să-l interogheze, supunându-1 la noi 
chinuri; iar el numai atât le spunea: „Am să dărâm toate statuile lui Lenin şi am să plantez 
flori în locul lor!" 

După o anchetă sumară, a fost condamnat la moarte. Autorităţile comuniste însă au căutat 
să exploateze situaţia, aşa că i-au promis că va fi graţiat dacă va declara că actul său face 
parte dintr-o conspiraţie a Bisericii Ortodoxe Georgiene contra regimului. Părintele Gavriil a 
refuzat să facă o astfel de declaraţie neadevărată şi nu a cedat, cu toate torturile la care a fost 
supus. Până şi în timpul interogatoriilor, continua să-l numească pe Lenin fiară sălbatică, aşa 



că a avut parte de şi mai multe bătăi şi suferinţe. 

Vestea despre această întâmplare incredibilă şi senzaţională, într-o vreme în care actele de 
nesupunere erau cu totul rare, a trecut dincolo de 

hotarele ţării şi a fost difuzată prin mijloacele de informare în masă europene şi americane. 
Amploarea pe care o luase evenimentul a silit Kremlinul să renunţe la condamnarea lui la 
moarte; a fost internat într-un spital de psihiatrie în luna august a anului 1965. 

Din diferite motive, autorităţile au scurtat această internare, care ar fi putut fi pe viaţă. 

Unul dintre ele era faptul că părintele Gavriil a început să propovăduiască în spital 
cuvântul Evangheliei, „tulburând" liniştea; altul, faptul că multe personalităţi, între care 
celebrul academician georgian A. Zurabaşvili, au intervenit pentru el. 

Aşa că psihiatrilor li s-a cerut un raport de expertiză medicală, care să poată justifica 
externarea sa. 

Acest raport merită să fie citit, nu numai pentru că este tipic în ceea ce priveşte metodele 
„staliniste" folosite în acea epocă, ci şi pentru că prezintă drept simptome patologice credinţa 
şi practicile creştine cele mai obişnuite, cum ar fi mersul la biserică, rugăciunea, postul, 
citirea cărţilor sfinte, ca să nu mai vorbim de viziuni: 

Spitalul de psiho-neurologie al oraşului Tbilisi, Republica Socialistă Sovietică Georgiană, 
str. Electronului, nr. 1, Tbilisi. 

191 -1996 nr. 666. 

Pacient: Vasile Urghebadze, născut în 1929, studii: 6 clase primare. Adresa: str. 
Tetriskaro, nr. 1. 

Pacientul a fost ţinut în spitalul de psiho-neurologie al oraşului de la data de 18.8.1965, 
unde a fost adus de la închisoare, pentru un tratament obligatoriu. 

Diagnostic: persoană psihopată, subiect al unor accese de psihoză schizofrenică. A fost 
externat pe data de 19.11.1965. Potrivit istoricului bolii, acesta a avut o viziune delirantă, a 
unui duh al răului, purtând coame pe cap, la vârsta de doisprezece ani. Pacientul pretinde că 
tot răul din lume este produs de diavol. De la vârsta de doisprezece ani, a început să meargă 
la biserică, să se roage, să cumpere icoane şi să studieze literatura bisericească [...]. Nu 
mănâncă nimic în zilele de miercuri şi de vineri, dintr-un motiv absurd, care a provocat râsul 
persoanelor de faţă, anume acela că „într-o zi de miercuri Iuda L-a vândut pe Hristos pentru 
treizeci de arginţi, şi într-o zi de vineri preoţii evreilor L-au răstignit" 1 ; pacientul era într-o 
totală stare de halucinaţie, ceea ce explică faptul că în timpul manifestaţiei din ziua de 1 mai 
1965 a ars marele portret al lui Lenin de pe clădirea Consiliului de miniştri. în timpul 
interogatoriului, a spus că a făcut aceasta pentru că acolo trebuia pusă icoana răstignirii lui 
Hristos şi pentru că nu trebuie să idolatrizăm o făptură omenească. Lucrul acesta a 

1 Această justificare a posturilor din zilele de miercuri şi de vineri este tradiţională, şi nu, 
cum crede medicul, o născocire a unei minţi bolnave. Postul însuşi (care exista deja în 
Vechiul Testament, în aceleaşi zile, însă cu alte justificări) urcă până în primele veacuri 
creştine. Medicul care a întocmit raportul vede aici un lucru deplasat şi anonnal din cauza 
lipsei sale de educaţie religioasă şi din cauza faptului că în acea epocă puţini creştini din ţară 
ţineau acest post. 

trezit dubii cu privire la starea sa de sănătate psihică, şi de aceea a fost supus unei expertize 
psihiatrice. Examenul a arătat că pacientul suferea de un dezechilibru de orientare în ceea ce 
priveşte spaţiul, timpul şi cele din jurul său. Vorbeşte de unul singur, cu voce joasă. Crede în 
existenţa fiinţelor cereşti, a lui Dumnezeu, a îngerilor etc. Atunci când vorbeşte, axa 
principală a discursului său este întotdeauna îndreptată spre ideea că totul depinde de voinţa 
lui Dumnezeu etc. în secţie, se ţine departe de ceilalţi bolnavi mintal. Dar când cineva i se 



adresează, vorbeşte cu multă siguranţă despre Dumnezeu, îngeri, icoane etc. Este incapabil 
să-şi conştientizeze în mod critic starea sa. A primit un tratament pe bază de 
aminazinofrazină şi de streptomicină, după care a fost trimis în faţa comisiei. 

Părintele Gavriil a fost eliberat în februarie 1966 şi dat în grija mamei sale, la domiciliul 
acesteia. 

Pronia dumnezeiască a vegheat asupra părintelui Gavriil, ţinându-1 în viaţă şi redându-i li- 
bertatea, pregătindu-1 totodată pentru încercările ce vor urma, prin care avea să i se descopere 
sfinţenia. 

Excluderea din instituţiile bisericeşti şi sociale; persecuţiile îndurate din partea serviciilor de 
securitate 

Fapta eroică a părintelui Gavriil a implicat Biserica însăşi (pentru că poliţia a presupus că 
făcea parte dintr-un complot uneltit de cler contra statului). De aceea, Sinodul a trebuit să dea 
o hotărâre prin care i se interzicea exercitarea oricărei funcţii sacerdotale (dar nu l-a scos din 
rândul clericilor). Aşa că lua parte la slujbele liturgice şi se împărtăşea ca un simplu 
credincios. 

Cu atât mai mult, e de la sine înţeles că părintele Gavriil nu mai putea fi primit în nici o 
instituţie laică; fie în uzină, fie în vreo mică întreprindere, în magazine, în prăvăliile 
meseriaşilor sau chiar prin gospodăriile oamenilor, nimeni nu îndrăznea să-i dea ceva de 
lucru, de frica represaliilor. 

în mod regulat era convocat de serviciile de securitate, care de fiecare dată îl torturau pur 
şi simplu. Odată, a fost găsit de miliţieni aruncat de securişti în stradă, zdrobit în bătaie, fără 
puterea de a mai merge, aşa că au chemat pe cineva să-l ducă acasă. 

11 . 

O viaţă petrecută în sărăcie şi în lipsuri 

în toată această vreme, părăsit de toţi, părintele Gavriil a trăit în cea mai cumplită sărăcie. 

Primise, e drept, o pensie lunară de cincisprezece ruble, din care însă nu se putea trăi. De lu- 
cru nu-şi găsea, pentru că oamenii se temeau să-l ajute în vreun fel. 

Caietele sale din acele vremuri sunt pline de versete din Cartea lui Iov. Dar încă şi mai 
potrivite erau cuvintele rostite de Domnul: „Fericiţi veţi fi când oamenii vă vor urî pe voi şi 
vă vor izgoni dintre ei şi vă vor ocări şi vor lepăda numele vostru, ca rău, din pricina Fiului 
Omului" (Fuca 6, 22). 

Bine era că avea unde să stea, în micul adăpost din curtea casei părinteşti. Nici măcar 
mama lui nu putea să-l ajute, pentru că şi ea era alungată de toţi din pricina lui, şi numai 
noaptea putea să iasă din casă, fiindcă ziua vecinii asmuţeau câinii asupra ei. 

O vreme, părintele Gavriil n-a putut nici măcar să meargă în oraş. 

Ca să poată trăi, colinda satele dimprejur, unde mai găsea uneori ceva de lucru, păzind 
vreo vie sau făcând focul în vreo biserică... 

Pe cât îi era de grea viaţa în lume, pe atât de minunată şi întărită îi era vieţuirea 
duhovnicească. 

Viitorul egumen Antonie, care l-a cunoscut în aceste împrejurări, istoriseşte astfel: „Fa 
vremea aceea era paznic în fenna noastră şi locuia într-o colibă mică. în timpul zilei mergea 
în pădure, unde-şi săpase o peşteră într-un mal de pământ, asemenea unui pustnic. Pentru că 
şi mie 

mi-era drag să merg în pădure să mă rog, am dat din întâmplare peste această peşteră şi am 
văzut acolo trei scânduri într-un colţ, nişte haine vechi şi lumânări înfipte în pereţii de lut. în 
restul timpului, stătea cu noi şi-l ajuta la lucru pe bunicul meu, făcea focul şi se îngrijea să nu 



se stingă, punând lemne în sobă... Nimeni nu ştia că e preot, îl vedeam însă uneori că se roagă 
cu lacrimi în ochi." 

După ceva vreme, părintele Gavriil s-a întors la Tbilisi, şi trăia din cerşit pe la uşile 
bisericilor, unde se putea, fiindcă şi sărmanii preoţi îl alungau, de teama autorităţilor, şi 
numai cine nu-1 cunoştea îi dădea de pomană. 

Aşa că rareori îşi ostoia foamea. O vreme s-a hrănit cu resturi de prăjituri aruncate la 
gunoi, în spatele unei fabrici de dulciuri. Aduna de acolo aceste rămăşiţe viu colorate, roşii, 
galbene, albastre, verzi, şi, punându-le acasă pe farfurie, le privea spunându-şi: „Toate astea 
au fost cândva o prăjitură frumoasă..." Le binecuvânta, le mânca, iar apoi mulţumea lui 
Dumnezeu. Şi pentru că nu se putea hrăni mereu numai cu dulciuri, deseori le dădea 
păsărelelor, gândind că pentru ele va fi un adevărat ospăţ împărătesc; iar el se mulţumea cu 
un ceai şi cu o bucată de pâine neagră uscată. 

Câteodată părintele Gavriil primea ajutoare de la credincioşi, care aveau mare evlavie 
pentru el, şi chiar de la patriarh, care, ca om, îl preţuia 

şi-l îndrăgea, dar numai când şi când. După cum istoriseşte viitoarea monahie Teodora 
Bolkvadze, amintindu-şi de o vizită făcută părintelui: „Când a aflat că i-am adus daruri de la 
patriarh, a strigat: Slavă Ţie, Dumnezeule milostive! Tu ştii că n-am nici bani, nici mâncare... 
Apoi ne-a spus: De multe zile n-am mai mâncat nimic. Am greşit cerând de la vecini, căci m- 
au blestemat. Stăteam în chilia mea şi plângeam: Cum pot fi oamenii atât de cruzi şi de 
nemiloşi? Cum poţi să-l socoteşti tâlhar pe un om pentru că-L iubeşte pe Dumnezeu? Dar m- 
am căit de slăbiciunea mea şi m-am gândit că Hristos a mers pe calea umilinţelor şi a 
batjocurilor. S-a smerit pe Sine, ascultător făcându-Se până la moarte, şi încă moarte pe 
cruce! Şi m-am liniştit. Şi uite că aţi venit voi! Părintele a pus atunci masa şi ne-a rugat să 
mâncăm împreună cu el, ca să sărbătorim minunea. Ne-a umplut paharele cu vin, închinând 
în cinstea celor care l-au ajutat. El însă nici n-a mâncat, nici n-a băut. Eu m-am gândit: îi este 
foame, dar nu mănâncă! Şi îndată a răspuns gândului meu: Mai mare nevoie am de dragostea 
voastră decât de mâncare şi de vin. 

O viaţă smerită, înrudită cu a păsărilor şi cu a Sfinţilor Părinţi 

Să ne amintim că, încă de mic, Vasiko îşi atrăsese prin curăţia sa de copil prietenia păsări- 
lor, care îl însoţeau în joaca lui, ciripind voios şi aşezându-i-se pe umeri şi pe căpşor. 
Părintele Gavriil şi-a păstrat pururea această curăţie şi simplitate, care dintotdeauna a supus 
sfinţilor fiarele cele mai sălbatice, şi pe cele în chip obişnuit temătoare de om le-au ţinut în 
preajma lor. 

Cel ce avea să fie egumenul Antonie ne dă această mărturie despre timpul în care a stat o 
vreme la Tbilisi, în casa părintelui Gavriil: „Eram pe atunci citeţ la o biserică; părăsisem 
serviciul pe care îl aveam într-o echipă de muncitori la municipalitate, iar la biserică nu eram 
plătit. L-am întâlnit pe părintele Gavriil, care mi-a spus: De ce să închiriezi o cameră, când 
poţi să stai la mine? Aşa am ajuns să stau la el, în locul care-i era şi casă, şi biserică. 
Dimineaţa mă trezeau păsările, care băteau cu ciocul în fereastră, cerându-şi hrana lor. Iar 
afară, îl vedeam pe părintele Gavriil stând sub un copac, în grădina lui care te trimitea cu 
gândul la Raiul de demult. Căsuţe felurit colorate şi hrană pentru păsări atârnau prin crengi, 
iar pe jos erau o mulţime de vase cu apă şi grăunţe. Păsările zburau de jur-împrejur, ciugulind 
din toate. O ciocănitoare 

foarte gătită, cu moţ roşu şi cu aripi învârstate cu alb, venea de se aşeza pe mâna părintelui. 
Era un om de mare simplitate, dar n-am întâlnit vreodată pe cineva mai inteligent şi mai citit 
ca el. Citise multe din cărţile Sfinţilor Părinţi şi pe toate le ţinea minte, mai cu seamă pe cele 



ale Sfântului Isaac Şirul, pe care le pomenea adesea. 

în vremea aceea aveam mari necazuri, şi părintele mă îmbărbăta cu cuvintele acestui sfânt, de 
care se folosise şi el: Când afli pace neschimbată în calea ta, teme-te, pentru că eşti departe de 
cărarea pe care păşesc picioarele ostenite ale sfinţilor. Căci, cu cât păşeşti mai sigur pe calea 
ce duce spre împărăţie, cu atât ai să ai mai mult ca semn tăria încercărilor ce te întâmpină. Şi, 
cu cât te apropii şi înaintezi, cu atât se înmulţesc încercările împotriva ta. Când simţi deci în 
sufletul tău încercări mai felurite şi mai tari, să ştii că în acele timpuri sufletul tău a primit cu 
adevărat în ascuns o altă treaptă mai înaltă şi i s-a adăugat un har nou la starea în care se află. 
Iar dacă sufletul suferă de vreo slăbiciune şi nu poate răbda încercările cele mari şi se roagă 
să nu intre în ele, Dumnezeu îl ascultă; dar să ştii că, în măsura în care te întăreşte în 
încercările cele mari, în aceeaşi măsură te învredniceşte şi de darurile cele mari. Căci nu dă 
Dumnezeu un dar mare, fără o mare încercare. Că după încercări a rânduit Dumnezeu şi 
darurile, potrivit cu înţelepciunea Lui. De aceea s-a spus că trebuie să ne bucurăm 

în necazurile noastre şi să mulţumim lui Dumnezeu pentru ele. Şi de aceea scrie Sfântul Isaac 
că se cuvine să ne bucurăm că suntem încercaţi, pentru că aşa ne vom afla umblând pe calea 
călcată de sfinţi." 1 
13. 

Nebunia pentru Hristos aleasă ca nevoinţă ascetică 

Alungat din biserici, lipsit de slujirea preoţească, hărţuit de securitate, părintele Gavriil a 
fost nevoit să dea un alt chip vieţuirii sale duhovniceşti şi ajutorării oamenilor din marele 
oraş, la care fusese chemat de Dumnezeu. 

Unnând chemării dumnezeieşti, a luat asupra sa nevoinţă celor ce s-au făcut pe ei nebuni 
pentru Hristos, care făţăreau nebunia înaintea oamenilor, având-o însă pe ea cale de nevoinţă 
şi de dobândire a smereniei. 

Aşa că de-acum a fost văzut purtându-se ca nebunii cei pentru Hristos din vechime, din 
toate ţările ortodoxe, dar şi intr-un fel care-i era propriu, după împrejurări şi aşa cum îl insufla 
pe el Duhul. 

Şi, intr-un asemenea chip, străbătea oraşul, atrăgând asupra lui toate privirile. Ketevan, 
stareţa Mănăstirii Samtavro, îşi aminteşte, ca mulţi 

1 Sfântul Isaac Şirul, Cuvinte despre sfintele nevoinţe, XLVI, în Filocalia, voi. 10, Ed. 
IBMBOR, Bucureşti, 1981, pp. 241-243 n. trad. 

alţii, de această perioadă în care l-a întâlnit pentru prima oară pe părintele Gavriil: „Mulţi îşi 
amintesc de un monah nebun pentru Hristos care străbătea străzile îmbrăcat într-o rasă cu glu- 
gă, cel mai adesea în picioarele goale, cu o coroană aurie pe cap." 

El, care nu băuse niciodată vin, e văzut acum de toţi bând şi purtându-se ca un om beat. 

El, cel iubitor de tăcere, se vede acum predicând pe străzi, trăgând de trecători, strigând, 
gemând, gesticulând... 

într-o zi, a luat un scaun, l-a pus în mijlocul unei străzi foarte circulate şi, suit pe el, le 
predica trecătorilor. în chip minunat, câtă vreme a predicat, n-a trecut nici o maşină, iar când 
s-a oprit el, au început iarăşi să treacă maşini. 

Iar când predica el pe străzi sau prin pieţe, unii se opreau şi-l ascultau cu luare-aminte, al- 
ţii îşi vedeau de drumul lor, râzând de el, alţii se luau de el şi-l loveau. 

însetat cum era de vestirea cuvântului lui Hristos, părintele Gavriil nu se ferea să intre şi 
să predice în sinagogă sau în moschee sau în casele de rugăciune ale baptiştilor, fără să-i pese 
de reguli şi fără să se teamă de urmări. Mai târziu, amintindu-şi de toate acestea, spunea: „M- 
am dus la sinagogă. Că doar şi Sfinţii Apostoli s-au dus acolo şi au propovăduit... La intrare, 
era o icoană a Prorocului Moise, la care m-am închinat. Apoi m-am suit în locul unde ei 
citesc Biblia şi am 

început să predic. Oamenii mă priveau uimiţi... Apoi l-au chemat pe rabinul lor, dar el nu m-a 
întrerupt. Când mi-am sfârşit predica, m-a poftit în biroul lui şi am vorbit mult despre 
Hristos... M-am dus şi la moschee. Când am intrat, era ceasul când îşi beau ceaiul. Văzându- 
mă îmbrăcat în sutană, s-au ridicat şi m-au poftit să beau ceaiul cu ei. M-am aşezat alături de 
ei şi le-am vorbit despre iubire... Şi tot aşa m-am dus şi la baptişti. Dar înfăţişarea mea i-a 
iritat, aşa că l-au chemat pe mai-marele lor şi m-au dat afară." 

Părintele Gavriil avea în public cele mai ciudate purtări, dar, când se întorcea acasă, se 
retrăgea în bisericuţa lui şi plângea în ascuns pentru păcatele şi pentru nenorocirile oamenilor. 

Fără să ia aminte la asemenea purtări ce păreau lipsite de noimă, mulţi oameni îl cinsteau 
pentru virtuţile sale, pe care nu avea cum să le tăinuiască cu totul mai cu seamă pentru 
smerenia, bunătatea şi înţelepciunea pe care le vădeau sfaturile şi îndemnurile sale, şi pentru 
darul străvederii prin care cunoştea gândurile oamenilor şi uneori le şi destăinuia, şi al 
prorociei prin care cunoştea şi adeseori vestea cele ce aveau să se întâmple fie oamenilor, fie 
întregii ţări. Şi nu era cinstit doar de oamenii sărmani şi mărunţi, ci şi de mari feţe bisericeşti 
şi de oameni importanţi din capitală. 

Smerit cum era, această cinstire îl întrista pe părintele Gavriil. Sora sa mai mare, Emma, 
istoriseşte 

astfel: „Oamenii îl respectau foarte mult. Dar, când se întorcea acasă, intra în bisericuţa lui şi 
adesea plângea cu glas tânguitor. într-o zi, uşa bisericii fiind deschisă şi auzindu-1 cum 
plânge, îngrijorată am intrat în biserică şi l-am întrebat: Vasiko, frăţioare, de ce plângi? Ce te 
doare? Plâng, surioară, că Hristos S-a născut în iesle, iar pe mine oamenii mă cinstesc şi-mi 
sărută mâna!" 

Dar cei mai mulţi îl batjocoreau şi-l alungau, ca pe un osândit şi ca pe un nebun, 
neînţelegând tâlcul duhovnicesc al cuvintelor şi al faptelor sale; căci nu căuta să placă cuiva, 
după cuvântul Apostolului care spune: „Că acum caut să înduplec pe oameni sau pe 
Dumnezeu? Sau caut să plac oamenilor? Dacă aş plăcea oamenilor, n-aş fi rob al lui Hristos" 
(Galateni 1, 10). Ca toţi cei nebuni pentru Hristos, căuta dispreţuirea şi batjocura, nu laudele 
oamenilor, dorind să dobândească adâncul smereniei, care, dimpreună cu iubirea, este marea 
virtute creştină şi uşa harului dumnezeiesc. 

Şi putea să rostească despre sine cele grăite de Apostolul: „în toate înfăţişându-ne pe noi 
înşine ca slujitori ai lui Dumnezeu, în multă răbdare, în necazuri, în nevoi, în strâmtorări, în 
bătăi, în temniţe, în tulburări, în osteneli, în privegheri, în posturi; [...] prin slavă şi necinste, 
prin defăimare şi laudă; ca nişte amăgitori, deşi iubitori de adevăr, ca nişte necunoscuţi, deşi 
bine cunoscuţi; ca fiind în pragul morţii, deşi iată că trăim; ca nişte pedepsiţi, 

dar nu ucişi; ca nişte întristaţi, dar pururea bucurându-ne; ca nişte săraci, dar pe mulţi 
îmbogăţind; ca unii care nu au nimic, dar toate le stăpânesc. [...] gura noastră s-a deschis către 
voi, inima noastră s-a lărgit. în inima noastră nu sunteţi la strâmtoare" (II Corinteni 6, 4-12). 
14. 

Autorităţile civile impun demolarea bisericuţei sale 

Securitatea, care continua să-l supravegheze îndeaproape pe părintele Gavriil, făcea tot ce 
se putea ca să împiedice lucrul său duhovnicesc printre oameni, înrâurirea pe care o avea 
asupra lor şi lumina pe care o răspândea. 

în 1970, autorităţile comuniste i-au demolat bisericuţa, dar părintele Gavriil a zidit-o 
iarăşi, şi iarăşi au demolat-o, şi iarăşi a zidit-o, şi tot aşa, de trei ori la rând. 

Părintele Gavriil nu s-a descurajat şi a îndurat cu răbdare încercarea; ba chiar s-a folosit 
de ea, schimbând într-un sfârşit forma bisericii: în loc de şapte mici cupole, a pus deasupra 
bisericii o singură cupolă mare, aşa cum se poate vedea şi astăzi. 



Marea sa răbdare, bărbăţia sufletească cu care primea prigonirile fără nici o împotrivire, 
rugându-se pentru vrăjmaşi, iar nu blestemându-i, au mişcat, prin tainica lucrare a harului, 
inima 

şefului poliţiei sovietice şi a secretarului de partid al regiunii, care au venit la el în ascuns, ca 
să ceară iertare. 

15. 

Numirea sa ca preot la Mănăstirea Samtavro 

Indurând atâtea necazuri zi de zi, părintele Gavriil a rugat-o pe una dintre fiicele sale 
duhovniceşti, viitoarea egumenă Ioana Sikharulidze, să ceară pentru el binecuvântare de la 
Mitropolitul Ilie (viitorul patriarh Ilie al II-lea), ca să meargă la Mănăstirea Samtavro şi să 
aibă acolo o chilie a sa. Maica Ioana istoriseşte astfel: „Nu ştiam cum şi în ce fel să mă 
adresez mitropolitului cu o astfel de cerere. Dar părintele Gavriil m-a rugat din nou, cu 
lacrimi în ochi: Trebuie s-o faci, soră, dacă ai dragoste în inima ta! Şi, chiar dacă nu-mi era 
uşor, nu puteam să spun nu. Şi în chip minunat, la cererea mea, mitropolitul mi-a răspuns: 
Voi face ceea ce-mi cereţi de îndată ce se va putea." 

în 1971, cu mijlocirea Mitropolitului Ilie 1 şi cu binecuvântarea catolicosului Efrem al II- 
lea al întregii Georgii, a fost numit preot la Mănăstirea Samtavro. 

Acolo i s-a dat o chilie situată în vechiul tum al regelui Mirian. Părintele Gavriil, văzând 
în 

1 Care nu era episcopul locului, dar avea în grijă seminarul din Mţkheta, ce ţinea de 
Mănăstirea Samtavro. 

aceasta o lucrare a Proniei dumnezeieşti, spunea la sfârşitul vieţii sale: „Am primit chilia asta 
din mila Mântuitorului şi a Maicii Sale, cu binecuvântarea a doi patriarhi." Chilia, rotundă, 
era destul de încăpătoare; lumina pătrundea numai prin câteva deschizături din perete, foarte 
înguste, încât interiorul chiliei era destul de întunecat ca multe dintre bisericile ortodoxe -, 
numai bun pentru rugăciune. Părintele Gavriil a acoperit îndată pereţii cu icoane de tot felul, 
mici şi mari, un adevărat „nor de mărturii" (Evrei 12,1) necontenite şi netăcute, amintind de 
aerul deopotrivă dumnezeiesc şi omenesc din mica sa biserică-chilioară de la Tbilisi. 

Părintele Gavriil nu mai săvârşise de multă vreme Sfânta Liturghie. Unui apropiat al său 
chiar i-a mărturisit odată: „Visez adeseori noaptea că sunt pe cale să înalţ Sfintele Daruri, dar 
cine ştie dacă n-o să mor fără să mai pot săvârşi vreodată dumnezeiasca Liturghie!" Dar, iată, 
cu ajutorul lui Dumnezeu, a ajuns din nou să slujească. La început, el săvârşea toate slujbele. 
Apoi în mănăstire au mai venit să slujească un preot şi un duhovnic, aşa că slujea mai rar. 
Uneori şi predica, iar cu puterea harului său îndruma buna rânduială şi vieţuirea 
mănăstirească. Dar mai cu seamă le sfătuia şi le călăuzea duhovniceşte pe monahii, ca şi pe 
preoţii care slujeau în mănăstire. Uneori răspundea la întrebările lor, alteori dădea de la sine 
sfaturi şi îndrumări, după 

cum îl insufla Duhul. Era cinstit şi preţuit ca părinte îmbunătăţit şi plin de har, nu numai de 
monahii, de maica stareţă şi de preoţii care slujeau în mănăstire, ci şi de patriarh, de toate 
feţele bisericeşti episcopi, preoţi, diaconi -, de toţi cei care veneau la mănăstire; în toţi cei 
douăzeci de ani cât a vieţuit acolo, înrâurirea binefăcătoare şi lumina pe care o răspândea nu 
au încetat să sporească. 

Traiul îi era smerit şi simplu; lucra pe cât îi îngăduiau puterile, împlinind slujirile cele mai 
de rând: făcea curăţenie, pregătea mâncarea la trapeză... Cel mai mult se îngrijea de curăţenia 
din biserică, unde mătura, aprindea candelele şi policandrele... „Părintele Gavriil istoriseşte 
egumenul Lazăr Gagnidze nu socotea nici o muncă măruntă şi neînsemnată, pentru că, 
spunea el, orice muncă poate fi spre slava lui Dumnezeu." 



Iubea nespus de mult sfintele odoare şi petrecea multă vreme cu îngrijirea lor: le curăţa, le 
lustruia, le rânduia cum se cuvine, ca să li se vadă frumuseţea şi strălucirea... Şi aşa cum în ti- 
nereţe aduna sfintele icoane, ca nu cumva să fie necinstite, lepădate, uitate şi nesocotite, şi 
acum le îngrijea cu mult drag le ştergea, le punea în rame de lemn făcute de mâna sa. 

Ca şi odinioară, mergea adesea la groapa de gunoi a oraşului, unde nu rareori găsea tot fe- 
lul de obiecte de cult, printre care icoane vechi, aruncate de cei fără de Dumnezeu. Şi 
întotdeauna 

se întorcea bucuros de preţioasele comori descoperite, pe care, curăţite şi lustruite, le punea la 
loc de cinste. 

16. 

Grija faţă de bisericile şi de mănăstirile distruse sau părăsite 

între anii 1972 şi 1990, adică vreme de aproape douăzeci de ani, până când, din pricina 
bolii, n-a mai putut să se mişte decât cu multă greutate, părintele Gavriil şi-a arătat grija şi 
iubirea pentru bisericile şi mănăstirile dărâmate, părăginite şi părăsite din pricina politicii 
antireligioase a regimului comunist ateu; mergea în pelerinaje, săvârşea sfintele slujbe unde 
încă mai erau altare, le ajuta în tot felul, cât se putea de mult. Se poate spune că a avut un 
mare rol în renaşterea vieţii monahale din Georgia, după atâta amar de vreme de mare 
prigoană şi de distrugere. 

Dacă drumul către aceste locuri era lung, anevoios sau primejdios, mergea de unul singur, 
ca nu cumva să fie cineva primejduit din pricina lui; dacă nu, mergea însoţit de unul sau de 
mai mulţi credincioşi, care să-l ajute pe drum. Părintele Gavriil îşi îndreptăţea buna lucrare 
spunând: „Să fim întotdeauna încredinţaţi că lucrul nostru nu este lipsit de folos. Chiar dacă 
acum multe biserici şi mănăstiri sunt dărâmate sau închise, sfântul înger dat nouă de 
Dumnezeu ne 

vede strădania şi ne aude jelania, şi duce cu bucurie rugăciunile noastre la Dumnezeu. Acum 
socotim greu lucrul pe care-1 săvârşim, că mergem prin zăpadă, prin zloată şi noroaie, ne în- 
velim cu saci de plastic, rostim predicile în frig, dar va veni vremea când toate aceste biserici 
şi mănăstiri vor fi zidite din nou şi iarăşi se vor ţine slujbe în ele." Cuvinte cu adevărat 
proroceşti într-o vreme în care nimic nu lăsa să se întrevadă o asemenea renaştere! 

17. 

înăsprirea nevoinţei sale în Mănăstirea Samtavro 

în 1987, fără să-şi părăsească cu totul chilia din tum, părintele Gavriil stătea mai tot 
timpul intr-un mic hangar din curtea mănăstirii, numit Kakovani, la care se ajungea pe un 
drumeag străjuit de nuci, care fusese cândva coteţ de păsări, iar acum era gol şi părăginit. 

Părintele a ales locul acesta, mic şi strâmt, cu pereţii crăpaţi, prin care sufla vântul şi intra 
frigul, în care nu era sobă, ca să se nevoiască mai aspru, petrecându-şi iernile aici. 

18. 

Chemarea la îndrumare duhovnicească şi la călăuzirea sufletelor 

în 1990, părintele Gavriil merge la mănăstirea din Şio-Mghvime, cu dorinţa de a se 
sihăstri în împrejurimile ei. Acolo, prin descoperire dumnezeiască, i se arată că trebuie să se 
întoarcă la Mănăstirea Samtavro, pentru a se pune în slujba oamenilor. 

Se întoarce şi, până la moartea sa, vieţuieşte în chilia din vechiul turn. 

Aici primeşte mulţime tot mai mare de pelerini, pe care îi spovedeşte, îi mângâie în 
necazurile lor, îi alină cu cuvântul său, îi povăţuieşte şi, folosindu-se de darul străvederii şi al 
prorociei, îi ajută să se lămurească ce au de făcut ca să sporească în viaţa duhovnicească, ca 
un adevărat părinte duhovnicesc. 

Pe toţi cei ce veneau la el, părintele îi primea cu mare bucurie şi iubire, nedeosebind om 



de om. Se făcea părtaş la bucuriile şi la necazurile tuturor. Prin darul străvederii, cunoştea pe 
dată cele ale sufletului şi putea să le dea în chip neînşelător sfatul potrivit şi să le grăiască 
acel cuvânt de mângâiere şi de îmbărbătare după care înseta inima lor. Iar, prin darul 
prorociei, le prevestea încercările, le descoperea chemarea, îi întorcea pe calea adevărului şi a 
vieţii. 

Şi, potrivit multor mărturii, multe minuni a săvârşit părintele Gavriil în vremea aceea. 

Harurile primite de la Dumnezeu, tăinuite pe cât se putea, numai atunci le destăinuia, 
când credincioşilor le era de folos să cunoască atotputernicia lui Dumnezeu. Astfel, într-o zi, 
a venit la el un georgian care trăise multă vreme în India şi care trecuse la hinduism şi mergea 
des acolo, ca să-şi vadă maestrul. Părintele Gavriil a luat o pâine şi a făcut deasupra ei semnul 
crucii, în numele Sfintei Treimi, şi, în chip minunat, pâinea s-a prefăcut în grâu, apă şi foc. 
„Uită-te şi vezi i-a spus el aceluia -, tot aşa e Sfânta Treime în trei ipostasuri: Tatăl, Fiul şi 
Sfântul Duh." Apoi, făcând iarăşi semnul crucii, grâul, apa şi focul s-au preschimbat în pâine. 
„După cum această pâine este întreagă şi nu poate fi împărţită în cele din care s-a făcut, tot 
aşa Sfânta Treime este de-o-fiinţă şi nedespărţită", a adăugat el. 

19. 

Prevestirea unor vremuri de încercare pentru ţară 

In lunile octombrie şi noiembrie ale anului 1991, situaţia politică din Georgia a devenit 
tensionată, şi părintele Gavriil a cunoscut cu duh prorocesc nenorocirile ce aveau să vină, pe 
care nimeni nu putea să şi le închipuie pe-atunci. „Sânge pe strada Rustaveli! 1 Sânge! Sânge 
de georgieni!", a prorocit el. 

1 Strada principală a capitalei. 

Când pe strada Rustaveli au început schimburile de focuri, iar georgienii au tras în fraţii 
lor georgieni, părintele Gavriil cu grăbire şi cu mare tânguire a început să tragă clopotele 
mănăstirii... Şi îndată s-a pus pe postire aspră, lipsindu-se de hrană. Monahiile din mănăstire 
istorisesc că nu se poate spune cum plângea şi cum se jelea, şi cum se ruga de fierbinte la 
Dumnezeu şi la Măicuţa Domnului să mântuiască Georgia. 

într-o bună zi, egumenul Mănăstirii Xiropotamu din Sfântul Munte, arhimandritul Iosif, 
însoţit de câţiva monahi, a venit în pelerinaj în Georgia. Au venit şi la Mănăstirea Samtavro, 
ca să ia binecuvântare de la părintele Gavriil. Acesta, întâmpinând pe egumen, l-a mustrat 
spunându-i: „Cum de ai cutezat s-o defăimezi pe Maica Domnului şi să spui că a lăsat de 
izbelişte Georgia noastră? Suntem sub acoperământul rugăciunilor şi milostivirii sale, şi tu nu 
vezi asta, şi spui că nu-i aşa?" Auzindu-i cuvintele, arhimandritul Iosif s-a înspăimântat şi şi-a 
cerut iertare. Atunci, pe dată, părintele Gavriil l-a îmbrăţişat şi l-a poftit la masă. Ce se 
întâmplase de fapt? înainte de a veni la Samtavro, părinţii din Grecia vizitaseră catedrala din 
Svetiţkhoveli. Situaţia politică tensionată şi dificultăţile economice ale ţării, însoţite de 
dificultăţi de natură duhovnicească de care avea parte poporul georgian, l-au făcut pe 
egumenul Iosif să-şi spună în sinea sa: „Sfântă Maică a lui Dumnezeu, tu ai părăsit 

Georgia!" Iar acest cuget nerostit a fost cunoscut în chip minunat de părintele Gavriil. 

La despărţire, părinţii l-au poftit pe părintele Gavriil să vină la ei, în Athos, iar el le-a 
răspuns: Eu am aici Athosul meu!" 

20 . 

Boala şi suferinţele ultimii ani de v i aţă 

în ultimii ani de viaţă, părintele Gavriil s-a îmbolnăvit grav. Suferea de un edem şi pe 
deasupra îşi rupsese piciorul; din pricina fracturii netratate, vreme de un an şi jumătate, adică 
până la moartea sa, n-a mai putut să meargă şi a zăcut în pat. 

Când durerile se înteţeau, îl ajutau să se scoale şi stătea pe un scaun în faţa chiliei. 



Până să-şi rupă piciorul, era mare primitor de străini şi ospăta pe toată lumea cu bucate 
gătite de el. Când n-a mai putut să gătească, o ruga pe monahia Parascheva (cea care se 
îngrijea de el la chilie) sau pe vreo altă monahie să gătească pentru cei care veneau la el, 
poftindu-i la masă ca mai înainte, cu mare iubire. 

Părinte duhovnicesc până la ultima suflare 

în toţi aceşti ani, chiar aşa, la pat fiind, a continuat să-i primească pe cei care îşi căutau la 
el ajutorul şi mângâierea. 

Se străduia din toate puterile să-i apropie pe oameni de Dumnezeu. Cuvintele sale pline 
de har şi de putere dumnezeiască pătrundeau cu marea lor căldură şi putere în inima omului, 
împlinindu-i nevoia şi preschimbându-1 pe măsura bunăvoinţei sale. Rugăciunea lui fierbinte 
era pururea însoţită de potop de lacrimi, mărturie a adâncului milei sale, care frăgezea şi 
inima cea mai împietrită. 

Părintele Gavriil le propovăduia oamenilor, vorbindu-le de Dumnezeu, de iubirea 
aproapelui, de căinţă, smerenie şi bunătate. 

22 . 

Ultimele zile de viaţă 

In ultimele sale zile de viaţă pământească, părintele Gavriil şi-a îndreptat cuvântul spre 
iubire. Pe cei care veneau să-l vadă îi învăţa şi-i îndemna cu lacrimi în ochi: „Aduceţi-vă 
aminte de aceasta: Dumnezeu este iubire. Să aveţi cât se poate de multă bunătate, ca să vă 
mântuiţi prin ea. Fiţi smeriţi, căci de slugile Sale cele smerite Se milostiveşte Dumnezeu. 
Pocăiţi-vă de păcatele voastre şi nu lăsaţi pe mâine căinţa, căci aceasta este o ispită de la cel 
rău. Iubiţi-vă unul pe altul, căci omul lipsit de iubire nu poate moşteni împărăţia cerurilor." 
„Cu două săptămâni înainte de adonnirea sa, istoriseşte monahia Parascheva, i s-a adus o 

icoană a Mântuitorului. în această icoană Hristos era înfăţişat purtând cunună de spini. I-am 
spus părintelui că această icoană îl va ajuta, dar mi -am amintit că se simţea mai bine de când i 
se pusese în chilie o icoană a Maicii Domnului. Am vrut să i-o aduc, dar a clătinat din cap şi 
mi-a spus: Dacă n-ar fi purtat cunună de spini, m-aş fi vindecat. Dar aşa înseamnă că voi muri 
în chinuri. Ochii Mântuitorului din icoană erau închişi, dar după o clipă, în chip minunat, s-au 
deschis. Când i-am spus ce-am văzut, părintele mi-a zis: Vei cunoaşte cu trei zile înainte clipa 
morţii mele. Cu trei zile înainte de moartea sa, făceam rugăciuni către Maica Domnului 
pentru vindecarea părintelui. [...] El mi-a cerut să stau lângă el şi să-i vorbesc toată noaptea, 
ca să rămână treaz. Am vorbit cu el multă vreme, dar dintr-odată am aţipit. Când m-am trezit, 
părintele nu dormea şi m-a mustrat pentru slăbiciunea mea. La orele patru ale dimineţii, m-a 
strigat: Maică! Maică! Soră! Soră! Lacrimile îi curgeau pe obraz. M-am aşezat în genunchi, 
iar el m-a binecuvântat, apoi a făcut semnul crucii înspre toate părţile, şi-a privit cu drag 
chilia şi a început să se roage, aţintindu-şi privirea la icoana Sfântului Nicolae. Mi se părea că 
întreaga chilie era plină de o mulţime de îngeri." 

Cu o zi înainte de moartea sa, părintele Gavriil a spus: „A sosit vremea să mă duc." A 
mângâiat cu dreapta icoana Mântuitorului, care era 

la căpătâiul patului, a tăcut o vreme, apoi a zis: „De la doisprezece ani Te urmez, Hristoase. 
Sunt gata, ia-mă!" 

întreaga noapte, până în zori, s-a chinuit cum NU se poate spune, apoi a început să respire 
din ce în ce mai greu. Stareţa şi monahiile s-au strâns în jurul lui, dimpreună cu mama sa, 
care era călugăriţă în acea mănăstire, şi cu cei din familie; erau acolo câţiva mireni, un medic 
şi preoţii care se aflau atunci în mănăstire. Părintele Mihail, duhovnicul mănăstirii, era atunci 
în Tbilisi, la Patriarhie. „Am aflat că părintele Gavriil era pe moarte şi că se chinuia foarte 



tare. Părintele patriarh şi-a dat binecuvântarea ca Episcopul Daniel să meargă să citească 
rugăciunile ce se rostesc la ieşirea cu greu a sufletului. Ne-am dus în grabă la Mţkheta cu o 
maşină. Toţi ne agitam şi ne frământam la gândul că nu-1 vom mai afla pe părintele Gavriil în 
viaţă. Episcopul Daniel însă ne-a liniştit spunând: Părintele Gavriil, care este un credincios 
slujitor al Bisericii, n-o să plece dintre noi până n-o să vină episcopul. Şi aşa a fost. Ne-am 
bucurat că l-am aflat încă viu. în clipa în care episcopul a sfârşit rugăciunile, părintele Gavriil 
ne-a răsplătit cu surâsul său plin de iubire şi a plecat în pace către patria veşnică." Era 2 
noiembrie 1995. 

23. 

Funeraliile şi înmormântarea 

Trupul părintelui a fost dus şi pus în biserica Mănăstirii Schimbarea la Faţă. Egumenul 
Mihail, care îl împărtăşea de obicei pe părintele Gavriil, a slujit panihida. A doua zi, 
Preafericitul Patriarh-catolicos Ilie a săvârşit slujba de înmormântare. 

Potrivit ultimelor sale dorinţe, părintele Gavriil a fost înmormântat în curtea Mănăstirii 
Samtavro, aproape de capela Sfintei Nino. Trupul i-a fost înfăşurat intr-un covor, potrivit unei 
vechi tradiţii monahale. La îngroparea sa a fost înconjurat de cei care-1 iubeau, şi nimeni n-a 
vrut să arunce pământ peste el, după cum e obiceiul, ci toţi au presărat pământ în jurul 
mormântului. Şi acest pământ, de mult ce era, s-a scurs de la sine în groapă, acoperindu-i 
încet-încet trupul. 

După cum lăsase cu limbă de moarte, pe mormânt s-au scris aceste cuvinte: „Adevărul se 
află în nemurirea Duhului monahul Gavriil". 

24. 

Diata părintelui Gavriil 

înainte de adonnirea sa în Domnul, părintele Gavriil a scris această diată: 

Slavă lui Dumnezeu în Hristos, Domnul nostru! 

Cer iertare şi binecuvântare de la Preafericirea Sa Ilie al II-lea, catolicosul şi patriarhul a 
toată Georgia. 

Cer iertare de la preoţi, de la monahi şi monahii, şi vă binecuvântez pe voi pe toţi. 

Dumnezeu este iubire. M-am străduit mult, dar n-am izbutit să ajung la iubirea de 
Dumnezeu şi de aproapele, poruncită de Mântuitorul nostru. Iubirea este unicul ţel al omului 
în lumea aceasta, pentru a moşteni împărăţia cerurilor şi odihna în veşnicie. 

Lăsaţi-mă să fiu îngropat fără coşciug, înfăşurat intr-un covor. 

Fiţi buni şi smeriţi. Dumnezeu îşi aduce aminte de noi în smerenia noastră, Dumnezeu dă 
harul Său celor smeriţi. Fiţi smeriţi şi buni, şi iubiţi pe toată lumea din jurul vostru. 

Am dragoste pentru voi toţi toţi ortodocşii şi tot omul născut în lume. 

Ţelul vieţii acesteia este să moştenim împărăţia cerurilor, să fim aproape de Dumnezeu şi 
să ne odihnim în veşnicie. Vă urez tuturor să ajungeţi la aceasta. 

Vă binecuvântez pe toţi, ca să nu pierdeţi harul lui Dumnezeu, ca toată lumea să se 
învrednicească de moştenirea împărăţiei. 

Nu-i nimeni pe pământ care să fi dobândit mântuirea şi care să nu fi păcătuit. Nu sunt 
decât un mare păcătos, nevrednic şi neputincios. 

Când veţi veni la mormântul meu, vă rog cu toată dragostea să vă rugaţi pentru odihna 
sufletului unui păcătos. 

Ţărână am fost şi în ţărână mă întorc. 

Adevărul se află în nemurirea Duhului. 

Monahul Gavriil 

25 . 



Anii de după moarte 

După moartea sa, de-a lungul anilor, mii de oameni simpli credincioşi cei mai mulţi dintre 
ei, dar şi monahi, preoţi, episcopi -, din Georgia şi din alte părţi ale lumii, au venit să se roage 
la mormântul său, să aprindă lumânări, să ia puţin pământ de la mormânt şi ulei din candela 
pururea aprinsă de la mormântul lui, pentru a le duce acasă ca pe o binecuvântare şi izvor de 
har. 

în acest timp, după cum atestă multe mărturii (care au fost adunate şi publicate), 
nenumărate minuni s-au săvârşit spre folosul celor care cereau mijlocirea părintelui Gavriil. 

Au fost pictate icoane care îl înfăţişează ca sfânt. S-au scris şi s-au publicat cărticele 
despre viaţa şi minunile sale, în multe limbi. 

26. 

Canonizarea 

Ratificând această venerare populară şi considerând că toate criteriile referitor la 
recunoaşterea sfinţeniei sale erau în cazul său îndeplinite, Biserica Georgiei, în şedinţa 
Sfântului Sinod din 7/20 decembrie 2012, l-a trecut în rândul sfinţilor pe arhimandritul 
Gavriil, ca „mărturisitor şi nebun pentru Hristos", şi a fixat pomenirea sa liturgică pe data de 
2/15 noiembrie. 

Iată textul decretului de canonizare: 

Mai multe persoane, martore ale minunilor dumnezeieşti ale părintelui Gavriil, s-au adre- 
sat Comisiei sinodale pentru a cere canonizarea sa. După ce s-a cercetat viaţa părintelui 
Gavriil, Sfântul Sinod a stabilit: 

1. Ţinând seama de viaţa sa, de minunile dumnezeieşti săvârşite la mormântul său şi de 
marea iubire pe care i-o poartă credincioşii, Comisia recunoaşte în unanimitate sfinţenia 
arhimandritului Gavriil Urghebadze (1929-1995). A fost canonizat ca mărturisitor şi nebun 
pentru Hristos. 

2. Mormântul va fi deschis şi trupul Sfântului Gavriil va fi mutat la biserica din Samtavro. 
De asemenea se va picta o icoană a sa şi va fi alcătuit un tropar al său. 

3. Prăznuirea sa se va face pe 2 noiembrie. 

Deshumarea şi mutarea osemintelor sale au fost însoţite de o mare mulţime de oameni. 
Numeroşi credincioşi încep să vină de-acum la moaştele sale, aşezate în mănăstirea din 
Samtavro, şi nenumărate minuni continuă să se săvârşească prin mijlocirea Sfântului Gavriil. 

Oraşul Tbilisi, locul în care Sfântul Gavriil a descoperit credinţa, a propovăduit-o şi în 
care a îndurat mucenicie, şi-a recunoscut datoria faţă de el, şi strada Tetriskaro, unde el a trăit 
şi unde şi-a zidit chilia şi bisericuţa sa, a primit numele 

său, ridicându-se acolo o nouă biserică. Este a doua biserică închinată lui în Georgia. 
Negreşit, se vor zidi încă multe altele, pentru că mare şi fierbinte este dragostea poporului 
pentru acest puternic mijlocitor la Dumnezeu. 

II 

NEBUN PENTRU HRISTOS 

Părintele Gavriil face parte din ceata sfinţilor celor nebuni pentru Hristos 

Părintele Gavriil a fost canonizat de Biserica Georgiei în rândul sfinţilor celor nebuni 
pentru Hristos (în greacă âiâ Xpiarov oaAoi, în rusă Xpucma padu wpoduewe), a căror 
pomenire liturgică se face ca pentru sfinţii monahi, chiar şi atunci când au fost simpli mireni. 

Sfinţenia de acest fel rod al unei nevoinţe ascetice mult deosebită de toate celelalte 
nevoinţe a devenit rară în zilele noastre, dar e cunoscută încă din primele veacuri, în toate 
epocile istoriei creştinismului. 

Cei mai cunoscuţi în lumea bizantină au fost: Sfântul Aminona, primul despre care se ştie 



că a avut o asemenea nevoinţă, care a vieţuit în pustia Egiptului în veacul al IV-lea; Sfânta 
Isidora 

(către 365), care a vieţuit ca monahie în mănăstirea tabenisioţilor, cunoscută din Istoria 
lausia că a lui Palladie; Sfântul Marcu cel nebun, care a trăit în Alexandria, în veacurile al V- 
lea-al Vl-lea; Priscus, pe care Ioan din Amida l-a cunoscut în timpul şederii sale la 
Constantinopol (veacul al Vl-lea); Sfântul Simeon, cel mai cunoscut dintre toţi, pentru că 
Viaţa lui s-a păstrat întreagă, care a trăit la Emesa în veacul al Vl-lea; Antiohie sau Ioan 
Savaitul, pe care îl ştim din Scara Sfântului Ioan Scărarul (veacul al Vl-lea); Sfântul Andrei 
din Constantinopol, care a trăit în veacul al IX-lea, a cărui Viaţă a cunoscut o popularitate la 
fel de mare ca aceea a Sfântului Simeon din Emesa; Sfântul Vasile cel Nou, care a trăit la 
Constantinopol în veacul al X-lea, Ierotei, monah în lavra Sfântului Simeon Noul Teolog 
(veacul al Xl-lea); Sfântul Chirii Fileotul, contemporan cu cel de dinainte; Sfântul Sava cel 
Nou ( 1348); Sfântul Maxim Cavsocalivitul (veacul al XlV-lea 1 ). Alţi nebuni pentru Hristos 
au continuat apoi să se manifeste în lumea elenistică, şi Muntele Athos a cunoscut asemenea 
sfinţi încă şi în veacul al XX-lea. Dar mai ales în Rusia această nevoinţă a cunoscut o mare 
înflorire, îndeosebi din veacul al XVII-lea până la începutul veacului al XX-lea; regimul 
1 Pentru izvoare, a se vedea cartea noastră Therapeutique des maladies mentales, Paris, 
1992, cap. 5, „Une forme singuliere de folie: la folie pour le Christ", pp. 133-134 [tr. rom. de 
M. Bojin, în: JEAN-CLAUDE LARCHET, Terapeutica bolilor mintale, Ed. Sophia, 
Bucureşti, 2008, pp. 169-171 n. trad.]. 

comunist a dus la dispariţia ultimilor sfinţi nebuni pentru Hristos, aceştia fiind internaţi în 
ospicii, ca bolnavi mintal. Cei mai cunoscuţi dintre aceşti nebuni pentru Hristos slavi sunt: 
Sfântul Isaac Zăvorâtul din peşterile Kievului (veacul al Xl-lea); Sfântul Procopie de Ustiug 
(veacul al XlV-lea), primul rus care a avut o astfel de vieţuire în lume; Sfântul Nicolae 
Kotceanov şi Sfântul Teodor de Novgorod; Sfântul Maxim din Moscova (veacurile al XIV- 
lea-al XV-lea); Sfântul Mihail klopski (veacul al XV-lea); Sfântul Ioan de Ustiug (t 1494); 
Sfântul Isidor de Rostov (veacul al XV-lea); Sfântul Lavrentie de Kaluga (veacurile al XV- 
lea-al XVI-lea); Sfântul Iacov de Boroviţki (veacul al XVI-lea); Sfântul Vasile cel Preafericit, 
care a trăit la Moscova în veacul al XVI-lea; Sfântul Nicolae de Pskov (veacul al XVI-lea); 
Sfântul Ioan Vlasatîi (veacul al XVI-lea); Sfântul Ioan (veacul al XVI-lea); Sfântul Procopie 
de viaţka (veacul al XVI-lea); Sfântul Simeon de Iurieveţ (veacul al XVI-lea); Sfântul Andrei 
de Totma (veacul al XVI-lea); Preafericita Xenia din Petersburg (1720-1790); Sfântul Teofil 
din Kiev (1788-1853); Sfântul Terentie Taumaturgul (veacul al XlX-lea); Sfânta Pelaghia 
Ivanovna (Paşa) ( 1915), care a vieţuit în Mănăstirea Diveievo, unde au mai fost alte două 
nebune pentru Hristos: Natalia Dimitrievna (Nataşenka) şi Maria Ivanovna ( 1927) 1 . 

'A se vedea I. GORAÎNOFF, Les Fols en Christ, Paris, 1983, pp. 53-134; L. PUHALO şi V. 
NOVAKSHONOFF, La Vie des Fols-en-Christ. Folie du monde et Sagesse de Dieu, La 
Pianette, 2002, pp. 40-156. 

Toţi aceşti sfinţi nebuni pentru Hristos sunt deosebiţi prin personalitatea lor, dar vieţuirea, 
cele spre care ţinteau prin purtările lor neobişnuite şi prin harismele lor îi fac asemănători 1 , şi 
multe dintre aceste elemente comune se regăsesc la părintele Gavriil. De aceea, pe drept 
cuvânt poate fi pus în această sfântă ceată. 

Am studiat în altă scriere a noastră în mod detaliat 2 fenomenul duhovnicesc al nebuniei 
pentru Hristos. Amintim doar aici, pentru a evita orice confuzie, că nebunul pentru Hristos nu 
este nici un „ sărman netot", cum zice poporul, nici „sărac cu duhul", potrivit înţelesului 
lumesc. Cel nebun pentru Hristos are cu adevărat purtări deosebite de purtările nonnale, care 
par a fi manifestări ale unor boli mintale (în general, se aseamănă cu ceea ce nosografia 



psihiatrică numeşte „manie"). 3 Deosebirea dintre un bolnav mintal 

'A se vedea studiul nostru Therapeutique des maladies mentales, Paris, 1992, chap. 6, 
„Une fonne singuliere de folie: la folie pour le Christ", pp. 133-168 [tr. rom., voi. cit., pp. 
167-212 n. trad.]. 

" A se vedea studiul nostru Therapeutique des maladies mentales, Paris, 1992, chap. 6, 
„Une fonne singuliere de folie: la folie pur le Christ", pp. 133-168, şi articolul nostru 
Xpucma padu „cyMacuieduiue" [„Nebun" pentru Hristos] în publicaţia lunară (PoMa 
[Moscova], nr. 110, iunie 2012, pp. 21-26. 

3 J. GROSDIDIER DE MATONS remarcă, în legătură cu Sfântul Simeon (a cărui viaţă 
constituie pentru nebunia pentru Hristos un caracter arhetipal): „Ceea ce frapează în primul 
rând citindu-i Viaţa este coerenţa şi verosimilitatea cu care sfântul îşi joacă rolul de nebun; 
dacă i-ai da-o unui psihiatru s-o citească, ar recunoaşte foarte uşor un caz de manie bine 
definit. în toate faptele şi gesturile sale poate fi recunoscut maniacul: în cuvintele incoerente, 
în familiarităţile excesive, în gustul pentru hainele excentrice, în ţinuta neglijentă, mergând 
uneori până la exhibiţionism, şi mai ales în schimbările bruşte de dispoziţie şi în violenţa cu 
care se poartă atunci când cineva îl deranjează sau se împotriveşte toanelor sale" („Les 
themes dedification dans la Vie dAndre Salos", în Travaux et memoires du Centre de 
recherche d’histoire et de civilisation byzantines, IV, Paris, 1970, pp. 302-303). 

(„nebun", cum se spunea odinioară) şi cel cu adevărat nebun pentru Hristos este că acesta nu 
este deloc nebun; e pe deplin sănătos la minte. El numai „făţăreşte" nebunia, a ales să se 
poarte ca un nebun, pentru ca toţi să-l socotească nebun; de fapt, rămâne cu totul stăpân pe 
sine în tot ce face şi în tot ce spune, întotdeauna cu o noimă şi cu un rost. înaintea celor care i- 
au pătruns taina unu a celor aleşi de el, şi în singurătate, lepădând masca nebuniei, se arată 
întreg la minte şi deplin sănătos. De-şi arată nebunia pentru Hristos numai o dată în viaţă, nici 
înainte de aceasta, nici după, nu se vede în el urmă de boală a nebuniei. Bolnavul mintal, 
chiar şi atunci când îşi îndură boala în Hristos, nu este nebun pentru Hristos în înţeles 
duhovnicesc. Cel nebun pentru Hristos nu îndură silnic nebunia, ci însuşi se sileşte s-o ia 
asupra sa. El singur şi-a ales-o şi poate oricând voieşte să se lepede de ea şi iarăşi s-o ia 
asupra sa, când socoteşte că este de folos. Nu-i pentru el povară, nu-i tulbură nici viaţa 
sufletească, nici viaţa duhovnicească. Ca un actor, care şi atunci 

când se dedică trup şi suflet rolului său, rămâne aşa cum este el de fapt. 

Cel nebun pentru Hristos făţăreşte nebunia cu un rost duhovnicesc, mai cu seamă pentru a 
dobândi pe o cale aspră smerenia prin umilinţele la care e supusă îndeobşte din partea lumii 
nebunia. 

Aşa cum se va vedea din cele ce urmează, părintele Gavriil a avut multe purtări 
neobişnuite, în răspăr cu regulile impuse de societate, pentru care era socotit de cei care nu-1 
cunoşteau nebun de-a binelea, dar care nu-i înşelau deloc pe cei care îl ştiau bine. Potrivit 
mărturiilor prezentate mai jos, apropiaţii lui îi cunoşteau deplina normalitate, manifestată faţă 
de ei în intimitate, şi sesizau cu uşurinţă momentele când începea să făţărească nebunia sau, 
cum se spune îndeobşte, când „făcea pe nebunul" 1 . 

2 . 

Purtări neobişnuite, care păreau manifestări ale unei boli mintale 

Părintele Gavriil avea adesea purtări ciudate, din pricina cărora era privit de unii ca un 
bolnav mintal. 

'A se vedea de pildă mărturia egumenului Mihail Gabricidze: „în acel moment, părintele 
Gavriil îşi schimba firea de monah în cea de nebun pentru Hristos"; sau cea a monahiei 
Parascheva (cea care l-a cunoscut cel mai bine): „Fiind în starea sa de nebun pentru Hristos, 
părintele Gavriil zicea..." 

Pe când locuia în Tbilisi, străbătea străzile cu capul acoperit de o glugă şi desculţ. 

Uneori, în locul veşmântului călugăresc, se îmbrăca în sac sau în tot felul de alte haine 
ciudate, purta pălării năstruşnice şi nepotrivite şi uneori basma. Şi nu numai la Tbilisi, ci, 
uneori, şi la Mănăstirea Samtavro se îmbrăca aşa. 

Alteori îşi punea pe cap o coroană de tinichea, ca de rege, şi nu se ferea s-o poarte în orice 
împrejurare, o dată chiar în prezenţa patriarhului, care a glumit pe seama ei, fără ca cei din jur 
să-i înţeleagă gluma. Câteodată, purta o coroană împodobită cu cuie, care semăna cu cununa 
de spini a lui Iisus. Părintele Gavriil spunea atunci că vrea să se facă părtaş la suferinţele 
Domnului. 

Adeseori părintele Gavriil vorbea foarte tare, strigând şi chiar răstindu-se, mişcându-şi 
iute braţele. Insă lucrul acesta, care părea nelalocul lui şi scrântit, îşi avea rostul său: cei care 
îl ascultau, răscoliţi de aceste purtări, îşi întipăreau în minte cuvintele părintelui mai bine 
decât dacă le-ar fi vorbit nonnal. îşi însoţea de asemenea predicile cu o întreagă gestică, care 
făcea, după cum spune maica Parascheva, ca „ele să se întipărească în inima şi în mintea 
credincioşilor". „Părintele mai spune ea nu scria niciodată nimic pe hârtie, ci scria în cugetele 
oamenilor." 

Adesea striga chiar şi în biserică. Stareţa Teodora Makhviladze îşi aminteşte astfel că 
„prima oară l-am întâlnit pe părintele Gavriil în Catedrala 

Sioni, în 1986. Purtarea sa cu totul neobişnuită, strigătele pe care le scotea în timpul Sfintei 
Liturghii, mi-au atras atenţia şi am luat aminte la el mai de la distanţă. La sfârşitul Liturghiei, 
înainte să iasă din biserică, s-a prosternat înaintea patriarhului, cerând iertare de la el. Din 
clipa aceea, chipul părintelui Gavriil mi s-a întipărit puternic în inimă." 

Iarăşi, adesea, oamenii îl vedeau plângând şi-l auzeau cum suspină, se vaită şi se 
tânguieşte cu glas mare. 

încă era văzut vorbind de unul singur, însă de parcă ar fi vorbit cu cineva observat numai 
de el. 

Câteodată se trântea la pământ, ca unul beat, dând din braţe şi din picioare, scuturându-şi 
capul, ţipând şi văitându-se. Dar, potrivit mărturiilor, nici vorbă de beţie! Şi, de altfel, aşa 
trântit la pământ şi zbuciumându-se, rostea cuvinte inteligibile, chiar dacă cu înţeles tainic şi 
proroceşti. 

Egumena Teodora Makhviladze istoriseşte încă şi alte purtări neobişnuite ale părintelui 
Gavriil: „Purtarea sa era cu totul neprevăzută şi de neînţeles. Mergea, de pildă, cu taxiul fără 
să plătească sau, dimpotrivă, plătea mai mult decât i se cerea. Fără nici o pricină, izgonea 
oameni din biserică, fie ei poporeni de rând sau persoane importante, lovindu-i cu picioarele 
şi ocărându-i. Dintr-odată, în orice clipă şi în orice loc, oprea circulaţia, începea să cerşească 
ori să ţopăie şi să 

cânte. Cu oamenii se purta în fel şi chip, pe unul batjocorindu-1, pe altul lăudându-1 şi 
purtându-se frumos cu el; pe unul îl silea să bea vin, pe unul îl punea să stea în genunchi şi-l 
ţinea aşa ore ÎN şir, fără să-i dea voie să se ridice... Am încercat adeseori să înţeleg aceste 
fapte care încălcau orice regulă de bună purtare în lume, dar n-am izbutit să le găsesc vreo 
noimă. Pur şi simplu, le acceptam ca atare, având încredere în el." 

După cum se va vedea din multe apoftegme ale sale şi după cum arată multe dintre 
istorisirile referitoare la experienţele trăite de cei care l-au cunoscut pe părintele Gavriil, 
aceste purtări ciudate, care păreau adesea curată nebunie, erau de fapt voite, deplin strunite şi 
cu rost, izvorând fie din virtuţile sale lăuntrice (îndeosebi smerenie şi iubirea aproapelui), fie 
din dorinţa de a sădi vreo sămânţă duhovnicească în cei pe care îi întâlnea. 

3. 



Purtări care nu ţineau seama de reguli şi de rânduieli 

Purtările părintelui Gavriil, ca ale tuturor celorlalţi nebuni pentru Hristos, nu ţineau seama 
de nici o regulă, încălcând până şi rânduiala monahală şi dispoziţiile Bisericii. 

De pildă, părintele Gavriil le dădea vin celor care veneau să-l vadă, chiar în zilele de post, 
neferindu-se 

să încalce rânduiala tipiconală 1 . însă aceasta o făcea în numele iubirii pe care o nutrea pentru 
ei, poftindu-i să se facă părtaşi la bucuria duhovnicească pe care o aducea întâlnirea cu ei. 
Egumenul Mihail Gabricidze istoriseşte că într-o bună zi, venind la părintele Gavriil să-l 
vadă, l-a găsit pe acesta întins în pat, pentru că nu se simţea bine. Şi totuşi a rugat-o pe 
măicuţa care se îngrijea de el să aducă o sticlă de vin şi, dându-i un pahar, l-a îndemnat să-l 
golească dintr-o înghiţitură, spunându-i: „Iubirii i se cuvine să fie mai presus de rânduieli şi 
de canoane." 

Câteodată, unnându-şi inima, părintele Gavriil, fără să ţină seama de obicei sau de tipic, 
făcea câte ceva cu totul neaşteptat, când nu s-ar fi gândit nimeni. Egumena Mariam 
Mikeladze îşi aminteşte că în prima noapte de Paşti pe care a petrecut-o la Mănăstirea Sfânta 
Nino, înainte de miezul nopţii, când toată lumea aştepta în linişte să înceapă Utrenia, 
părintele Gavriil a intrat dintr-odată în biserică strigând cu mare bucurie: „Hristos a înviat!" 
„A aprins în sufletele noastre o aşa de mare lumină! şi toţi cei care erau de faţă au răspuns în 
cor: Adevărat a înviat!" Viaţa cea veşnică, pe care Hristos cel înviat le-a dat-o oamenilor, îi 
pătrunsese în inimă şi Duhul îl mâna 

1 în Biserica Ortodoxă este oprit să se consume vin în timpul posturilor şi în zilele de 
miercuri şi de vineri de peste an, cu excepţia câtorva zile de praznic, când se dă dezlegare la 
vin. 

să împărtăşească tuturor bucuria sa, călcând peste timpurile şi soroacele omeneşte rânduite. 

4. 

Modul familiar în care se purta cu toţi oamenii 

Părintele Gavriil nu ţinea seama de bunacuviinţă lumească şi nu se ferea să spună ce avea de 
spus, vorbindu-le tuturor ca unor apropiaţi şi cunoscuţi ai săi, cum au făcut întotdeauna 
cei nebuni pentru Hristos. Aşa că, fără ocolişuri, dintr-odată, rostea cuvinte la care nimeni 
nu se aştepta, pe care nimeni nu i le ceruse şi pe care nimeni nu-şi dorea să le audă. Şi nu 
din lipsă de cinstire şi de iubire faţă de ei le vorbea aşa, ci pentru a-i „scutura" puţin, 
pentru a-i trezi, pentru a-i îndrepta, spre binele lor şi spre zidirea lor duhovnicească. Iar 
cei ce se foloseau, adesea pe dată, de cuvintele sale, uitând asprimea lor, îi rămâneau apoi 
recunoscători întreaga viaţă. 

Pe când locuia la Tbilisi, nu se ferea să ţină predici pe strada principală a oraşului. 
Câteodată se aşeza în mijlocul şoselei, primejduindu-şi viaţa. Un martor spune că l-a văzut 
predicând urcat pe un scaun pus în mijlocul şoselei. Adeseori striga după trecători, ca să se 
oprească şi să-l asculte. 

Neîngrijindu-se de ce se cade şi de ce nu se cade, intra în sinagogi, în moschei ori în 
casele de rugăciune ale protestanţilor pentru a-L propovădui 

pe Hristos şi credinţa ortodoxă. Şi uneori era ascultat cu respect, alteori, alungat şi lovit. 

în epoca de schimbare a regimului, când zilnic se ţineau tot felul de mitinguri, se ducea 
fără teamă să le vorbească oamenilor, liniştindu-i când începeau să se agite. 

Atunci când socotea de trebuinţă pentru binele unora sau chiar al unui singur om, 
părintele Gavriil nu se ferea să vorbească în timpul slujbelor, uneori strigând şi gesticulând, 
chiar dacă se întâmpla să slujească alături de un episcop sau chiar de patriarh. 

Mitropolitul Isaia îşi aminteşte de această întâmplare petrecută la Mănăstirea Samtavro: 



„într-o seară, părintele Gavriil a intrat în biserică, în timpul Vecerniei. Şi-a făcut drum printre 
monahii şi credincioşi, care obişnuiau să se plece şi să îngenuncheze înaintea lui, cerând de la 
el binecuvântare şi sărutându-i mâna. Oprindu-se brusc în faţa unei femei, i-a zis: Cine te 
vede cum îngenunchezi înaintea mea, crede că tu pe mine mă cinsteşti, iar nu pe Hristos, Cel 
de la Care primeşti binecuvântarea şi înaintea Căruia se cuvine să îngenunchezi. în felul 
acesta dădea pe faţă şi mustra prea marea cinstire pe care credincioşii o aveau faţă de bătrânii 
îmbunătăţiţi, amintindu-le că singur Dumnezeu trebuie cinstit şi închinat şi că singur El este 
izvorul binecuvântării. Şi, trecând mai departe, s-a oprit lângă o monahie care citea 
rugăciunile şi a întrebat-o: 

Ce tot bolboroseşti acolo?, atrăgându-i astfel atenţia că nu citea cum se cuvine, adică limpede 
şi desluşit, cu toată luarea-aminte la cele rostite, după cum se cade în biserică, ca să se 
folosească şi ea, şi credincioşii." 

Sunt multe alte istorisiri despre cum părintele Gavriil îşi ridica glasul în biserică pentru a 
mustra purtările necuvenite ale unora, spre binele lor. De pildă, într-o zi, pe când nişte turişti 
străini vizitau catedrala din Svetiţkhoveli, părintele Gavriil, care stătea lângă un stâlp foarte 
cinstit de credincioşi, pentru că în el se afla o foarte preţioasă relicvă o fâşie din haina lui 
Iisus -, a văzut cu câtă nepăsare umblau aceştia prin biserică. Atunci, ameninţându-i cu cârja, 
le-a strigat: „Pricepeţi voi în ce loc sfânt sunteţi? Aşa credeţi voi că se dă slavă lui 
Dumnezeu, plimbându-vă cu mâinile la spate?" Şi, fără ca ghidul să traducă cuvintele, turiştii 
au înţeles din gesturile sale şi din expresia feţei pricina indignării lui şi şi-au îndreptat pe dată 
ţinuta. 

Se întâmpla ca părintele Gavriil să dea pe faţă, înaintea mai multora, păcatul unuia, ştiind 
bine că acela va primi cu smerenie mustrarea, iar ceilalţi nu îl vor judeca şi osândi. Păcatul 
însă nu-1 numea, ci doar îl arăta că este, iar aceasta era de ajuns pentru îndreptarea omului. 
Egumena Teodora (Makhviladze) istoriseşte astfel: „Odată, am mers cu părintele Gavriil la 
hramul mănăstirii din Şio-Mgvime. La Sfânta Liturghie a luat 

parte mulţime de popor. După cuvântul rostit 
la agapa sărbătorească, pe neaşteptate, părintele 

Gavriil l-a întrebat pe unul dintre meseni dacă a săvârşit vreun păcat mare. Acesta a răspuns 
că da. Toţi au rămas înlemniţi. Părintele însă a ştiut el cum să întoarcă lucrurile cu o vorbă de 
duh, şi stânjeneala s-a risipit pe dată. Am fost uimită cum de-a văzut părintele păcatul şi cum 
de-a dat păcătosul în faţa tuturor dovadă de atâta smerenie. Omul acela a ajuns mai apoi 
preot, iar lucrul acesta, negreşit, nu a fost lipsit de legătură cu cele întâmplate." 

Se întâmpla de asemenea să facă astfel de dezvăluiri în public, cu glas tare, fără a rosti 
însă numele cuiva. Tâlcul vorbelor sale îl pricepea numai cel spre care erau ele îndreptate, în 
vreme ce toţi ceilalţi nu înţelegeau nimic şi-l socoteau smintit. 

5 . 

Asprime cu rost pedagogic 

După cum s-a văzut din exemplele de mai sus, părintele Gavriil, ca mulţi alţi nebuni 
pentru Hristos, cu rost pedagogic şi cunoscând în chip minunat inima omului, se arăta aspru 
în cuvinte şi în fapte. Cine nu înţelegea binele pe care îl făcea celor pe care-i mustra cu atâta 
asprime, s-ar fi putut sminti. Dar, după cum scrie monahia Parascheva Rostiaşvili, care l-a 
îngrijit pe părintele Gavriil în ultimii ani de viaţă, Părinţii din vechime 

se purtau aşa, ca să le înveţe pe cele începătoare şi pe tinerele monahii abecedarul vieţii 
monahale, întemeiat pe răbdare. 

Monahia Parascheva istoriseşte astfel primele sale experienţe de acest fel: „într-o noapte 
am visat că m-au trimis să slujesc părintelui Gavriil la chilie şi că el mă învăţa cum să duc o 



viaţă plăcută lui Dumnezeu. A doua zi, visul meu s-a împlinit: maica stareţă Ketevan mi-a dat 
binecuvântare să îngrijesc de părintele Gavriil, care era bolnav. Am alergat la chilia lui, ca să- 
i spun visul meu şi să iau binecuvântare de la dânsul. Când a aflat că nu-i vorbisem stareţei 
despre visul meu, mi-a zis: Se cuvenea să-i spui, căci pentru aceasta m-am rugat eu la 
Măicuţa Domnului. Slavă ei! Tocmai atunci, măicuţele i-au adus părintelui o fiertură de orez. 
Mănâncă şi tu, dacă vrei, mi-a zis. A venit până la masă, a luat o farfurie şi, ştergând-o cu un 
şervet, mi-a întins-o să-mi pun din fiertură. Când am început să mănânc, am simţit un gust de 
ulei de parafină, cu care se curăţau ramele icoanelor. M-am sfiit să-i spun ceva părintelui şi 
am mâncat mai departe. După câteva clipe, şi-a luat şi el o farfurie, a şters-o cu acelaşi şervet 
şi a gustat din mâncare. Vai de mine, şervetul era plin de parafină, cum ai putut să mănânci?!, 
mi-a spus dânsul zâmbind. Atunci m-a întrebat dacă voiesc să învăţ cele ale călugăriei, şi i- 
am răspuns că da. Atunci, dacă voieşti 

1 Acest episod trimite în mod clar la o istorisire din Pateric. 

să înveţi, ţine bine minte că tu ai voit aceasta! în vechime, părinţii cei sfinţi le puneau la 
încercare pe surori purtându-se aspru cu ele. Dacă îndurau cu răbdare, puteau să rămână în 
mănăstire, dacă nu, erau poftite să plece. Când părintele, aşa, dintr-odată, fără nici o pricină, 
mă izgonea din chilie, lovindu-mă cu piciorul, îmi aţineam gândul că eu am ales să vin la 
mănăstire şi ceream iertăciune de la el. Iar el tare se bucura. Câteodată, ştiindu-mi metehnele, 
se pornea cu mânie împotriva mea, anume ca să mă slobozească de ele. Şi-mi spunea 
dinainte: Azi ai să fii ispitită, să vedem de poţi îndura. Şi mă încerca, să vadă cum înfrunt 
ponegririle, batjocurile şi răutăţile. Câteodată nu izbuteam, şi atunci, cu ochii în lacrimi, 
obişnuia să-mi spună: Tare aş vrea să creşti repede, copila mea! Când te gândeşti la mine, ţine 
minte că te-am întristat şi ţi-am făcut supărare, pentru că, pe cât de mari sunt întristarea şi 
supărarea, pe atât de mare e iubirea. Şi nu de la mine învăţ aceasta, ci de la Dumnezeu. Cu 
dragostea sa pentru Hristos, părintele Gavriil, călăuzindu-ne pe fiecare dintre noi pe calea 
smereniei şi ascultării, ne înălţa către împărăţia cerească. Obişnuia să ne spună: Numai cel 
smerit şi binecuvântat de Dumnezeu şi întărit împotriva ispitelor poate intra în împărăţia 
cerească. După o vreme, am înţeles noima încercărilor la care ne supunea pentru a ne 
deprinde cu smerenia şi cu ascultarea." 

Cei lumeşti priveau aceste purtări ca pe nişte tulburări mintale. Dar, pentru cei 
duhovniceşti, care vedeau bine că din voia lui, cu deplină stăpânire de sine şi cu un rost 
anume le săvârşea, nu rămâneau tăinuite simţirile curate şi adevărate ale părintelui, îndeosebi 
iubirea de semeni, care îl mânau să se poarte aşa. Egumena Mariam Mikeladze istoriseşte 
astfel: „Pe părintele Gavriil, întâia oară l-am văzut intrând cu strigăt mare în Catedrala Sioni. 
Pe vremea aceea, mă socoteam a fi o creştină evlavioasă şi bisericoasă. Şi, ca una ce eram în 
stare de orbire duhovnicească, nu puteam pricepe marile daruri ale părintelui şi îl socoteam 
bolnav mintal, cu toate că iubirea şi mila care i se citeau în privire nu aveau nimic comun cu 
purtarea sa mânioasă; ele lăsau să se întrevadă ceea ce abia într-un sfârşit am înţeles. 
Unnătoarea noastră întâlnire s-a petrecut la Mănăstirea Sfânta Nino. Şi iarăşi am văzut ce 
mare deosebire era între privirea şi purtarea sa. Pe atunci mă hotărâsem să mă călugăresc. 
Despre călugărie, ştiam numai din cărţi, şi nu aveam pic de experienţă. Părintele Gavriil mi-a 
făcut cel mai mare bine, spulberându-mi toate acele închipuiri copilăreşti despre viaţa 
monahală. Astfel, găsind eu un loc retras, în care să-mi îndrept gândurile către Dumnezeu, 
stând acolo aud glasul răsunător al părintelui Gavriil, cunnându-mi convorbirea cu 
Dumnezeu: Vino degrabă să găteşti ciorba, mi-a strigat, c-au venit învăţaţii! 

M-am simţit cuprinsă de furie, şi aşa, cu mânie în suflet, îmi citeam mai departe rugăciunile! 
Părintele, venind, mi-a smuls cartea din mâini şi a aruncat-o, răcnind: Cum de cutezi să 



tulburi pe Domnul?! Mai târziu am înţeles rostul purtării sale: rugăciunile mele erau lipsite de 
trăire, seci, silite, fără zbuciumul inimii ce-şi caută mântuirea. Pentru părintele Gavriil, 
dimpotrivă, fiece clipă a vieţii sale era jertfire de sine în numele lui Hristos. Nu cred să fi fost 
clipă în care să nu fie cu Dumnezeu." 

Rostul pedagogic al acestor purtări aspre, dar şi aşezarea tainică a sufletului său se văd 
bine din această întâmplare istorisită de egumenul Mihail Gabricidze: „I ntr-o zi, pe când 
stăteam de vorbă cu părintele Gavriil, două femei în vârstă au bătut la uşa chiliei sale. 
Primiseră binecuvântare de la părintele stareţ să vină să-l vadă. Auziseră că e bolnav, aşa că îi 
aduseseră nişte prăjituri făcute de ele. Atunci, dintr-odată, schimbându-şi firea de monah în 
cea de nebun pentru Hristos, le-a strigat: Cine v-a spus că sunt bolnav? M-am întins, să mă 
odihnesc. Una dintre ele, care nu-1 cunoştea, l-a rugat să-i întindă mâna. Părintele Gavriil m-a 
privit surâzând: Acum îi trebuie mâna mea! Femeia i-a prins mâna între palmele ei, 
murmurând ceva în şoaptă. Cu un gest brusc, părintele şi-a smuls mâna şi i-a strigat mânios: 
Cum de cutezi să te atingi de mine, care sunt monah? Vrei să mă ispiteşti? Ieşiţi imediat 
amândouă 

şi luaţi-vă prăjiturile de aici! Cele două femei, înfricoşate şi nemaiştiind ce să facă, au căzut 
la picioarele sale cerându-şi iertare. Dar părintele, neînduplecat, le-a spus iarăşi: Luaţi-vă pră- 
jiturile şi plecaţi chiar acum, nu mă siliţi să mă scol şi să vă dau afară! Cea care părea să-l 
cunoască pe părintele Gavriil a stăruit, rugându-1 ca măcar prăjiturile făcute de ele să le 
păstreze. Dar în zadar, părintele nu s-a plecat rugăminţii ei. După ce au ieşit, de îndată 
părintele a început să se roage pentru ele cu iubire aşa de fierbinte, încât am rămas cu totul 
uimit. Ridicându-şi mâinile către cer, le-a binecuvântat pe ele şi familiile lor. Venirea lor la 
un monah n-a fost una cuviincioasă, dar de-acum vor şti cum trebuie să se poarte cu preoţii 1 , 
mi-a spus el surâzând." 

Un alt caz de strategie pedagogică a părintelui Gavriil, manifestat printr-o purtare aspră, 
este istorisit de monahia Parascheva: „Minunate erau învăţăturile părintelui Gavriil! Stând pe 
scări, afară, chema pe câte o monahie, cerându-i să aducă un vas anume din chilia lui, care 
nici măcar nu era acolo. Căutând în zadar, se frământa că nu-1 găseşte, iar părintele Gavriil, în 
tot acest timp, îi înşira, strigând în gura mare, toate slăbiciunile. Pentru ca aşa, deprinzându- 
se cu smerenia, să izbutească mai apoi să biruie ispitirile dracilor." 

1 Termenii generali utilizaţi de părintele Gavriil - „un monah", „preoţii" arată că el nu a 
socotit purtarea lor ca pe o necuviinţă faţă de el, ca persoană, ci ca slujitor al Bisericii. 

Deseori părintele Gavriil punea pe câte o monahie sau pe câte un prieten venit să-l vadă 
să şadă în genunchi, şi numai după ceva vreme le dădea binecuvântarea să se scoale. Şi aşa le 
punea la încercare şi ascultarea, şi smerenia. 

Otar Nikolaişvili îşi aminteşte că părintele l-a pus odată, în public, într-o situaţie 
umilitoare: „M-a pus odată, în piaţă, să stau în genunchi, cu capul plecat, pe o grămadă de 
coji de pepene, până îmi va da binecuvântare să mă ridic. Vedeam picioarele trecătorilor şi 
mă gândeam că mă privesc ca pe un nebun îngenuncheat în gunoi." Dar a înţeles că părintele 
Gavriil voia în felul acesta să-l înveţe smerenia. 

Se întâmpla ca încercările de acest fel să fie încă şi mai aspre. 

Egumena Ketevan a Mănăstirii Samtavro istoriseşte astfel: „Nu era un lucru neobişnuit ca 
părintele Gavriil să probeze smerenia oamenilor punându-i să stea în genunchi, dându-le pe 
faţă păcatele, pornindu-se asupra lor cu furie şi cu mânie, zidindu-i prin înţelepciunea cea 
dumnezeiască. într-o zi, după masa de prânz, părintele Gavriil a închis uşa trapezei şi nu le-a 
dat voie monahiilor să iasă. Era înainte de tunderea mea în monahism. Mi-a cerut să iau un 
vas mare, să-l umplu cu apă sărată şi să spăl în el mâinile tuturor surorilor. După ce le-am 
spălat, părintele m-a chemat la el şi, privindu-mă fix în ochi, mi-a zis: Acum, bea toată apa 



asta, până la ultima picătură. 

Toată?, l-am întrebat eu cu uimire. Da, 

da, dă-o peste cap! Am băut-o, fără să scot vreo vorbă, căci vedeam bine că n-aveam cum să 
mă împotrivesc. Părintele Gavriil m-a strâns atunci cu drag în braţe şi m-a binecuvântat cu 
toată căldura." Pe atunci mănăstirea îşi căuta o nouă stareţă. După cum mărturiseşte maica 
Pelaghia Ksovreli, martoră la această întâmplare: „Toate am înţeles că, prin aceasta, părintele 
Gavriil ne-a arătat că sora Ketevan, prin ascultarea sa deplină şi prin smerenia sa, era 
vrednică să ia asupra sa o sarcină atât de grea." Părintele Gavriil, parcă cerându-şi iertare 
pentru asprimea sa şi pentru a-şi arăta, la rândul său, smerenia, s-a întins pe spate, în faţa uşii, 
şi a cerut ca toate monahiile să iasă călcând peste pieptul lui. Şi, cu toate că se sfiau şi se 
ruşinau, au făcut ascultare. 

Părintele părea adesea mânios şi chiar lovea ori de-a dreptul, ori cu vorba, dar, după cum 
scrie egumena Teodora Makhviladze, „mânia sa nu arunca pe nimeni în tristeţe, ci-i 
descoperea căldiceala, nepăsarea şi trândăvia duhovnicească". 

Când la ţipete şi lovituri i se răspundea cu smerenie, părintele pe dată îşi dădea pe faţă bu- 
curia şi iubirea. 

Monahia Parascheva istoriseşte astfel: „Părintelui Gavriil îi plăcea să stea în capul scărilor 
şi să privească la tot ce se întâmpla. Odată, văzând un preot care urca scările, mi-a spus: Vrei 
să-l scutur? Pur şi simplu m-am îngrozit. Părintele i s-a 

adresat cu grosolănie, l-a ocărât în fel şi chip. Preotul s-a oprit şi i-a răspuns liniştit: Sunt încă 
şi mai rău! Atunci părintele l-a strâns în braţe şi i-a spus cu iubire: Tu eşti fratele meu!" 

6 . 

Vădirea formalismului şi a fariseismului din viaţa duhovnicească 

Purtările smintitoare cu rostul de a da pe faţă formalismul şi fariseismul constituie o trăsă- 
tură comună celor nebuni pentru Hristos. Astfel, unii dintre ei nu se fereau să mănânce came 
în post, înaintea tuturor, ca să descopere astfel adevăratul duh al postului, care nu stă doar în 
postirea trupească. Vedem aceasta dintr-o întâmplare istorisită de Mitropolitul Isaia, din 
vremea când era frate în Mănăstirea Samtavro: „în Postul Mare, într-o duminică, în timpul 
Liturghiei, părintele Gavriil a intrat în biserică scoţând ţipete groaznice, de parcă ar fi venit 
sfârşitul lumii. Printre ţipete, am izbutit să aud că tot spunea: Pisicile mi-au mâncat zeama! Şi 
nu era nimic de râs în asta. Noi, fraţii de mănăstire, ne străduiam din răsputeri să ţinem cu 
stricteţe postul, iar părintele Gavriil, în toiul postului, striga după zeama lui! Cuvintele sale 
nu m-au strămutat din hotărârea de a ţine cu asprime rânduielile postului, dar am înţeles în 
chip viu că nu ce intră în gură spurcă pe om, ci ce iese din gură (cf. Matei 15,1 1)." 

Se întâmpla ca părintele Gavriil să-şi ridice glasul în public, pentru a da pe faţă formalis- 
mul vieţii religioase a unora, lipsa de adevăr şi de fervoare. 

Am văzut mai sus cum a mustrat pe faţă, în vremea slujbei, o monahie care rostea 
rugăciunile numai cu buzele, strigându-i: „Ce tot bolboroseşti acolo?" 

Egumenul Mihail Gabricidze istoriseşte o altă întâmplare caracteristică: „Intr-o zi, 
părintele Gavriil a intrat în Catedrala Sioni, în timpul unei slujbe de cerere a mijlocirii sfintei 
împărătese Tamar, săvârşită de un episcop. Stând lângă episcop, şi-a aruncat privirea peste 
poporul adunat în biserică şi a văzut că nu aveau evlavia cuvenită. Atunci, urcând pe solee, cu 
glas puternic, spre uimirea tuturor, le-a spus: în genunchi! în genunchi! înţelegeţi voi ce faceţi 
şi pentru ce sunteţi aici? Aţi venit să vă rugaţi la sfânta? Dar cum vă rugaţi? Cu atâta 
nepăsare? Credincioşii au îngenuncheat pe dată, împreună cu părintele Gavriil, care, 
plângând, le-a spus: Când soarta Georgiei era în cumpănă, sfânta şi-a petrecut nopţile trează, 
ridicând rugăciuni fierbinţi către Domnul şi către Maica Sa, ca să izbăvească ţara, şi în 



picioarele goale, cu crucea în mână, a mers înaintea oastei pe câmpul de bătaie, şi ea 
întotdeauna a biruit... Iar voi, nerecunoscători ce sunteţi, nu vreţi nici măcar să 
îngenuncheaţi?! Şi vaietele sale n-au încetat multă vreme. La încheierea slujbei, s-a ridicat şi, 
ducându-se 

la icoana Sfintei Tamar, a sărutat-o cu multă evlavie. în tăcerea deplină, mulţimea de 
credincioşi i-a urmat exemplul. Şi fiecare a înţeles atunci cu cât respect şi cu câtă teamă se 
cuvine să stăm la slujbele închinate sfintei şi cuvioasei noastre împărătese Tamar. Cât despre 
întâmplarea aceea mi-a schimbat viaţa, şi am ales să pornesc pe calea monahală." 

7 . 

învăţături duhovniceşti date prin acte simbolice, cu înţeles tainic 

Ca toţi cei nebuni pentru Hristos, părintele Gavriil dădea învăţături duhovniceşti prin mij- 
locirea unor acte simbolice, aparent lipsite de orice sens. 

Ghia Kobaşişvili istoriseşte: „Locuiam lângă casa părintelui Gavriil. Eram copii pe 
atunci, şi părintele ne ducea adesea la Biserica Sfânta Varvara. Ne dădea cruciuliţe şi ne 
punea să stăm în cerc, în jurul bisericii. Odată s-a oprit în faţa mea şi, privindu-mă drept în 
ochi, cu o expresie minunată pe chip, mi-a zis: «Să ţii minte întotdeauna că aici locuieşte 
Dumnezeu!» Şi abia rostind ultimul cuvânt, a căzut la pământ, clătinându-şi capul şi 
agitându-şi braţele, de parcă era pe moarte. în ciuda purtării sale, mi-am dat seama că mintea 
sa era limpede. Şi, cu acele cuvinte pe care mi le-a spus cu credinţă, a sădit pentru totdeauna 
în sufletul meu iubirea de Dumnezeu." 

Mitropolitul Isaia îşi aminteşte cum părintele Gavriil, prin purtările sale neobişnuite, l-a 
făcut să simtă în chip de neuitat bucuria praznicului Sfintelor Paşti, a biruinţei lui Hristos 
asupra păcatului, suferinţei şi morţii: „Eram student şi de puţină vreme venit la credinţă. 

Prima oară am sărbătorit Paştile la Mănăstirea Samtavro, unde l-am întâlnit pe părintele 
Gavriil. Mi s-a părut tare ciudat. Trăia intr-un coteţ de păsări, pe lângă care am trecut cu totul 
întâmplător. Văzându-mă, m-a chemat la el şi, umplând un pahar cu vin roşu, mi-a zis: «Bea, 
se cuvine să bei, fiindcă noi astăzi prăznuim Paştile. Dumnezeu ne-a iertat toate păcatele, aşa 
că acum putem să bem puţin vin şi să ne bucurăm. Cine mai ia aminte astăzi la păcat e mai 
rău decât Iuda!» Vorbele sale m-au înfiorat, şi am băut vinul cu toată supunerea. [...] După 
Vecernie, a urmat masa de Paşti. Monahii cei tineri se aşezaseră lângă părintele Gavriil. în 
timpul mesei, părintele Gavriil ne-a vorbit despre suferinţele îndurate de Maica Domnului, de 
răstignirea şi de învierea Mântuitorului, ridicându-şi din când în când, pe neaşteptate, glasul 
până la strigăt, cu ochii plini de bucurie. Istorisirea sa era atât de vie şi de mişcătoare, încât 
atunci când striga, strigam şi noi odată cu el, iar când râdea, râdeam şi noi. N-am avut 
niciodată o asemenea trăire. A fost un praznic al Paştilor cu adevărat de neuitat." 

Sora Elizabeta Zedghenidze istoriseşte, la rândul ei, această întâmplare, când părintele 
Gavriil 

i-a învăţat pe cei din jurul său să nu judece şi să se smerească: „Era într-o sâmbătă dimineaţa. 
Părintele Gavriil mi-a zis: Haide să urcăm la Mănăstirea Djvari! 1 Mă obişnuisem de-acum cu 
purtările sale de nebun pentru Hristos. M-a pus să cumpăr o sticlă de votcă, pe care el a 
ascuns-o sub rasă, şi am pornit către mănăstire. Ajunşi acolo, a deschis sticla, a băut puţin şi 
apoi mi-a dat şi mie să beau. Am băut o înghiţitură şi, în chip cu totul curios, mi s-a părut că 
beam apă. A dat apoi tuturor celor din jur să bea câte o înghiţitură. După ce au băut toţi, a 
spus: Ia te uită, nimeni nu m-a ocărât! Toţi or să intre în împărăţia cerurilor! Mi-am zis că 
spectacolul s-a tenninat. Dar de unde! Părintele s-a întors către mine şi, foarte serios, mi-a 
zis: Aşază-te şi întinde mâna de cerşeşte! Şi, după ce am strâns destui bani, a poftit pe toată 
lumea să mănânce din merindele aduse de noi, însă el nu s-a atins de nimic. Masa aceasta cu 



totul neobişnuită a încheiat-o rostind aceste cuvinte: Cel care se smereşte, se va înălţa!, care 
se refereau la supunerea noastră la porunca sa." 

1 Mănăstirea Djvari, din care astăzi nu a mai rămas decât biserica, era situată pe o culme 
stâncoasă, la confluenţa râului Kura cu râul Aragvi, în faţa oraşului cel sfânt Mţkheta. Potrivit 
tradiţiei, Sfânta Nino, după ce l-a încreştinat pe regele Mirian, ar fi înălţat pe locul acesta o 
mare cruce de lemn, pe locul unui templu păgân, care a devenit apoi loc de pelerinaj. S-a 
construit acolo o bisericuţă de lemn pe la anul 545, înlocuită ulterior de actuala biserică, una 
dintre cele mai frumoase biserici din Georgia, construită între 586 şi 605 de prinţul-primat 
Ştefan I al Iviriei. 

Părintele nu doar că se culca de obicei într-un sicriu (mulţi sfinţi nevoitori au făcut 
aceasta), dar îl şi arăta monahiilor, ca să le deprindă să-şi aducă aminte întotdeauna de 
moarte. 1 
8 . 

Iubirea de aproapele manifestată prin fapte neobişnuite 

Părintele Gavriil îşi arăta adesea iubirea de aproapele prin astfel de purtări neobişnuite şi 
surprinzătoare, prin care-şi arăta şi nebunia pentru Hristos. 

Nu adăsta să-şi pună şi sufletul, şi trupul în slujba iubirii de aproapele, după cum se vede 
din această întâmplare, istorisită de maica Nino Daşniani: „Intr-o iarnă, m-am îmbolnăvit 
foarte rău. Părintele Gavriil venea la mine la chilie, să mă vadă. îmi spunea: Preafericită 
Xenia (după numele sfintei). Doamne, de ce nu mor!, zicea. 

Cum de eşti tu bolnavă? S-a descălţat şi a început să se roage la Dumnezeu cu aceste cuvinte: 
Doamne, uite, eu, monahul Gavriil, mă făgăduiesc să merg trei zile desculţ, numai s-o 
vindeci pe Preafericita Xenia! L-am rugat să nu facă o asemenea făgăduinţă. Dar el s-a 
ţinut de cuvânt şi a mers aşa, cu picioarele goale prin zăpadă, 

1 „Aducerea-aminte de moarte" este o nevoinţă tradiţională în monahismul ortodox. 
Aceasta înseamnă a cugeta omul pururea la moartea sa, cugetare care-1 izbăveşte de patimi şi 
de alipirea de lumea de aici, şi-l îndeamnă să se îngrijească de mântuirea sa şi de lumea de 
dincolo. 

vreme de trei zile. Şi s-a îmbolnăvit. Iar eu m-am vindecat cu totul" 

Ca toţi cei nebuni pentru Hristos, părintele Gavriil avea o mare iubire de săraci, vădită tot 
prin fapte imprevizibile. Maica Nino Daşniani istoriseşte astfel: „Odată părintele mi-a cerut 
să-l însoţesc la Catedrala Sioni, şi l-am unnat cu bucurie. S-a oprit la intrare şi a început să 
cerşească, zicând: Ajutaţi-mă, pentru numele Domnului! Eram şi uluită, şi ruşinată. Destul de 
repede a strâns patru sute de ruble. Tot aşa a cerşit şi la Biserica Sfintei Treimi. Apoi a dat 
toţi banii la săraci." 

9. 

Primirea învinuirilor nedrepte de dragul aproapelui 

Cei nebuni pentru Hristos, din dragoste de semeni, iau adesea asupra lor păcatele altora 
ori primesc să fie învinuiţi pentru greşeli pe care nu le-au săvârşit, numai ca să-i scape pe 
adevăraţii vinovaţi de osândire şi de necazuri. 

Otar Nikolaişvili istoriseşte cum părintele Gavriil, cu dragostea lui frăţească, l-a ferit de 
mari necazuri, descoperindu-i o veche greşeală, pe care însă a luat-o asupra sa, cu riscul de a-i 
sminti pe cei din jurul lui: „Odată părintele mi-a cerut să-i aduc o revistă pornografică, una 
tare, ca un peşte care se zbate. Câteva zile mai târziu, am venit la el, nădăjduind că a uitat ce- 
rni 

ceruse, însă primul lucru pe care mi l-a cerut a fost revista. I-am spus că n-am adus-o, şi 
atunci m-a alungat strigându-mi: Dacă n-o aduci, vei fi aspru pedepsit! Nea vând de ales, i- 



am adus revista. Aflându-se lucrul acesta, obştea a început să murmure şi să-l vorbească de 
rău. Eu mă socoteam pe mine vrednic de blamat şi aşa, dintr-odată, mi-am amintit că aveam 
în seiful meu, lângă documentele de muncă, nişte fotografii necuviincioase, şi în care se 
vedea şi o revistă pornografică. Am ars imediat fotografiile. După câteva zile, în urma unei 
anchete, seiful mi-a fost percheziţionat de agenţi ai securităţii; dacă s-ar fi găsit fotografiile, 
aş fi avut mari probleme. Şi aşa m-a ferit părintele Gavriil, cu darul înainte-vederii, de un 
mare necaz, fără să-i pese că-şi pierde numele său cel bun. Era în stare să ia asupra sa 
sminteala, ca să-şi izbăvească semenul." 

10 . 

Nebunie făţărită înaintea oamenilor, pocăinţă în taină 

Ca toţi ceilalţi nebuni pentru Hristos, părintele Gavriil se purta în public ca un bolnav 
mintal. Dar cu cei de-aproape ai săi se purta în chipul cel mai firesc, cu totul altfel decât cum 
se arăta lumii. 

Egumena Teodora Makhviladze povesteşte astfel: „L-am văzut adesea pe părintele 
Gavriil grav şi serios, îndeosebi în minunata bisericuţă 

zidită de el, în care se retrăgea de obicei în vremea Postului Mare, neprimind nimic de la noi. 
Acolo, părintele Gavriil se adâncea în gândurile sale, acolo nu era loc de glumă, acolo 
cuvintele sale ziditoare de suflet îi vădeau desăvârşirea duhovnicească. îmi ştiu bine 
neputinţa, obişnuia el să spună. Şi eu înţelegeam că vorbele acestea izvorau din trăire. 
Cuvântul îi era atât de captivant, încât nici nu ştiai cum trece vremea erau ore întregi sau 
numai clipe? -, pentru că alături de el timpul îşi oprea curgerea. Atunci şi chipul îi era cu totul 
altul, senin, plin de pace, blând." 

După cum se vede şi din Vieţile multor sfinţi nebuni pentru Hristos, părintele Gavriil se 
căia în taină pentru purtările aspre pe care le avea în public, cu rost pedagogic atât pentru 
persoana care le îndura, dar uneori şi pentru cei care asistau la ele. Prin pocăinţă şi rugăciune, 
părintele Gavriil cerea iertare de la Dumnezeu pentru purtarea sa şi pentru suferinţa pe care, 
poate, o provocase cuiva. 

Astfel, monahia Pelaghia Ksovreli istoriseşte: „într-o zi, părintele Gavriil m-a pălmuit 
violent de faţă cu toată lumea. Mai apoi, am înţeles motivul pentru care o făcuse. Voia să-mi 
arate cât de grea e viaţa monahală. în noaptea aceea, şi-a cerut iertare în genunchi. Am 
îngenuncheat alături de el şi, ţinându-ne în braţe unul pe altul, am plâns, şi am surâs cu 
bucurie. Şi mi-am simţit atunci inima plină de har." 

11 . 

Purtări care trezesc batjocura, dispreţul sau respingerea oamenilor, cu rostul de a dobândi 
smerenia 

Părintele Gavriil punea la încercare smerenia fiilor săi duhovniceşti sau a celor care 
veneau la el, pentru a le spori această virtute. Dar nici el nu rămânea dator, ci se smerea în fel 
şi chip înaintea celorlalţi. 

Uneori se smerea cu vorba, după cum istoriseşte Lia Kobaşvili: „Pentru că locuiam alături 
de părintele Gavriil [pe când stătea în Tbilisi], ne întâlneam adesea. Cum începea să 
vorbească, cum ne spunea: Sunt un prost!" 

Dar cel mai adesea, după cum am văzut de atâtea ori în paginile de mai sus, părintele Ga- 
vriil se purta ca un om ieşit din minţi, şi de aceea lumea îl socotea nebun. Ca mai toţi cei 
nebuni pentru Hristos, nu de nevoie, ca cei cu adevărat nebuni, ci de bunăvoie se purta aşa, 
făţărind nebunia. Iar astfel de purtări îndeobşte atrag batjocura, defăimarea şi dispreţul 
oamenilor. Cei nebuni pentru Hristos stârnesc cu bună ştiinţă asemenea reacţii, pentru a se 
deprinde să le îndure şi să dobândească astfel smerenia. într-un amplu studiu pe care l-am 
consacrat nebuniei pentru Hristos, am arătat chiar că această căutare a smereniei celei mai 



adânci, pe calea cea mai aspră a îndurării dispreţului, alungării şi umilinţelor 

din partea oamenilor, este cel dintâi rost al acestui mod de viaţă care constă în făţăria ne- 
buniei mare şi amară nevoinţă prin chinurile îndurate. 1 
Şi aşa făcea părintele Gavriil. 

Adesea, mulţi cunoscători ai vieţii sale au observat că făţărea nebunia, ca să fie dispreţuit, 
după ce, pentru vreo faptă sau pentru vreun cuvânt duhovnicesc, iscase laude şi cinstire din 
partea cuiva, ca să nu cadă în slava deşartă şi în mândria pe care uşor şi repede le iscă laudele 
oamenilor. 

Părintele Gavriil a început să aibă astfel de purtări pe când avea doar doisprezece ani. Că- 
utat şi preţuit pentru darul străvederii şi al prevestirii, se băga în lada de gunoi şi striga cu 
glas tare, ca să-l audă toţi: „Ţine minte tot timpul, Vasiko, că nu eşti decât o ladă de gunoi, şi 
să nu cugeţi vreodată ceva bun despre tine!" 

Părintele Gavriil făţărea intr-atât nebunia, ca şi beţia, încât unii îl socoteau şi-l dispreţuiau 
ca pe unul cu adevărat şi nebun, şi beţiv. Câteodată se arunca la pământ, dând din mâini şi din 
picioare; altădată, ţipa şi răcnea. La Mănăstirea Samtavro, avea în chilie o carafă de vin, pusă 
destul de la vedere, acoperită însă cu un şervet, pare-mi-se ca să-şi ascundă năravul cel rău. 

'A se vedea studiul meu Therapeutique des maladies mentales, Paris, 1992, cap. 6, „Une 
forme singuliere de folie: la folie pour le Christ", pp. 145-154 [tr. rom., voi. cit., pp. 183-195 
n. trad.]. 

94 

Am văzut mai sus cum s-a dus la Mănăstirea Djvari cu o sticlă de votcă, lucru cu totul 
necuviincios pentru un monah, din care, bând el însuşi, i-a pus pe toţi să bea. 

12 . 

Nebunia făţărită cu rostul de a-şi tăinui virtuţile, harismele şi minunile 
Ca toţi cei nebuni pentru Hristos, părintele 

Gavriil se folosea de purtările sale scrântite sau de defăimarea de sine ca să-şi tăinuiască 
virtuţile, darurile şi minunile. 

Sora Tecla Oniani spune: „Părintele Gavriil se ferea întotdeauna de laude. Cuvintele sale, 
ca nişte scântei, aprindeau credinţa în inimile celor rătăciţi sau puţin credincioşi, dar îndată 
după aceea se purta în aşa fel încât să-şi tăinuiască vrednicia." 

Egumena Mănăstirii Samtavro, Ketevan Kopaliani, spune că părintele Gavriil, care ţinea 
post aspru, căuta să se arate tuturor ca lacom şi beţiv: 

„Părintele nu primea niciodată nici un fel de laudă. Dacă încerca cineva să-l laude, cu 
purtarea sa de nebun pentru Hristos îl înfrâna pe dată. Odată l-am întrebat de sănătate, cu 
multă evlavie, lucru care lui nu i-a fost pe plac. Privindu-mă cu ochi pătrunzător, mi-a zis: 
Soră şi maică, cum aş putea să fiu sănătos, când mănânc şi beau, şi iar beau şi mănânc, că 
până şi un faraon 

m-ar pizmui! Nu ştiu ce să mă fac cu atâta grijă din partea dumitale. Aşa că mai bine 
ai grijă de dumneata! Pe masa din chilie era întotdeauna mâncare adusă de noi, dar nu l-am 
văzut niciodată mâncând ceva. Numai Dumnezeu poate pătrunde o taină ca aceasta." 

Uneori, săvârşind el vreo minune, căuta, tot din smerenie, să nu se ştie de ea, punând-o pe 
seama altcuiva, după cum se vede din întâmplarea de mai jos: 

„Intr-o zi, sora Nino, de la mănăstirea din Samtavro, a fost muşcată de un şarpe, 
înspăimântate, monahiile au alergat la părintele Gavriil ca să-i ceară ajutorul. Părintele a uns 
rana cu untdelemn şi cu agheasmă, apoi, ca să-şi tăinuiască acest dar al tămăduirii, le-a spus 
surorilor: Acum duceţi-vă repede şi căutaţi un doctor! Erau vremuri grele în Georgia, cu 
foamete, cu lipsă de lumină, când nu găseai nici medic, nici medicamente, nici bandaje... Aşa 
că doctorul a dat neputincios din umeri, resemnat în faţa unui sfârşit fatal. însă sora Nino s-a 



vindecat repede, iar părintele Gavriil, în chilia sa, a mulţumit cu rugăciuni fierbinţi lui 
Dumnezeu." 

Adeseori, prin purtările sale de nebun pentru Hristos ori printr-o minciună pioasă, se ferea 
părintele Gavriil să fie puse pe seama sa minuni, aşa cum arată această mărturie a surorii 
Ecaterina Ebralidze despre puterea sa de a alunga demonii: 

„Pentru că nu voia să primească laude, după ce săvârşea vreo minune, obişnuia să se 
poarte ca un nebun pentru Hristos. Am văzut cu ochii noştri cum alunga duhurile cele rele. 
Dar, pentru a ne scoate din minte minunea aceasta, părintele spunea că din ispită diavolească 
a făcut-o, şi-şi ascundea puterea sub chipul slăbiciunii. Şi noi credeam că aşa este... După 
mulţi ani, Domnul ne-a luminat şi am cunoscut înţelepciunea părintelui." 

13. 

Răbdarea cu iubire a suferinţei, cu rugăciune pentru prigonitori 

Una dintre însuşirile comune ale celor nebuni pentru Hristos este tăria lor de a îndura 
suferinţa, mai cu seamă cea a prigonirilor îndurate. 

Gia Kobaşişvili, o vecină a părintelui din vremea când locuia în Tbilisi, scrie astfel: „în 
acei ani de ateism, în care necredincioşii ocupau locuri importante în societate, părintele 
Gavriil a avut parte numai de prigoniri. Inima i-a fost rănită de multe ori, dar n-a avut 
vreodată răutate în el şi nu s-a plâns niciodată de cei care se purtau cu el cu atâta cruzime." 

14. 

Iubirea faţă de cei simpli 

Părintele Gavriil cel nebun pentru Hristos avea mare milă şi dragoste pentru cei umili, 
neştiuţi, neajutoraţi, necăjiţi, puţini la minte, nesocotiţi, uitaţi şi alungaţi de lume. 

Egumena Teodora Makhviladze dă această mărturie: „încetul cu încetul, m-am încredinţat 
că vorbele şi faptele părintelui oglindeau marea sa credinţă şi iubire de aproapele. întreaga 
viaţă şi-a închinat-o împlinirii acestor două porunci: iubirea de Dumnezeu şi de semeni. Nu 
stătea niciodată pe gânduri când era vorba să aline un suflet amărât şi umilit, de orice rang, 
neam şi credinţă ar fi fost omul acela." 

Mitropolitul Isaia îşi aminteşte o întâmplare trăită de el în tinereţe, la Mănăstirea 
Samtavro, la o Vecernie: „Printre măicuţele şi poporenii care luau parte la slujbă, era şi o 
femeie puţină la minte din Mţkheta, care tot vorbea despre oile pe care când le pierdea, când 
le găsea, şi iar le pierdea, şi iar le găsea, şi tot aşa, nu mai sfârşea să vorbească despre ele... 
Venind părintele Gavriil, şi-a făcut drum printre credincioşi, binecuvântând la dreapta şi la 
stânga pe cei care îngenuncheau înaintea lui. Când a văzut-o pe această sărmană femeie, 
chipul i s-a umplut de bucurie, s-a dus către ea şi a strâns-o la pieptul său cu mare căldură. Şi, 
privind-o în ochi, a întrebat-o: 

98 

Cum îţi este, fiică? Iar ea i-a răspuns: Aşa şi aşa, părinte... Dar oiţele ce-ţi mai fac?, a 
întrebat-o el. Dacă aţi fi văzut cât de mult pusese la inimă necazul ei cu oile, aici pierdute, 
aici găsite, şi cât de înduioşaţi şi de înduioşători erau amândoi!" 

15. 

Darul străvederii 

Cu toate că nu este un dar specific al celor nebuni pentru Hristos (pe care şi părinţii cei 
duhovniceşti îl aveau), aceştia sunt cu toţii înainte-văzători, adică au, pe de o parte, puterea 
de a citi în inimile oamenilor (cardiognosie) şi de a vedea în ele cugetele şi simţirile tăinuite, 
nemărturisite şi chiar neştiute ale acelora, iar, pe de altă parte, darul de a cunoaşte persoane 
aflate departe, lucruri şi întâmplări care se petrec prin alte locuri, încă şi cele din trecutul 
oamenilor. 

Numeroase istorisiri arată că părintele Gavriil avea darul acesta. Sora Teodora Bolkvadze 



scrie astfel: „Părintele Gavriil avea darul de a citi gândurile, era cu neputinţă să-i ascunzi 
ceva." Unul dintre fiii săi duhovniceşti, Otar Nikolaişvili, spune că părintele răspundea la 
întrebările pe care gândea să i le pună, mai înainte de a rosti vreun cuvânt. Iar monahia 
Parascheva spune şi ea: „intr-o zi, l-am întrebat pe părintele Gavriil dacă poate să mă 
spovedească, iar el mi-a zis: 

Ia o oglindă şi uită-te la tine. Socotesc că nu-ţi vezi tu chipul atât de limpede pe cât 
de limpede îţi văd eu sufletul. N-am nevoie de spovedania ta." 

Părintele Gavriil primise acest dar de la Dumnezeu în copilărie, după cum s-a 
văzut din istorisirea vieţii sale. 

In vremea războiului, pe când avea doar doisprezece ani, oamenii veneau la el ca să le 
spună ce se va întâmpla cu rudele lor plecate pe front. îl vedem, iarăşi, câţiva ani mai târziu, 
cum le descoperea celor care veneau la ghicitoarea Margo (care îl adăpostise în casa ei) 
lucruri care întreceau aşa-zisa ei putere de „a ghici", pentru a-i aduce astfel la credinţă. 

Darul acesta nu l-a părăsit, ci, dimpotrivă, a tot sporit. Ca toţi cei duhovniceşti înzestraţi 
cu acest dar, se folosea de el nu spre binele sau spre slava sa, ci spre binele şi spre ajutorul 
celor care veneau la el. 

Arhimandritul Sava Kuceava istoriseşte cum părintele Gavriil îi ajuta pe tineri să-şi mărturi- 
sească greşelile la spovedanie, arătându-le chiar el care şi cum sunt acelea: „Odată, nişte 
tineri au venit la părintele Gavriil ca să se spovedească. Dar, pentru că nu erau obişnuiţi 
cu spovedania, le era greu şi nu ştiau de unde şi cu ce să înceapă. Aşa că părintele Gavriil 
a început cu blândeţe să le arate el însuşi greşelile făcute de ei, astfel că până la urmă n-au 
mai avut nimic de adăugat... Şi, primind sfat de la el, au plecat uşuraţi." 

Altora le descoperea, fără voia lor, păcatele săvârşite, ca să-i aducă la căinţă şi la 
schimbarea vieţii. 

♦ 

Maica Parascheva spune: „într-o zi, un monah l-a întrebat despre post şi despre 
însemnătatea lui. Aşteaptă numai o clipă!, i-a zis părintele şi a început să-i înşire toate 
păcatele pe care le făcuse acela din copilărie. Monahul, cuprins de tulburare, a căzut în 
genunchi, cerând iertare, şi atunci părintele s-a bucurat mult şi l-a poftit să mănânce ceva." 

Cu darul său de străvedere, părintele Gavriil cunoştea oful nerostit al unora şi-i ajuta, 
ferindu-i adesea de cursele diavolului şi de pierzanie. 

Arhimandritul Sava Kuceava scrie astfel: 

„Cuvintele părintelui Gavriil erau întotdeauna rostite la momentul potrivit, ca să-i ferească pe 
oameni de tulburare şi de înşelare. Greu lucru era să-i pricepi gândul, lui însă sufletele îi erau 
cu totul străvezii, şi, prin dreapta sa socotinţă duhovnicească, orice amăgire şi părere de sine 
piereau." 

Astfel, sora Nino Julakidze îşi aminteşte: „La câteva luni după venirea mea la Mănăstirea 
Samtavro, am avut parte de o mare ispită. O monahie s-a pornit împotriva mea, cu vorbire de 
rău şi cu învinuiri. N-am spus nimănui nimic, şi mi-am zis că pentru păcatele mele îndur toate 
astea. Nu voiam nici să-l tulbur pe părintele cu jelaniile mele. în cele din urmă, situaţia s-a 
înrăutăţit atât 

de tare, încât m-am hotărât să plec din mănăstire, însă, iarăşi, n-am spus nimănui nimic. Veni- 
se vremea rugăciunii, când toată obştea se aduna în biserică. Mergeam şi eu, de una singură. 
Pe scările bisericii, m-a întâmpinat părintele Gavriil şi mi-a şoptit: Vrăjmaşul vrea să te 
lipsească de slavă. Rabdă şi ţine-te tare! M-am minunat de cum a putut el să-mi cunoască 
gândurile. încă şi mai tare m-am minunat când l-am văzut că se duce către cea care mă 
vorbise de rău şi o mustră. Am dat slavă lui Dumnezeu şi m-am hotărât să rămân în 



mănăstire. Curând, cuvintele ziditoare ale părintelui Gavriil au dat roade, şi răbdarea mi-a 
fost răsplătită. Patriarhul şi-a dat binecuvântarea pentru călugărirea mea, şi am fost tunsă în 
monahism după un an." 

Mărturia surorii Nana Agladze arată cum harul străvederii se însoţea la părintele Gavriil 
cu purtările sale de nebun pentru Hristos şi ce urmări mântuitoare avea însoţirea aceasta: 
„Odată, m-au năpădit cugetele de slavă deşartă, şi, cu toate că ştiam că sunt de la cel rău, nu 
m-am luptat cu ele. Când m-am dus la părintele Gavriil, ca să iau binecuvântare de la el, a 
început să strige: Nu-i bună de nimic! Daţi-o afară! Am ieşit umilită, dar curând cugetele de 
slavă deşartă s-au risipit şi s-au dus. A doua zi, trecând prin faţa chiliei părintelui, l-am auzit 
strigând: Ah, însuşi papa de la Roma a venit să mă vadă pe mine, păcătosul, şi să ia 
binecuvântare de la mine!, 

şi am înţeles că furtuna se liniştise. Data următoare mi-a spus: Toate ispitele îngăduite de 
Dumnezeu ne sunt date spre încercare." 

16. 

Harisma prorociei 

Un alt dar pe care îl au toţi cei nebuni pentru Hristos, dar pe care alţi bărbaţi duhovniceşti nu- 
1 au, este acela al prorociei, care îi face văzători ai celor ce vor să fie. 

Multe mărturii arată că părintele Gavriil era înzestrat şi el cu darul acesta. îl primise tot aşa, 
în copilărie, şi nu l-a părăsit până la moarte. Monahia Pelaghia Ksovreli scrie astfel: „Nici un 
cuvânt al părintelui nu era fără rost şi întotdeauna avea înţeles tainic. Prin harul primit de la 
Dumnezeu, părintele avea dar prorocesc şi vedea de mai înainte cele ce aveau să se întâmple, 
însă de ce se credea din afară, şi anume despre ce credeau oamenii despre asta, nu-i păsa 
nicidecum." 

Sora Nino Julakidze îşi aminteşte că prima întâlnire cu părintele Gavriil a fost marcată de o 
descoperire a darurilor sale de străvedere şi de prorocie: „Pe data de 22 mai 1993, am venit la 
Mănăstirea Sfânta Nino. A doua zi, l-am văzut pe părintele Gavriil în faţa scărilor de la 
clopotniţă. Pe piept avea o icoană a Mântuitorului. Părintele era îmbrăcat intr-un mod cu totul 
neobişnuit, şi mi-am zis în sinea mea: Ce om bizar! 

103 

Dar pe chipul lui se vedea că-mi citea gândurile şi m-am înfiorat, şi m-am ruşinat de ele. Mi 
s-a spus că acesta este părintele Gavriil, un preot înainte-văzător şi tămăduitor de boli, care 
poate să-mi spună ce va fi cu mine. Părintele a rostit cuvenitul Bine-ai venit şi a stat multă 
vreme de vorbă cu mine. Tot ce mi-a spus atunci, s-a adeverit până în ziua de azi." 

Ca vechii proroci, cei nebuni pentru Hristos se foloseau de acest dar spre trezirea 
duhovnicească a oamenilor, spre schimbarea purtărilor şi spre supunere la voia lui 
Dumnezeu, lucrare în mod deosebit trebuincioasă în Georgia acelor vremuri, când 
propaganda comunistă şi politica antireligioasă înstrăinaseră mulţi oameni de Biserică. 

Egumena Mănăstirii Samtavro, Ketevan, îşi aminteşte de o întâmplare petrecută pe când 
părintele Gavriil locuia în Tbilisi. „Prima oară l-am văzut pe părintele Gavriil acum douăzeci 
de ani, pe strada Rustaveli 1 , strigând cu glas mare: Georgieni, treziţi-vă! Veniţi-vă în fire! Ce 
se întâmplă cu Georgia? Uitaţi-vă la mormântul Sfintei Şuşanik! Ce are de-a face teatrul cu 
Biserica Metekhi? Plângând cu amar şi văitându-se, părintele Gavriil cel nebun pentru 
Hristos îşi striga amarul şi durerea pentru popor şi Biserică. După această întâmplare, am 
mers la Biserica Metekhi şi am văzut că pe mormântul sfintei cineva 
1 Strada principală a oraşului. 

pusese nişte articole referitoare la teatru. După o vreme, cu ajutorul lui Dumnezeu şi prin 
lucrarea Preafericirii sale Ilie al II-lea, au început să se săvârşească iarăşi slujbe în biserici, iar 
mormintele sfinţilor au fost din nou cinstite după cum se cuvine." 



Această altă întâmplare, istorisită de egumena Mariam Mikeladze, arată şi mai bine 
puterea părintelui Gavriil de a vedea de departe unele evenimente, înţelegându-le unnările şi 
prevestindu-le desfăşurarea: „Pe 9 mai 1989 ', mănăstirea îşi vedea de viaţa ei de zi cu zi. La 
miezul nopţii însă, părintele Gavriil, care văzuse cu duhul său străvăzător evenimentele 
tragice din capitală, s-a urcat în clopotniţă şi a început să tragă clopotele, strigând cu glas 
mare: Treziţi-vă! Georgia e plină de sânge! Şi pentru că nimeni nu avea cum să ştie ce se 
întâmplase de fapt, l-au lăsat să-şi strige durerea fără s-o înţeleagă. După aceste evenimente 
petrecute în ţara noastră, l-am întrebat pe părintele dacă Georgia va supravieţui, iar el, cu 
strălucire pe chip, mi-a răspuns: A început izbăvirea noastră!" 

Alteori, prorociile părintelui Gavriil se refereau la o persoană anume. Egumena Ketevan 
nu poate uita această prorocie cu privire la ea: „A doua oară m-am întâlnit cu preacuviosul 
părinte 

1 în acea zi, armata sovietică a reprimat în sânge o manifestaţie în favoarea independenţei 
Georgiei, ucigând aproape cincizeci de persoane. 

la Catedrala Sioni. După Liturghie, îi binecuvânta pe credincioşi. Apropiindu-se de mine, mi- 
a zis: Domnul Dumnezeu să te binecuvânteze, copila mea! Tu vei fi Maica Georgiei. Am fost 
tulburată şi am socotit acest cuvânt o exagerare lipsită de fond, de vreme ce Sfânta Nino este 
socotită drept Maica Georgiei. Timpul a trecut şi, cu ajutorul lui Dumnezeu, m-am călugărit. 
Câţiva ani mai târziu, a fost nevoie ca patriarhul să numească o nouă stareţă în fruntea 
Mănăstirii Sfânta Nino, şi eu am fost aleasă. M-am temut că n-am să pot purta pe umerii mei 
o cruce atât de grea şi i-am mărturisit părintelui Gavriil această teamă a mea. El m-a liniştit 
pe dată spunându-mi: Nu te teme, sora mea, harul dumnezeiesc este cu tine. Să nu refuzi 
binecuvântarea patriarhului, că este din voia lui Dumnezeu. Pe 13 iulie 1991, când se 
prăznuieşte Soborul Sfinţilor Apostoli, am fost instalată stareţă a Mănăstirii Sfânta Nino din 
Samtavro. Prorocia părintelui se împlinise: Mănăstirea Sfânta Nino este cu adevărat socotită 
Maica tuturor mănăstirilor din Georgia." 

Uneori prorociile se ţineau lanţ. Stareţa Teodora Makhviladze istoriseşte şi ea: „Eram 
soră la Mănăstirea Samtavro. într-o zi, auzind glasul puternic al părintelui Gavriil, m-am 
grăbit să-i deschid uşa bisericii, şi am dat de dânsul chiar în prag. Am rămas fără glas; aveam 
în faţă un om parcă din altă lume. Am auzit că iubirea în persoană 

a venit să ne viziteze, mi-a zis cu blândeţe. Apoi, privind brusc de jur-împrejur, şi-a oprit 
privirea asupra surorii Nino (astăzi, stareţa Miriam) şi i-a zis: Ai să fii stareţă peste 
doisprezece ani. Alteia, care era puţin mai departe, i-a prorocit: O să fii pe jumătate Şuşanik. 1 
Şi tot aşa, ne-a salutat pe fiecare în acest fel neobişnuit." 

Părintele Gavriil cunoştea uneori nenorocirile care aveau să se abată asupra cuiva. Dacă 
nu îi era de nici un folos duhovnicesc să i le descopere acelui om, nu făcea decât să plângă şi 
să se roage pentru el. Egumena Teodora Makhviladze istoriseşte o astfel de întâmplare: „într- 
o zi, a venit o tânără să ia binecuvântare de la părintele Gavriil. Pe când se îndepărta, el a 
început să se vaite şi să suspine: Două cumplite suferinţe o aşteaptă, şi va avea parte de o 
durere ca a Maicii Domnului. Şi, într-adevăr, două evenimente tragice s-au produs după 
aceea, care au marcat-o pe viaţă." 

Altora, părintele Gavriil le prorocea rătăcirile ori căderile, trăgând un adevărat semnal de 
alarmă, de care, din păcate, aceştia nu ţineau întotdeauna seama. Protopopul Neofit 
Davitaşvili îşi aminteşte o astfel de prorocie: „L-am întâlnit pentru a doua oară pe părintele 
într-o mănăstire. Acolo, înaintea tuturor, a vădit de păcat un preot, rostind prorocii atât de 
înfiorătoare, încât 

1 Ceea ce însemna: ai să fii pe jumătate muceniţă, pentru că Şuşanik (Suzana) este o 
sfântă muceniţă georgiană. 

m-am îngrozit. Nu mi-am putut închipui atunci că asemenea lucruri se vor întâmpla 
întocmai. Acum, când acest preot a ajuns schismatic şi nimeni nu ştie ce s-a 
întâmplat cu el, recunosc cu toată evlavia că părintele Gavriil avea cu adevărat, prin 
harul lui Dumnezeu, puterea de prorocie şi de străvedere." 

Monahia Pelaghia Ksovreli relatează un caz asemănător, în care darul prorocesc al 
părintelui Gavriil e însoţit de purtarea sa de nebun pentru Hristos: „La mănăstire se săvârşea 
slujba de hirotonie a unui episcop. în timpul Sfintei Liturghii, părintele a început să vorbească 
cu glas tare, să facă gălăgie, tulburând slujba. Fiecare încerca să îndure cu răbdare purtarea 
lui atât de necuvenită, dar, când s-a dus la episcopul care unna să fie hirotonit şi i-a strigat în 
gura mare că nu era vrednic de rangul acesta, mitropolitul a cerut ca părintele să fie scos din 
biserică. Două surori s-au apropiat de el, ca să-l ducă afară; iar părintele Gavriil a spus: N-aţi 
priceput ce-am vrut să spun. Vremea a trecut, şi acel episcop a părăsit Biserica." 

Prorociile părintelui Gavriil aveau uneori rostul de a feri pe cineva de la o nenorocire. 
Sora Elizabeta Zedghenidze istoriseşte această întâmplare: „Intr-o zi ne pregăteam pentru o 
lungă călătorie. Părintele Gavriil s-a aşezat în faţa maşinii noastre şi ne-a spus: Nu plecaţi, că 
o să muriţi intr-un accident! însă trebuia să plecăm, şi am 

plecat. Şi intr-adevăr am avut un accident îngrozitor: o maşină care venea din sens invers ne-a 
lovit cu atâta forţă, încât ne-a aruncat într-o prăpastie adâncă de vreo şaisprezece metri. 
Numai printr-o minune am rămas în viaţă. M-am rugat mult pentru voi, ca să vă scap de 
moarte!, ne-a spus la întoarcere părintele Gavriil." 

Dar părintele prorocea şi întâmplări fericite, învăţându-i pe cei care aveau să aibă parte de 
ele să se pregătească duhovniceşte pentru primirea lor. 

Un martor al unei astfel de prorociri istoriseşte: „Doi soţi erau căsătoriţi de mulţi ani şi nu 
aveau copii, iar medicii nu le dădeau nici o speranţă pentru viitor. Aşa că s-au dus la părintele 
Gavriil, ca să ceară de la el sfat şi rugăciune. El i-a pus să îngenuncheze, i-a binecuvântat şi 
le-a spus să se roage la Sfântul Ioan Botezătorul şi să dea trei acatiste la biserică, iar 
rugăciunile le vor fi ascultate. Pe femeie a liniştit-o spunându-i că va fi mamă peste un an. 
Dacă va fi băiat, o să-i dăm numele vostru, părinte!, i-a spus ea fericită. Dar ce, i-a răspuns el, 
regina Tamar era femeie şi n-a fost ea mai bună? Peste un an, femeia a născut copilul mult 
aşteptat, o fetiţă, şi au adus-o la părintele, ca s-o binecuvânteze." 

Printre prorociile părintelui Gavriil este una privitoare la mama sa. Aceasta, care multă 
vreme s-a împotrivit, mai întâi, ca fiul ei să se dedice cu totul vieţii duhovniceşti, apoi, ca să 
se facă 

monah, către sfârşitul vieţii, din mila lui Dumnezeu, şi cu rugăciunile părintelui, a ajuns 
călugăriţă în Mănăstirea Samtavro. într-o zi, părintele a prezis că mama sa va fi înmormântată 
chiar în ziua în care va muri, lucru dintru început cu totul neobişnuit, de vreme ce rânduiala 
Bisericii cere ca înmormântarea să se facă la trei zile după moarte, şi numai în împrejurări cu 
totul excepţionale această rânduială poate fi încălcată. Monahia Parascheva istoriseşte astfel: 
„Am fost cu totul încurcată când, într-o zi, părintele mi-a spus: Să nu mă puneţi în sicriu, 
păstraţi-1 pentru maica mea, că se mai întâmplă ca omul să fie îngropat chiar în ziua morţii 
sale. După câţiva ani, mama părintelui, monahia Ana, a murit. Era în anul 2002, seara, în 
miercurea din Săptămâna Mare, la numai câteva zile înainte de Sfintele Paşti. A doua zi 
dimineaţa, am anunţat decesul ei patriarhului, care tocmai săvârşea Sfânta Liturghie, iar el a 
dat binecuvântare s-o înmormântăm în aceeaşi zi, deoarece urmau zile de praznic. Atunci mi- 
am amintit de cuvintele părintelui Gavriil, care, la vremea rostirii lor, mi s-au părut de 
neînţeles." 

III 



APOFTEGME 

într-o zi, două măicuţe, Nana şi Manana, s-au întâlnit cu părintele Gavriil în oraş, şi cu 
bucurie au cerut binecuvântare de la el. Dar, pentru că pe jos era noroi din pricina ploii, n-au 
îngenuncheat, ca de obicei, ci au făcut doar o mică metanie. Părintele însă, spre uimirea lor, 
s-a pus în genunchi în noroiul acela, aşa că au fost nevoite să facă şi ele la fel. Şi aşa, în 
genunchi, le-a binecuvântat, iar apoi, făcându-le cu ochiul, le-a zis: „1 la 0!" Gestul părintelui 
n-a fost unul copilăresc şi poznaş, ci plin de înţelepciune, căci aşa, smerindu-se înaintea lor şi 
cinstindu-le, le-a arătat că, atunci când cu adevărat cinsteşti pe cineva şi vrei să-i arăţi lucrul 
acesta, nu trebuie să te împiedice nimic s-o faci. 

Egumenul Mihail Gabricidze istoriseşte această întâmplare: „Tocmai fusesem tuns în 
monahism 

şi m-am dus la părintele Gavriil ca să-i cer un cuvânt de învăţătură. Era bolnav, întins 
pe pat, dar n-a pregetat să le ceară surorilor care îl îngrijeau să pună masa şi să 
aducă o sticlă de vin pentru mine. 

După ce ele au ieşit, mi-a spus: Bietele surori, ele cred că nu mă simt bine. Dar de fapt nu e 
om mai bucuros ca mine; cu cât sufăr mai mult, cu atât mă apropii mai mult de Dumnezeu. A 
tăcut o clipă şi a început să plângă: Ah, cât de slabă mi-e credinţa! Uite, am luat o pastilă ca 
să-mi alin durerea de stomac. Dar ce poate face o pastilă atât de mică, când Atotputernicul 
îngăduie să fiu încercat?!" 

Egumena Ketevan din Samtavro istoriseşte şi ea: „Părintele Gavriil era înzestrat cu o 
mare îngăduinţă. în toţi oamenii, fără deosebire, vedea chipul şi asemănarea lui Dumnezeu. 
Se făcea părtaş la simţirile celorlalţi şi suferea pentru suferinţele lor. Era atât de smerit, că se 
socotea pe sine cel mai mare păcătos. Ne îndemna să fim blânde şi smerite şi să ne ferim a-1 
osândi pe aproapele." 

într-o zi, pe când Patriarhul Ilie al Il-lea vizita Mănăstirea Samtavro, părintele Gavriil a 
apărut înaintea lui, având pe cap coroana aurită cu care străbătea străzile în timpul când 
locuia la Tbilisi. 

Patriarhul l-a binecuvântat şi l-a întrebat dacă coroana lui era de aur. „Dacă ar fi fost de aur a 
răspuns părintele Gavriil -, de multă vreme mi-ar fi tăiat capul." Şi s-au privit unul pe altul cu 
iubire frăţească. 

Iată ce istoriseşte egumenul Mihail Gabricidze: „In joia din Săptămâna Mare, după slujba 
de la catedrală, ne-am întors la mănăstire, ca să luăm masa. Trecând pe lângă turnul în care îşi 
avea chilia părintele Gavriil, am auzit gemete, iar când le-am întrebat pe măicuţe ce se în- 
tâmplă, ne-au spus că toată săptămâna Sfintelor Patimi ale Domnului, părintele Gavriil şi-o 
petrece plângând şi suspinând. Şi, cu inimă frântă şi zdrobită, îi cere lui Dumnezeu să-i ierte 
pe toţi." 

Intr-o zi, s-a decis să se schimbe icoanele de la catapeteasmă, dar părintele Gavriil s-a 
împotrivit cu tărie. Curând, icoanele au început să răspândească o mireasmă delicată şi vreme 
de o lună a curs mir din ele. 

în timpul războiului civil din Georgia, un grup înarmat de vreo patruzeci de bărbaţi a ve- 
nit la Mănăstirea Samtavro. Părintele Gavriil i-a 

binecuvântat cu dragoste, i-a pus să-şi lase annele afară, i-a condus în biserică, i-a pus să 
rostească Tatăl nostru în genunchi şi le-a dăruit tuturor cruciuliţe. După aceea s-a urcat în 
amvon şi le-a ţinut o predică despre iubirea de frate şi despre dragostea de Dumnezeu, apoi i- 
a întrebat: „Unde vă duceţi, fiilor?" „Mergem la Zugdidi, să ne luptăm!" au răspuns ei. „Cum, 



fraţilor?!, mergeţi să vă luptaţi cu fraţii voştri, georgieni ca voi?" Şi, înălţându-şi mâinile la 
cer, a strigat: „Omorâţi-mă pe mine, că eu sunt Georgia!" Şi, agitându-şi cârja, striga: „Am să 
vă sparg capetele cu ea, nemernicilor şi laşilor! Basma de muiere ar trebui să purtaţi, nu şapcă 
de bărbat!" „Nobilii cavaleri" au ieşit din biserică cu mare grabă, că aproape era să-şi uite 
puştile. 

într-o bună zi, cel ce avea să fie Mitropolitul Daniil, care era pe atunci duhovnicul 
mănăstirii, vorbea cu maicile despre probleme legate de viaţa monahală. Părintele Gavriil, pe 
când urca scările, le-a auzit pe surori plângându-se de maica stareţă. Apropiindu-se, le-a zis 
cu glas mare: „Cum de cutezaţi să vorbiţi despre stareţa voastră? Vă cunoaşteţi pe voi? Ştiţi 
cine sunteţi?" Apoi, întorcându-se către părintele Daniil, i-a zis, arătând spre maici: „Pe asta 
iart-o, şi de ceastălaltă ai grijă!", apoi a plecat. Părintele Daniil şi-a dat seama cu uimire că îşi 
pusese în gând să 

le vorbească maicilor despre cu totul altceva, însă părintele Gavriil i-a schimbat gândul, 
pentru că Domnul însuşi grăia prin gura lui. 

Câţiva mireni au venit într-o zi la părintele Gavriil ca să ia binecuvântare. El i-a întrebat: 
„Pentru ce veniţi voi să mă vedeţi?" „Pentru că ne lipsiţi, părinte!", au răspuns ei. „Ce vreţi să 
spuneţi cu asta, ne lipsiţi, i-a întrebat părintele Gavriil, ce, eu sunt Nato Vachnadze? 1 Să 
veniţi la mine numai când aveţi nevoie de ajutor duhovnicesc!" 

Cugetele părintelui Gavriil erau pururea la Dumnezeu. Ori de câte ori auzea pe cineva 
rostind rugăciunile în grabă, începea să-l imite: „Ta, ra, tata, ta, ra, tata..." şi-i zicea: „Spui 
rugăciuni sau citeşti ziarul? Parcă ai fi o mitralieră... Rugăciunile se fac cu frică şi cu evlavie! 
Gândeşte-te numai înaintea cui stai! Iisus e pururea de faţă în chip nevăzut. El este în 
mijlocul nostru!" 

Doctorul Bociorişvili, profesor la Facultatea de medicină, a venit împreună cu familia să 
se închine la mănăstire. Părintele Gavriil se retrăsese în căbănuţa sa. Oaspeţii au mers la el să- 
1 salute, iar doctorul s-a oferit să-l consulte, însă părintele 
1 Celebră actriţă georgiană de cinema. 

l-a refuzat, spunând: „îmi pare rău, dar sunt monah şi nu pot să fac ce vreau cu trupul meu. 
Primul şi marele tămăduitor este Dumnezeu, şi numai după El, doctorul." 

De la egumenul Lazăr Gagnidze avem această istorisire: „Părintele Gavriil era o minunată 
îmbinare de monahism înfloritor din Evul Mediu şi de monahism prigonit din veacul al XX- 
lea, şi o adevărată icoană a Sfinţilor Părinţi pe care-i ştim din vechile scrieri. Era deopotrivă 
aspru nevoitor şi blând ca un prunc, şi strălucea în chip dumnezeiesc. Gesturile sale 
expresive, cuvintele mişcătoare, pline de forţă şi convingătoare, îi călăuzeau pe cei începători 
pe calea luminii. Celor sporiţi le dădea pe faţă cu toată asprimea slăbiciunile, şi, ţinându-iîn 
genunchi, cu glas tăios le arăta greşalele. Se folosea de orice prilej, ca să rostească cuvânt 
mântuitor pentru suflet şi pentru trup. Până şi cei care nu ştiau nimic despre credinţa 
ortodoxă, venind la mănăstire şi primind binecuvântare de la el, erau atraşi de forţa sa 
irezistibilă şi de harul care izvora din el. Şi în toţi sădea seminţele dreptei credinţe." 

După Liturghie, părintele Gavriil se ducea în curtea mănăstirii, unde stătea de vorbă cu 

credincioşii care îl înconjurau pe dată. Nu lăsa niciodată o întrebare fără de răspuns. Şi, lucru 
minunat, tot ce spunea se şi împlinea. 

Maica Parascheva, care slujea la chilia părintelui, istoriseşte acestea: „Mă aflam la chilia 
părintelui, când nişte pelerini au venit să ceară un pahar cu apă. Pentru că nu curgea apa la 



robinet, i-am îndrumat spre trapeză, ca să nu-1 tulbur pe părintele. El însă m-a mustrat 
spunându-mi: Cum poţi să te lipseşti de acest prilej, ca să-ţi arăţi iubirea de aproapele? Fugi 
iute după ei! Un simplu pahar cu apă dat celui însetat este o mare faptă bună în ochii lui 
Dumnezeu." 

Părintele Gavriil spunea această istorie din Pateric: „Un bătrân avea un ucenic şi l-a pus 
să planteze răsaduri de varză, dar cu frunzele în jos şi rădăcinile în sus. Ucenicul însă le-a 
sădit aşa cum se sădesc ele de obicei, şi verzele n-au crescut. Atunci bătrânul i-a spus: Fiul 
meu, acesta este rodul neascultării. Ucenicul şi-a cerut iertare şi le-a sădit după cum 
poruncise bătrânul, iar verzele au crescut cum nu se poate mai mari şi mai frumoase. Şi iarăşi 
i-a zis bătrânul: Vezi, fiule, acesta este rodul ascultării!" 

Părintele Gavriil nu-şi impunea silnic voia când era vorba de călăuzirea oamenilor, 
respectându-le libertatea. Spunea: „Omul trebuie să-şi sfinţească viaţa prin hotărâri bine 
cumpănite. Calea şi-o făureşte prin faptele sale. Dumnezeu l-a înzestrat pe om cu voie liberă. 
Cine sunt eu, ca să mă amestec în viaţa lui?" 

Medicul care îl trata pe părintele Gavriil se numea Zurab Varazişvili. într-o zi, ca să-şi 
arate recunoştinţa faţă de el, părintele Gavriil i-a dat o oaie, dăruită de un credincios 
mănăstirii: „Munca trebuie plătită, iar recunoştinţa faţă de doctor e mulţumire lui Dumnezeu." 
Medicul însă n-a primit darul, spunând că îngrijirea bolnavilor nu Trebuie plătită. Şi chiar în 
ziua aceea s-a întâmplat că oaia a murit. Când doctorul a venit iarăşi la el, părintele i-a zis: 
„Frate, pentru ce n-ai voit să-mi primeşti darul? Nu s-a mai auzit vreodată ca o oaie dată de 
pomană mănăstirii să moară. E prima oară când se întâmplă, şi numai din cauza neascultării 
tale!" Aşa că i-a dăruit doctorului o altă oaie, iar acela a primit-o cu cuvenita mulţumire. 

Maica Parascheva istoriseşte: „într-o zi, cineva a adus nişte mere. Părintele mi-a zis să fac 
gem din ele, şi să le fierb cu seminţe cu tot. I-am spus 

că gemul nu se poate face cu seminţe, şi le-am scos. După câteva zile, am văzut că în toate 
borcanele gemul mucegăise." 

Intr-o zi, nişte credincioşi i-au adus părintelui treizeci de ouă. El le-a dat binecuvântare să 
lase cincisprezece, iar pe celelalte să le ia înapoi. însă ei n-au ascultat şi n-au luat ouăle. Nu 
după multă vreme, cincisprezece ouă s-au stricat. 

Odată un monah l-a întrebat pe părintele Gavriil ce înseamnă postul. „O clipă!", i-a 
răspuns părintele, şi a început să-i spună toate păcatele pe care le făcuse acela din copilărie. 
Cuprins de tulburare, monahul a căzut în genunchi, cerându-şi iertare. Atunci, părintele 
Gavriil s-a bucurat şi l-a poftit să mănânce ceva. Cu inima frântă, monahul i-a răspuns cu 
tristeţe: „Cum aş putea să mănânc într-o astfel de stare?" „Păi tocmai ăsta e postul, i-a 
răspuns părintele, pocăindu-te şi plângându-ţi păcatele, să uiţi de mâncare." 

Maica Parascheva istoriseşte iarăşi: „Eram în chilia părintelui, pe la ora şase seara. Dintr- 
odată, mi-a spus în chip neaşteptat: Du-te, pleacă, nu te uita la mine, nu trebuie să mă vezi! 
Dar pentru ce, părinte?, am întrebat uimită. Lasă-mă!, a 

spus el iarăşi, întorcându-şi faţa de la mine. Dând să ies, am văzut cum chipul îi era cu totul 
strălucitor şi răspândea lumină ca un soare." 

în duminica dinaintea Postului Mare, părintele Gavriil se aşeza în genunchi şi îşi cerea 
iertare de la fiecare. Dacă vreo măicuţă pe care o mustrase nu se arăta până la căderea nopţii, 
se ducea el însuşi s-o caute şi să-i ceară iertare. 

Doi soţi se aflau în chilia părintelui Gavriil. Acesta le-a spus: „Să ştiţi că fătul aude tot, 
aşa că străduiţi-vă să fiţi întotdeauna într-o bună stare sufletească şi să vorbiţi frumos." Soţul 
însă i-a răspuns: „Păi dacă eu nu aud ce face vecinul, care stă perete în perete cu mine, cum ar 
putea să audă copilul din pântecele mamei sale?" „Nu credeţi ce spun?", a zis părintele şi, 



întorcându-se către mamă, a spus către copil: „Ia spune, pruncule, nu auzi tu cuvântul lui 
Dumnezeu?" Copilul a dat atunci cu atâta putere din picioruşe, încât mama a fost silită să iasă 
din chilie. 

Monahia Parascheva istoriseşte iarăşi: „Fiind în starea sa de nebun pentru Hristos, 
părintele Gavriil a spus: Sunt întotdeauna acolo unde voiesc să fiu. Am fost şi în iad, în locul 
cel de dedesubt. 

Nu vă închipuiţi cât de mult suferă cei de acolo! 

Pe când era grav bolnav, într-o zi a spus: Acum mă duc la Mănăstirea Şavnabada, iar eu 
m-am gândit că e doar o vorbă, aşa, fără rost. După o vreme, l-am întrebat: Aţi fost la 
Mănăstirea Şavnabada, părinte? Da, erau la masă când am ajuns acolo. Şi v-au văzut? Nu, n- 
am vrut să mă arăt lor, ca să nu se tulbure. Dar egumenul ce făcea? Număra pe cei care erau 
de faţă. După câteva zile, egumenul Mănăstirii Şavnabada, arhimandritul Şio, a venit la 
mănăstirea noastră, iar eu l-am întrebat câţi monahi şi fraţi sunt în mănăstire. Nu ştiu 
niciodată, mi-a răspuns el, pentru că unul vine, altul pleacă, aşa că de obicei îi număr înainte 
de fiecare masă. Părintele Gavriil m-a privit surâzând." 

Părintele Gavriil a fost întrebat odată dacă se cuvine să minţi, ca să salvezi un suflet. El a 
răspuns: „Uneori poţi să tăinuieşti un lucru, ca să nu-i faci un rău cuiva." Şi ne-a povestit 
această istorie: „Un hoţ a venit la un pustnic, rugându-1 să-l ascundă de urmăritorii săi. 
Pustnicul l-a ascuns, iar când aceia l-au întrebat de hoţ, a spus că n-a văzut pe nimeni." în 
încheiere, părintele a spus: „Să nu minţim din frică, căci aceasta se socoteşte păcat. Dar dacă 
se face din iubire de aproapele, lucrurile se schimbă." 

Iarăşi istoriseşte maica Parascheva: „Slujind la chilia părintelui Gavriil, mi se îngăduia să 
intru fără să rostesc rugăciunea 1 . îmi făceam semnul crucii şi deschideam uşa. Odată l-am 
auzit pe părintele vorbind cu cineva, dar în chilie nu era decât el... Când l-am întrebat cu cine 
vorbea, mi-a răspuns: Cu îngerii." 

Părintele nu lăsa niciodată pe cineva să aştepte la uşa chiliei sale. Spunea: „Cum aş putea 
sta liniştit când cineva aşteaptă după mine? Inima unui monah trebuie să fie iubitoare ca 
inima femeii." Aşa că în chilia lui se adunau o mulţime de oameni, iar el le propovăduia 
tuturor Bunătatea cea veşnică. 

Maica Parascheva istoriseşte iar: „într-o zi, părintele Gavriil ne-a întrebat cum înţelegem 
noi această spusă, că rugăciunea poate fi un păcat. 

înseamnă că rugăciunea nu s-a spus cum se cuvine, i-am răspuns noi. Nu, rugăciunea s-a 
spus cum se cuvine. N-a venit din inimă... 

1 Potrivit tradiţiei monahale ortodoxe, atunci când un monah bate la uşa chiliei altui 
monah, dorind să intre, spune: „Pentru rugăciunile Sfinţilor noştri Părinţi, Doamne Iisuse 
Hristoase, Dumnezeul nostru, miluieşte-ne pe noi!" Dacă celălalt monah vrea să-i deschidă, 
spune: „Amin". 

A venit din inimă. S-a spus cu gândurile împrăştiate... Ei, acum chiar vreţi să fiţi puse în 
rândul sfinţilor! Numai sfinţii pot să se roage fără rătăcirea minţii! 

Atunci l-am rugat să ne tâlcuiască el ce înseamnă vorba aceasta. S-a întâmplat ca atunci 
să vină careva să ia binecuvântare de la părintele; părintele l-a rugat să-l ajute cu un anume 
lucru, iar acela i-a spus: Acum nu pot, pentru că am altceva de făcut, dar pe urmă vă ajut. 
Atunci, părintele Gavriil ne-a spus: Omul acesta merge să se roage vreme de cinci ceasuri. 
Credeţi voi oare că Dumnezeu îi va asculta rugăciunile acum, că n-a voit să mă ajute? Dacă 
nu ascultaţi de porunci, nu tulburaţi pe Dumnezeu cu rugăciunile voastre, că ele sunt ocară 
adusă Lui. Faptele cele bune deschid uşa împărăţiei cereşti, singură smerenia vă va duce 
acolo şi numai iubirea vă va face parte de vederea Domnului. Dacă rugăciunea nu aduce după 



ea fapta bună, nu e decât vorbire deşartă." 

Dorind să ne arate că, de vom judeca pe aproapele pentru vreun păcat al său, vom cădea 
noi înşine în păcatul acela, părintele Gavriil ne-a istorisit ce i s-a întâmplat lui în vremea când 
trăia în oraş. „într-o zi, am vorbit de rău în faţa patriarhului pe un preot iubitor de vin, cu 
toate că nu-1 cunoşteam prea bine. La noi acasă se găsea 

întotdeauna nişte vin pus de-o parte, însă eu nu beam vin. De data asta însă, din senin, mi-a 
venit poftă să beau, şi am băut un pahar întreg. M-am simţit eu puţin ameţit, dar m-am dus 
totuşi la Catedrala Sioni. Văzând că mă cam clătinam, patriarhul m-a tras înapoi, şi părea că 
nimeni n-a observat ce s-a întâmplat. Eu însă am înţeles de ce mi se întâmplase aceasta. 
Ţineţi bine minte: când judecaţi pe cineva, pe Domnul judecaţi." 

Episcopul Tadeu istoriseşte şi el: „L-am văzut odată pe părintele Gavriil punând mâna pe 
un fir electric neizolat, din care au ţâşnit scântei, dar el n-a păţit nimic." 

Maica Parascheva istoriseşte această întâmplare: „L-am întrebat pe părintele Gavriil dacă 
îi mai iubeşte sau nu pe cei care răspund iubirii lui cu răutate şi cu batjocură, iar el mi-a 
răspuns cu tristeţe: îi iubesc încă şi mai mult şi-mi pare rău pentru ei." 

într-o zi, părintele Gavriil a poruncit unui tânăr să se împărtăşească pe dată, iar acela s-a 
supus. Seara, vecinul său l-a poftit la o petrecere, dar, pentru că tocmai primise Sfânta 
împărtăşanie, nu se cuvenea să se ducă, aşa că nu s-a dus. în 

locul lui, vecinul a invitat un alt prieten. După petrecere, la întoarcerea spre casă, au avut un 
accident în care acel prieten şi-a aflat moartea. 

Odată, după Liturghie, nişte creştini, văzând un câine vagabond, au început să arunce cu 
pietre în el. Cu inima strânsă, părintele a zis: „Mai bine ar fi fost pentru ei să nu vină la 
biserică socotind c-au venit să se roage." 

Otar Nikolaişvili istoriseşte: „Odată, în vremea Postului Mare, eram împreună cu 
părintele Gavriil la catedrala din Svetiţkhoveli. Noaptea, am simţit o durere ascuţită la rinichi. 
N-am vrut să-l trezesc pe stareţ, aşa că m-am dus la spital, unde mi s-au dat calmante. După 
patru zile, părintele Gavriil a venit să mă vadă. Din pricina durerilor insuportabile, nu puteam 
să mă mişc, şi totuşi el m-a pus să stau în genunchi şi să spun rugăciunea inimii. De îndată 
durerea s-a potolit şi, din mila lui Dumnezeu şi cu rugăciunile părintelui Gavriil, am scăpat de 
operaţie." 

Pentru a-i deprinde cu smerenia, părintele Gavriil obişnuia să-i pună să stea în genunchi 
chiar şi pe cei sus-puşi. într-o zi însă, cineva a refuzat să îngenuncheze. Părintele Gavriil i-a 
spus 

din nou să îngenuncheze, şi când acela, în fine, a îngenuncheat, a rămas ca lipit şi n-a putut să 
se ridice până ce stareţul nu i-a dat binecuvântarea s-o facă. 

într-o zi, un ieromonah i-a spus părintelui că el nu crede în minuni. „îngenunchează!", i-a 
spus stareţul. Iar ieromonahul a îngenuncheat, făcând ascultare. „Şi-acum, ridică-te dacă 
poţi!", i-a spus părintele. „închipuiţi-vă îşi amintea mai târziu acest ieromonah că voiam să 
mă ridic şi nu puteam!" 

Mila părintelui Gavriil era atât de mare şi atât de tare puterea rugăciunii lui, că putea să 
schimbe sufletul omului. Sora Ecaterina Ebralidze istoriseşte: „într-o zi, părintele Gavriil 
stătea pe o bancă în curtea mănăstirii. Deodată, o femeie frumuşică, machiată ţipător, 
îmbrăcată în pantaloni, a venit şi i s-a aşezat pe genunchi, sărutându-1 şi spunându-i: Părinte 
Gavriil, eşti atât de frumos! Să ştii că te ador! Am să mai vin să te văd! Situaţia era atât de 
neobişnuită, atât de necuviincioasă, încât am înlemnit, neînţelegând ce se petrece. Părintele 
Gavriil a rămas şi el nemişcat şi, cu privirea înălţată la cer, a ascultat sporovăială femeii, fără 
s-o întrerupă. După o vreme, i-a zis: Vino-ţi în fire, Maklava, vino-ţi 

în fire! Auzindu-1 că-i rosteşte numele (fiindcă nu spusese nimănui cum o cheamă), femeia, 
ca trezită dintr-un somn adânc, s-a ridicat brusc, ne-a privit şi a luat-o la fugă. Am aşteptat să 
vedem dacă vine a doua zi, şi într-adevăr a venit, dar era o altă persoană. Purta o rochie 
neagră şi batic pe cap, iar faţa îi era curată. S-a apropiat de chilia părintelui Gavriil cu lacrimi 
şi cu suspine, zicându-i: Părinte Gavriil, ştiu că n-ai să-mi deschizi uşa chiliei, ştiu că n-am să 
te mai văd niciodată, însă, rogu-te, iartă-mă că m-am purtat cu atâta neruşinare! Iţi simt 
puterea, că m-ai ridicat din moarte şi mi-ai schimbat viaţa. îţi mulţumesc pentru tot! Văzând- 
o şi auzind-o, ni s-au umplut inima de milă şi ochii de lacrimi. Minunându-ne de schimbarea 
petrecută cu ea, am priceput că părintele Gavriil săvârşise o minune, tămăduind-o pe cea 
bolnavă şi izbăvind oaia pierdută. Mi-aduc aminte de încă ceva: mai înainte de prima venire 
la mănăstire a acestei femei, stareţul s-a ridicat dintr-odată şi s-a dus în chilia sa. 

Cunoscuse cu duhul că vine. Iar după aceea s-a întors în chilie, cerând ca nimeni să nu-1 
tulbure, şi, stând în genunchi, s-a rugat Maicii Domnului să mântuiască sufletul femeii." 

0 tânără a venit să-l vadă pe părintele Gavriil, plângându-se de necontenitele certuri din 
familia sa, din pricina cărora fratele ei plecase de 

acasă. Fără să întârzie vreo clipă, stareţul s-a dus cu fata acasă la ea. Când au intrat în casă, 1- 
au găsit pe fratele ei, care se întorsese şi le spunea cum o forţă nevăzută l-a mânat să se 
întoarcă. Stareţul s-a dus în faţa icoanei Sfintei Treimi şi a început să se roage, cu mâinile 
ridicate la cer. Tânăra istorisea că faţa lui era atunci scăldată în raze dumnezeieşti şi că 
rugăciunea lui a fost atât de puternică, încât blestemul care căzuse asupra familiei s-a 
spulberat, şi de atunci a fost numai linişte şi pace. 

Lia Kobaşvili îşi aminteşte: „La Tbilisi, eram vecini cu părintele Gavriil şi ne întâlneam 
des cu el. într-o zi, soţul meu l-a întrebat dacă ar vrea să ne dea una dintre multele icoane 
găsite de părintele la gunoi şi restaurate de el. Părintele a fost foarte bucuros. Curând a venit 
la noi, purtând deasupra capului, intr-un chiot 1 , o icoană mare a Mântuitorului. A pus-o cu 
toată evlavia într-un loc ales de el şi ne-a binecuvântat familia, spunând: Icoana 
Mântuitorului a venit în casa voastră şi binecuvântarea lui Dumnezeu este cu voi. Să nu 
tulburaţi icoana cu multe cereri, cereţi numai la mare nevoie. Familia noastră a trăit 
netulburată vreme de douăzeci de ani. Dar, dintr-odată, una dintre fiicele noastre s-a 
îmbolnăvit 

1 Un soi de cutie din lemn, cu o uşiţă de geam, în care se aşază icoana, pentru a fi mai 
ferită. 

foarte rău, şi medicii ne-au spus că nu mai este nici o nădejde să se vindece. Atunci m-am 
rugat la icoană pentru ea, ca medicii s-o opereze totuşi. Timp de trei zile, fiica noastră a fost 
inconştientă, apoi şi-a revenit şi s-a făcut bine. Când m-am aşezat din nou înaintea icoanei 
Mântuitorului, am văzut un lucru minunat: chiotul, care era întotdeauna închis, acum era 
deschis. Am îngenuncheat mulţumind lui Dumnezeu. Au trecut mulţi ani şi am avut de 
îndurat şi alte necazuri. Cealaltă fiică a noastră urma să nască şi se chinuia foarte tare; am 
venit acasă foarte necăjită. Şi iar am văzut chiotul deschis. Iar când m-am întors la 
maternitate, am dat slavă lui Dumnezeu că până la urmă naşterea s-a petrecut cu bine." 

Cineva l-a întrebat pe părintele Gavriil de ce ne dă Dumnezeu să vedem nenorocirile 
oamenilor. Iar el a răspuns, zicând: „Ca să-i ajutăm cu rugăciunile noastre. Aşa ne învaţă 
Dumnezeu să-l iubim pe aproapele nostru. Că mai întâi trebuie să învăţăm cum se cuvine să 
iubim, şi apoi trebuie să ne străduim să iubim." 

Sora Elizabeta Zedghenidze istoriseşte şi ea: „Pe vremea când în capitală se ţineau în 
fiecare zi mitinguri, stareţul a zis: Gata! Trebuie să-i liniştesc. Şi-a croit drum prin mulţimea 
agitată 

şi a început să le predice. într-o clipită, tulburarea manifestanţilor s-a şi risipit." 

Pe când era tânăr, părintele Gavriil tot căuta să calculeze numele lui Antihrist. 1 în vremea 
rugăciunii, i-a apărut un înger care i-a zis: „Numele lui le este ascuns oamenilor, dar lupta 
dintre Prorocii Enoh şi Ilie şi Antihrist se va vedea la televizor. - " 

Părintele Gavriil a fost întrebat dacă există destin. „Nu, a răspuns el. Cineva poate să spu- 
nă: Aşa mi-a fost destinul, dar dacă destinul său era să moară şi era dinainte stabilit, pentru 
ce-ar mai fi el judecat în ziua Judecăţii? Noi ne făurim destinul. Dacă cineva, din neatenţie 
sau din prostie, îşi primejduieşte viaţa, ce are asta de-a face cu destinul?" 

1 Apocalipsa Sfântului Ioan spune că semnul lui Antihrist este cifra 666. Numeroase 
interpretări s-au făcut dintotdeauna pentru a traduce această cifră în litere, prin tot felul de sis- 
teme de interpretare şi de decodare, dar nici unul n-a reuşit să dea un rezultat veridic. 

- Această afirmaţie poate părea la prima vedere naivă. Dar de mai multe decenii ne aflăm 
într-o societate a spectacolului şi a imaginii, în care orice fapt ieşit câtuşi de puţin din comun 
care se produce undeva, în lume, este imediat fotografiat sau filmat, şi imediat difuzat prin 
diferite mijloace de comunicare moderne. Acest fenomen se tot accentuează, şi este logic să 
ne gândim că evenimentele extraordinare care se vor produce la sfârşitul lumii vor constitui 
cu atât mai mult obiectul acestui proces de mediatizare prin imagine. 

Arhimandritul Sa va Kuceava spune: „Cuvintele ziditoare ale părintelui Gavriil erau în 
primul rând despre ascultare şi despre smerenie. Spunea mai ales: Fiii mei, nimic să nu faceţi 
fără binecuvântarea duhovnicului! Să nu vă lipsiţi de binecuvântarea lui nici dacă vi s-ar arăta 
un înger înfocat, în toată minunăţia lui." 

La întrebarea dacă toată lumea se va mântui, părintele Gavriil răspundea cu lacrimi în 
ochi: „Nu, copilul meu! Dumnezeu este milostiv, dar nu toţi vor avea parte de milostivirea 
Lui. Şi nu pot nicicum să vă ajut dacă voi nu vă străduiţi să vă mântuiţi." 

Monahia Nino Daşniani a observat acest lucru: „Părintele Gavriil avea în el pururea harul 
lui Dumnezeu. A fost cel mai iubitor şi mai smerit slujitor al lui Dumnezeu pe care l-am 
cunoscut. în predicile sale, nu ostenea să tot spună: Dumnezeu este iubire." 

Puţin înainte de moartea sa, părintele Gavriil, arătând cu degetul spre un colţ al chiliei sa- 
le, le-a spus monahiilor care stăteau în jurul lui: „Acolo este moartea care mă aşteaptă. 

să mă plec şi să aduc rugăciuni pentru voi înaintea lui Dumnezeu." 

Sora Nana Kutaleladze istoriseşte şi ea: „Eram la bucătărie şi spălam farfuriile, când a 
intrat părintele Gavriil, însoţit de părintele Nicolae. Eram tare bucuroasă să-i văd, dar n-am 
scos nici un cuvânt, pentru că aveam treabă şi nu primisem binecuvântare să le vorbesc. 
Părintele Nicolae, supărat, l-a întrebat pe părintele Gavriil: Ce-o fi în capul ei de nu ne 
vorbeşte? Iar părintele Gavriil i-a răspuns: Priveşte mai degrabă la inima ei!" 

Părintele Gavriil tare se mâhnea când o soră părăsea mănăstirea şi spunea: „O soră numai 
de pleacă din mănăstire, şi mănăstirea pierde jumătate din har." 

Sora Tecla Oniani îşi aminteşte: „Intr-o zi, după Utrenie, m-am simţit tare obosită şi mai 
degrabă voiam să dorm decât să merg la treaba mea, aşa că m-am dus la chilie. Pe drum, m- 
am întâlnit cu părintele Gavriil, care, cu chipul luminat de bucurie, mi-a strigat: Aşa care va 
să zică, alergi la ascultare?! 1 Bine faci! Dorinţa de a dormi 

1 Adică la lucrul rânduit pentru ea de maica stareţă de unde legătura cu ascultarea pentru 
bunul mers al vieţii din mănăstire. 

mi-a pierit pe dată şi mi-am făcut ascultarea cu atâta zel, încât întreaga zi n-am mai simţit nici 
o oboseală." 

Părintele Gavriil obişnuia să le dea tuturor să mănânce şi pe nimeni nu lăsa să plece până 



nu se sătura. El însă nu mânca decât foarte puţin. 

O amintire a Episcopului Iosif: „Intr-o seară, la Mănăstirea Sfântului Şio Mgvime, înainte 
de Vecernie, s-a întâmplat că nimeni nu putea să deschidă uşile bisericii. Părintele Gavriil a 
făcut atunci semnul crucii pe uşi şi îndată acestea s-au deschis doar uşor împinse." 

Părintele Gavriil obişnuia să se uite fix la soare, aşa cum noi ne uităm la lună. Când era 
întrebat cum de se poate uita aşa, răspundea: „Nimic mai uşor! Greu este să contempli pe 
Făcătorul soarelui." 

Arhimandritul Sava Kuceava istoriseşte, la rândul său: „Părintele Gavriil nu avea nici o 
clipă de răgaz. Când le ajuta pe monahii la bucătărie, le vorbea de dragostea de Dumnezeu şi 
de aproapele, de ascultare, de întărirea în credinţă, 

iar cuvintele sale simple ni se întipăreau în minte, lăsând în noi urme de neşters, de adevărată 
iubire." 

Ketevan Surmava dă această mărturie: „Stareţul, aţinându-se cu tărie pe calea plină de 
spini, îi călăuzea pe semeni către Dumnezeu. Minunatele sale învăţături ascetice aveau drept 
scop să-i înveţe pe oameni dragostea, bunătatea, ascultarea, smerenia şi pocăinţa, pe care el le 
avea din belşug. Stareţul îi iubea pe toţi oamenii, fără excepţie, la fel de mult. Tot ce grăia, 
grăia spre mântuirea sufletelor. Mie, unui om de rând, îmi dedica atâta timp şi atâta energie, 
încât, prosteşte, socoteam că sunt unul dintre cei aleşi. Căci pentru părintele Gavriil fiecare 
om era un ales al său, şi-şi dăruia cu mărinimie iubirea şi luarea-aminte tuturor. Cunoştea 
neputinţele fiecăruia şi ştia cum să le îndrepte. îl socoteam foarte apropiat de Dumnezeu." 
Arhimandritul Sava Kuceava istoriseşte iarăşi: 

„într-o zi, trecând pe un pod cu părintele Gavriil şi cu fratele meu, un cerşetor s-a apropiat de 
noi, cerând de pomană. Părintele Gavriil l-a strâns în braţe, l-a mângâiat cu vorba şi i-a dat un 
bănuţ. Fratele meu era foarte mulţumit că l-am putut ajuta pe sănnanul acela. însă părintele 
Gavriil 

i-a zis: Nu noi l-am ajutat, mila lui Dumnezeu ne-a plecat spre milă." 

Monahia Pelaghia Ksovreli îşi aminteşte şi ea: „într-o zi, părintele Gavriil mi-a spus: Hai 
să mergem la biserică! Eu am rămas înaintea catapetesmei, iar el a intrat în altar şi a rămas 
acolo multă vreme în rugăciune. Deodată, a ieşit brusc, strigând: Din icoane izvorăşte mir! 
Am privit şi am văzut icoanele catapetesmei lucind de mir şi răspândind o minunată 
mireasmă. Şi am înţeles că părintele Gavriil, în rugăciunea sa fierbinte, a văzut dinainte 
minunea ce avea să se petreacă. Iar mirul n-a încetat să izvorască vreme de o lună. Când 
lumea s-a obişnuit cu minunea, iar evlavia nu a mai fost la fel de mare, minunea a încetat." 

Arhimandritul Sava Kuceava istoriseşte şi el: „Părintele Gavriil şi-a pus în gând să 
meargă la Tbilisi, ca să cumpere nişte lucruri pentru mănăstire. Şi avea pentru asta o sută de 
ruble. Pe drum, în autobuz, a auzit doi apicultori plângându-se că n-au de unde să ia o sută de 
ruble, ca să-şi îngrijească stupii. Atunci părintele Gavriil a scos din buzunar toţi banii pe care 
îi avea şi i-a dat apicultorilor, întorcându-se la mănăstire fără nici un ban şi fără nici o 
cumpărătură. A 

doua zi, la mănăstire au venit doi artişti renumiţi şi i-au dat stareţului o mie de ruble. Iar 
părintele Gavriil a zis surâzând: Banii daţi pentru o faptă bună, ţi-i întoarce Dumnezeu 
înzecit." 

Egumena Ioana Sikharulidze istoriseşte astfel: „Cu câteva zile mai înainte de moartea sa, 
părintele Gavriil stătea întins pe pat, nemişcat, cu privirea aţintită la icoane. L-am întrebat 
dacă pot să-l ajut cu ceva, iar el mi-a răspuns: Roagă-te pentru întreaga lume. Acesta este 
testamentul meu." 

într-o zi, părintele Gavriil a avut o vedenie: L-a văzut pe Dumnezeu ţinând un glob, având 



deasupra lui o cruce. Părintele Gavriil a întrebat: „Cum vor putea oamenii să se mântuiască 
mai înainte de Parusie?" Şi un glas i-a răspuns: „Prin faptele cele bune şi prin iubire." 

IV 

ÎNVĂŢĂTURI DUHOVNICEŞTI 
Despre Biserică 

Cel care nu are Biserica de mamă, nu-L va avea niciodată pe Dumnezeu de Tată. 

Despre blândeţe 

Blândeţea este o lumânare pururea aprinsă, care place lui Dumnezeu. 

Despre credinţă 

încercările ce vor veni sunt din lipsa voastră de credinţă. Cereţi-I lui Dumnezeu iertare şi 
întărirea credinţei. 

Credinţa este talantul 1 binecuvântat de Dumnezeu. De v-a fost credinţa batjocorită în faţă 
şi aţi tăcut, sunteţi mai răi decât cel care a batjocorit-o. 

Sufletul vostru piere când nu faceţi nimic ca să vă apăraţi credinţa; dar, dacă muriţi pentru 
apărarea ei, porţile împărăţiei vi se vor deschide. 

Ecumenismul este cea mai mare erezie. 

Daţi slavă lui Dumnezeu că v-aţi născut în credinţa ortodoxă! Păstraţi-o cu credincioşie şi 
nu căutaţi să ştiţi dacă cei care au altă credinţă se vor mântui sau nu. Nu este de datoria 
noastră să ştim aceasta, datoria noastră este iubirea nesecată a lui Dumnezeu. 

Mai bine desfrânat decât eretic. 

Biserica Ortodoxă este asemenea unei corăbii care străbate un ocean zbuciumat, bântuit 
de furtuni. Creştinii ortodocşi sunt cei din corabie, iar credincioşii altor religii sunt cei ce 
înoată în el. 

'A se vedea în Evanghelie pilda cu talanţii care trebuie înmulţiţi. 

138 

Despre curăţie 

Ochii sunt oglinda sufletului. Dacă sufletul vostru se va împotrivi la rău, n-o să mai priviţi 
niciodată la nimic rău. 

Asemănaţi-vă pruncilor nu cu mintea, ci cu inima şi cu curăţia. 

Despre daruri 

Să nu primiţi niciodată drept dar „arginţii lui Iuda" 1 . Cu astfel de bani, vă faceţi părtaşi la 
păcat şi cu greu veţi scăpa de el. 

Despre despătimire 

Lăsaţi deoparte lumea pământească şi îngrijiţi-vă mai întâi de împărăţia cerească şi de 
cele pe care Domnul le cere de la voi, şi atunci El vă va da toate cele ce vă sunt de trebuinţă. 
Despre educarea copiilor 

Pruncul din pântecele mamei le aude pe toate. Aşa că aveţi grijă ce vorbiţi şi cum vă 
purtaţi, alegeţi numai cuvinte pe placul lui Dumnezeu, 

1 Adică bani dobândiţi în chip necinstit, prin care Hristos este trădat pentru că nu s-au 
respectat poruncile Sale. 

fiindcă educaţia începe din ziua în care copilul a fost conceput. 

Despre Hristos 

Hristos n-a străbătut drumurile pe covoare întinse. Era smerit şi simplu, şi nu-I plăceau vi- 
clenia şi bogăţia. Drept veşmânt, nu avea decât o singură haină, ţesută de Maica Lui. 

Hristos a fost cunoscut prin înţelepciunea şi prin smerenia Sa. 

Despre iad 

Dumnezeu nu-1 părăseşte pe om, ci omul îl părăseşte pe Dumnezeu. Iar iadul aceasta este: 
înstrăinarea de Dumnezeu. 



Despre iubirea de aproapele 

Noi zicem că avem iubire. Dar ce este iubirea? După ce se cunoaşte ea? Apostolul Pavel 
spune că „dragostea îndelung rabdă; dragostea este binevoitoare, dragostea nu pizmuieşte, nu 
se laudă, nu se trufeşte. Dragostea nu se poartă cu necuviinţă, nu caută ale sale, nu se aprinde 
de mânie, nu gândeşte răul. Nu se bucură de nedreptate, ci se bucură de adevăr. Toate le su- 
feră, toate le crede, toate le nădăjduieşte, toate 

le rabdă". Fericirea oamenilor stă în dragostea adevărată. Dragostea este cea mai mare dintre 
virtuţi. Dar şi mai important este să înveţi cum să iubeşti. Fără jertfă în numele lui 
Dumnezeu, nu se poate ajunge nici pe culmile duhovniceşti, nici la dragoste. 

Dumnezeu are nevoie de inima noastră şi de faptele noastre cele bune. „Tot binele pe care 
îl faceţi unui om, Mie Mi-1 faceţi", spune Mântuitorul. 

Iubirea e mai presus de rânduieli şi de legi. 

Iubirea îmblânzeşte până şi cea mai crudă fiară. 

Dacă pentru a-1 salva pe aproapele tău care boleşte eşti gata să te duci noaptea în adânc de 
pădure, fără teamă de primejdii, ca să-i aduci leacul de care are nevoie, atunci cu adevărat 
iubeşti pe aproapele tău. 

Cum ar putea sufletul omului să fie liniştit când aproapele său se află în primejdie? Dacă 
este cineva din casă bolnav şi nu e cine să-l îngrijească, mai bine să nu te duci la biserică şi să 
stai cu el, şi aşa să-ţi arăţi iubirea de aproapele. 

Cel care se străduieşte să facă o faptă bună pentru aproapele, pentru sufletul său se 
străduieşte, ca să-l mântuie. 

De le aveţi pe toate, dar nu şi iubire, să ştiţi că nimic nu aveţi. 

Dacă mustri pe cineva, mustră-1 cu iubire. 

Un singur om de urâţi, pe Hristos îl urâţi în chipul aceluia, şi atunci sunteţi departe de îm- 
părăţia cerească. 

Iubiţi-vă unii pe alţii! Prin iubire vom fi mântuiţi. Noi suntem martorii sorocului vremii. 
Voi o să-l vedeţi pe Antihrist. Domnul şi Dumnezeul nostru ne-a poruncit să iubim pe 
Dumnezeu în aproapele nostru; cine se va ţine bine până la sfârşit, se va mântui. 

Să vă purtaţi frumos cu aproapele! Să ajuţi un om la nevoie cere o anume înţelepciune, şi 
aceasta este un dar de la Dumnezeu şi o jertfă adusă lui Dumnezeu. 

Nu puteţi cere nimic de la un om dacă voi înşivă nu-i daţi niciodată nimic. 

Iubiţi pe toată lumea. Iar dacă nu puteţi, măcar bunăvoinţă să aveţi faţă de toţi. 

Cine caută să-şi mântuiască sufletul şi vine în ajutorul semenului cu vorba sau cu fapta, 
împlineşte poruncile lui Dumnezeu. 

Dacă aproapele este în nevoie, ajutaţi-1, mângâiaţi-1, rugaţi-vă pentru el cu zdrobire de ini- 
mă, şi Domnul va auzi rugăciunile voastre şi-l va ierta şi-l va milui. Pentru aceasta am fost 
creaţi, ca să împărţim şi altora din ale noastre pe cât ne stă în putinţă. 

Despre iubirea de Dumnezeu 

Dumnezeu este iubire, bunătate şi dreptate nemărginite. Cel care iubeşte bunătatea şi 
dreptatea, iubeşte pe Dumnezeu şi este iubit de Dumnezeu ca fiu al Său. 

Cel drept nu se teme de Dumnezeu, ci îl iubeşte pe Dumnezeu. 

Când rostiţi numele lui Dumnezeu, ridicaţi-vă şi faceţi semnul Sfintei Cruci. 

Despre iubirea de sine 

Iubirea de sine e potrivnica iubirii. Cel iubitor de sine nu dă niciodată nimic, ci atâta 
voieşte, să primească. De-ar avea toate bogăţiile lumii, şi tot nu i-ar ajunge. 

Despre iubirea de vrăjmaşi 



Cum trebuie să iubim un om care este rău? Urând răul, şi nu pe cel care îl săvârşeşte. Cine 
ştie dacă el nu se va căi într-o zi de păcatele sale prin puterea rugăciunii, prin plâns şi prin 
mărturisire şi se va face asemenea unui înger... 

„Iubiţi pe vrăjmaşii voştri", asta este clar. Dar cum să iubeşti pe cel ce este vrăjmaş al lui 
Hristos? încetaţi de a-1 mai urî, şi atunci veţi fi în stare să-l iubiţi. 

Cum să ne rugăm pentru vrăjmaşii noştri? Când vă rugaţi, rugaţi-vă mai întâi pentru cei 
pe care-i iubiţi cel mai mult, de pildă, pentru copiii voştri. Apoi, rugaţi-vă pentru rudele 
voastre, 

apoi pentru vecinii şi pentru cunoştinţele voastre, ca să nu mai aveţi vrăjmaşi printre ei. Bine- 
cuvântaţi apoi oraşul în care v-aţi născut, apoi toate oraşele ţării, şi cereţi de la Dumnezeu să 
ia de la locuitorii lor toată vrăjmăşia. Iar după ce v-aţi rugat aşa pentru toată lumea şi n-au 
mai rămas decât vrăjmaşii voştri, cereţi de la Dumnezeu să-i îmblânzească şi să le umple 
inima de bunătate, iar mintea de înţelepciune. Şi aşa veţi putea să vă rugaţi pentru vrăjmaşii 
voştri. 

Despre iubirea zidirii 

Să dai mâncare păsărilor cerului este o faptă bună. 

Despre încercări şi suferinţe 

în suferinţe se văd credinţa şi iubirea. 

Omul nu este încercat decât atât cât îngăduie Dumnezeu cu Pronia Sa dumnezeiască. 

Nu i se cuvine creştinului să se plângă. 

Să nu-L trădaţi niciodată pe Dumnezeu. înduraţi toate încercările, şi porţile cerului vi se 
vor deschide vouă. 

Despre îmbrăcăminte 

Felul în care se îmbracă cineva arată aşezarea lui duhovnicească. Haina creştinului trebuie 
să fie simplă şi modestă. 

Despre înţelepciune 

Ca să ajungi înţelept, mai întâi fă-te prost. 1 
Despre judecarea aproapelui 

Când osândiţi pe cineva, pe Dumnezeu îl osândiţi. 

îl osândiţi pe unul pentru că a păcătuit? Dar aţi văzut voi, oare, că el s-a pocăit şi că 
Dumnezeu l-a iertat? 

Mustraţi pe aproapele, dar nu-1 osândiţi; sunt două lucruri deosebite. 

1 Adică să recunoşti că nu ştii nimic şi că eşti cu totul lipsit de înţelepciune. Un vechi 
principiu, recunoscut şi în afara lumii creştine; în Apărarea lui Socrate, citim că Pythia din 
Delfi a spus despre Socrate că este omul cel mai înţelept. Cugetând cu modestie la noima 
acestui cuvânt, Socrate a înţeles că, spre deosebire de cei care se socotesc ei înşişi şi sunt 
priviţi de lume ca înţelepţi, el se vede pe sine ca neştiind nimic, şi că acesta este temeiul marii 
înţelepciuni. 

146 

Stareţul trebuie să mustre pe fiii săi duhovniceşti, ca să-i facă să-şi vadă greşalele. Dacă 
nu-1 ascultă, Dumnezeu îi va judeca. 

Dacă vedeţi pe unul furând şi nu puteţi face nimic, începeţi să spuneţi rugăciunea 
Domnului. 1 

Vedeţi-vă de păcatele voastre, şi nu de greşelile altora. Şedeţi şi plângeţi-vă păcatele 
voastre. 

Nu daţi sfaturi aproapelui dacă nu-i cunoaşteţi starea duhovnicească, fiindcă s-ar putea ca 
sfatul vostru să-i înrăutăţească starea şi să-l ducă la pierzanie. 



Să nu vă încredeţi deplin în cele văzute cu ochii voştri şi auzite cu urechile voastre, căci 
puteţi cădea pradă amăgirii. 

De vedeţi un ucigaş, un desfrânat sau un beţiv zăcând pe drum, nu-i osândiţi, că şi ei sunt 
făpturi ale lui Dumnezeu. 

1 Adică să spuneţi Tatăl nostru. 

2 Acest cuvânt priveşte deopotrivă vedeniile drăceşti, dar şi greşelile care se fac uşor din 
judecarea cuiva după înfăţişare şi purtări. 

Şi iarăşi vă spun: dacă vedeţi un păcătos, nu-1 osândiţi, dacă vreţi să rămâneţi în iubire. 
Gândiţi-vă câţi păcătoşi au ajuns sfinţi! 

Tot ce e rău în om e trecător. Să nu dispreţuiţi niciodată pe nimeni, chiar dacă vedeţi 
oameni cu chipuri fioroase, murdari, beţivi, care înjură şi vorbesc murdar şi sunt destui în 
vremea noastră. Chipul lui Dumnezeu s-a păstrat şi în ei, într-un adânc pe care ei înşişi nu-1 
cunosc. Vrăjmaşul n-a făcut decât să schimonosească chipul acesta şi să-l întineze, tot aşa 
cum şi o icoană poate fi murdărită şi întinată dar, dacă ajunge pe mâini bune, e curăţită şi 
străluceşte de parcă ar scăpăra raze din ea. E greu să vezi chipul lui Dumnezeu în astfel de 
oameni care te scârbesc, care-ţi par adevărate animale. Dar trebuie să avem încă şi mai multă 
milă de ei, pentru că sufletele le sunt schimonosite, poate fără putinţă de îndreptare, într-o 
veşnică tulburare şi chin. Cât de greu este să-ţi iubeşti vrăjmaşii! Da, da, foarte greu... O 
întreagă viaţă ne ia să învăţăm cum să-i iubim. Dar, printr-o astfel de iubire, omul se face 
asemenea lui Dumnezeu Cel răstignit... 

Despre Judecata din urmă 

Când mergeţi la un examen, simţiţi cum vă bate inima? Şi-l daţi în faţa unui profesor, 
închipuiţi-vă cum vă veţi simţi înaintea Creatorului! Măreţia lui Dumnezeu este nemăsurat de 
mare. 

Despre mântuire 

Toţi se vor mântui? Nu! Dumnezeu este milostiv, dar nu pentru toţi; nimeni nu poate să 
vă ajute dacă voi înşivă nu vă străduiţi să vă mântuiţi. Având voia liberă, trebuie să lucraţi şi 
voi la mântuirea voastră. Iar omul îşi mântuie sufletul împlinind poruncile lui Dumnezeu şi 
sărind în ajutorul aproapelui. 

Despre milostivire 

Atunci când mâncaţi, aduceţi-vă aminte de cei nevoiaşi, de cei ce flămânzesc şi însetează, 
de cei aflaţi în suferinţă, şi aşa veţi primi harul dumnezeiesc. 

Despre moarte 

Moartea este schimbare la faţă. Nu vă temeţi de moarte, temeţi-vă de Judecata ce va să 
fie! 

Despre monahism 

Un monah nu poate fi delăsător şi nepăsător, pentru că el este un ostaş al lui Hristos. 
Netrebnic este monahul care nu se face părtaş la mucenicia poporului său! 

Adevăratul monah este cel a cărui inimă este la fel de iubitoare ca inima de femeie. 
Monahul trebuie să se trudească cu lucrul mâinilor, şi se va mântui prin chinul şi prin 
osteneala sa. 

Monahismul este un rang ceresc, şi, ca să ajungă la desăvârşire, monahul trebuie să se 
călească în focul ispitelor. 

Monahul trebuie să ducă o viaţă simplă. Harul lui Dumnezeu stă în simplitate. 

Monahul trebuie să aibă o minte hotărâtă; datoria lui e să se războiască pentru adevăr, 
pentru că adevărul este însuşi Dumnezeu. 

Monahul trebuie să păzească credinţa ortodoxă cu un curaj de leu. 

Monahismul este luptă, strădanie pentru Dumnezeu până la ultima suflare. 

Nu este eroism mai mare decât monahismul. 

Dacă un monah nu are smerenie şi nu face pocăinţă, nu este pentru el nădejde de 
mântuire. 

Laudele pot să-l piardă pe monah. Cel care laudă un monah este vrăjmaş al lui. 

Monahul are şi el nevoie de milă şi de mângâiere. 

Cel ce voieşte să se facă monah, s-a şi făcut monah. 

Mireanul care calcă peste patimile sale din dragoste pentru Hristos se numără în ceata 
monahilor. 

Domnul nu se uită dacă eşti monah sau mirean, numai sete de Dumnezeu să ai, căci setea 
aceasta mântuie pe om. 

Mănăstirea nu-i sălaş de oaspeţi, este o mare corabie de iubire. 

Harul monahal se pierde în lume; nu ieşiţi din mănăstirea voastră pentru un timp mai 
lung. 

Ascultarea este lumină nestinsă care place lui Dumnezeu. 

Stăreţia nu este o simplă titulatură; cere smerenie şi omorâre a părerii de sine şi a 
mândriei. Şi unora le este spre mântuire, altora, spre pieire. Stareţul care umblă pe calea lui 
Dumnezeu cu smerenie se află pe calea mântuirii. 

Despre nădejde 

Să nu vă pierdeţi niciodată nădejdea în Pronia lui Dumnezeu. 

Despre nevoinţă 

Când faceţi o faptă bună, urcaţi o treaptă, când păcătuiţi, coborâţi o treaptă. Şi aşa, toată 
viaţa noastră stă în asemenea urcuşuri şi coborâşuri. 

Străduiţi-vă să luptaţi necontenit pentru Dumnezeu. Şi, văzând Domnul râvna voastră, vă 
va da toate cele de trebuinţă. 

Este cu neputinţă să se mântuiască cineva fără chin şi osteneală. 

Ca să vă întăriţi trupeşte şi duhovniceşte, luaţi agheasmă şi anafură cu deplină credinţă şi 
evlavie. 

Despre numele lui Dumnezeu 

Nu pomeniţi numele Domnului şi Dumnezeului nostru în deşert, ca să nu încălcaţi a treia 
poruncă! 

Despre patimi 

Dacă vreţi să vă mântuiţi, nu vă îngrijiţi prea mult de trupul vostru, ci purtaţi grijă de 
sufletul vostru. Cel care biruie limba şi lăcomia se află deja pe calea cea bună. 

Neruşinat este cel care nu-şi vede greşelile şi se trufeşte. Cei cu inima plină de mândrie şi 
de slavă deşartă sunt urâţi de Dumnezeu. 

Dacă vă socotiţi mai buni ca alţii, sunteţi urâţi de Dumnezeu. 

Unii gândesc că este cu putinţă să nu ştii de ispită trupească. Dar cum s-ar putea aşa ceva? 
Câtă vreme există bărbat şi femeie, va fi şi luptă împotriva poftei trupeşti. Important este să 
birui dorinţa trupească cu dorirea lui Dumnezeu. Şi, dacă ai izbutit, poţi spune că ai câştigat 
războiul . 1 
Despre păcate 

Orice călcare de poruncă este chip al vrăjmăşiei faţă de Dumnezeu. Cugetaţi o clipă 
împotriva cui vă ridicaţi! 

A nu te ţine de făgăduinţa făcută este un mare păcat. 



1 Potrivit mărturiei monahiilor din Samtavro, părintele Gavriil era el însuşi un monah de 
mare feciorie şi curăţie. 

Dacă n-aţi căzut niciodată, nu veţi cunoaşte niciodată puterea lui Dumnezeu. Dacă aş fi 
fără de păcat, cum m-ar mai iubi Dumnezeu? 

Ocara şi neruşinarea sunt izvorul oricărei călcări de poruncă. 

Orice păcat este în ochii lui Dumnezeu ca o picătură de apă în marea cea mare; nici un 
păcat nu poate covârşi milostivirea lui Dumnezeu. 

Despre părintele duhovnicesc 

înger de lumină de vi s-ar arăta şi v-ar cere să faceţi una sau alta, nimic să nu faceţi fără 
binecuvântare 1 de la duhovnicul vostru, iar binecuvântarea dată de el să n-o schimbi cu nici 
un chip. 

Puneţi-vă în minte că părintele vostru duhovnicesc este pururea cu voi şi cu luare-aminte 
la fiecare pas al vostru. 

Puteţi să vă alegeţi părintele duhovnicesc după voia voastră, dar odată ales, îi datoraţi 
ascultare 

1 în limbajul monahal, binecuvântare înseamnă aprobare, fără să-şi piardă însă primul 
sens: este o aprobare binecuvântată. 

deplină. Dacă însă învăţăturile sale sunt eretice, fugiţi de el ca de foc! 

Pentru nevoile sufletului, cereţi sfat de la părinţii cei îmbunătăţiţi, spre zidire şi 
înţelepţire. 

Despre pocăinţă şi căinţă 

Conştiinţa este o părticică din Dumnezeu în inima voastră. înainte de culcare, gândiţi-vă 
cum v-aţi petrecut ziua care s-a încheiat: ce-aţi făcut, ce-aţi păcătuit, ce-ar fi trebuit să faceţi. 
Şi fiţi aspri cu voi. 

De n-aţi cădea, nici nu v-aţi ridica, şi nici căinţă n-aţi avea. Eu însumi sunt un mare 
păcătos, şi de aceea mi-e tare milă de cei păcătoşi. 

Să ne căim cu inima, nu cu vărsarea de lacrimi! 

Mânia lui Dumnezeu este peste femeile care leapădă pruncul din pântece. Dacă ai făcut 
asta, roagă-te stăruitor la Dumnezeu ca să-ţi ierte păcatul de a fi ucigaşa copiilor tăi. 

Ai păcătuit? Căieşte-te pe dată! 

Toţi păcătoşii care se căiesc sunt copii ai lui Dumnezeu, şi de aceea sunt primiţi la Sfânta 
împărtăşanie. 

Despre robirea diavolească 

Când diavolul robeşte pe om, începe prin a-i lua minţile. 

Despre Postul Mare şi despre Săptămâna Mare 

Domnul îşi întoarce faţa de la cei care se scârbesc de came 1 şi de pâine., 

Cel care în Săptămâna Mare nu se bucură, ci-şi plânge păcatele, se poartă ca Iuda . 2 

1 Aceasta nu înseamnă că trebuie neapărat să se mănânce carne şi că monahii fac rău 
nemâncând came, ci că postirea aceasta nu trebuie întemeiată pe scârba de mâncare de aceea 
părintele Gavriil pune pâinea alături de came. 

2 Straniu cuvânt e acesta, vrednic de un nebun pentru Hristos. Dar, aşa cum spune 
Ecclesiastul, pentru orice lucru este o clipă prielnică. Iar Săptămâna Sfântă numită de obicei 
Săptămâna Mare se situează în afara perioadei Postului Mare, chiar dacă se continuă postul şi 
înfrânarea. însă este vremea celebrării marilor taine ale mântuirii noastre, şi atunci se cuvine 
să luăm aminte la faptele iconomiei mântuitoare a lui Hristos. A cugeta la altceva în vremea 
aceea înseamnă a-ţi întoarce faţa de la Hristos şi, într-un anume fel, a-L trăda. 

Despre Pronia dumnezeiască 

Să nu vă pierdeţi niciodată nădejdea în purtarea de grijă a lui Dumnezeu pentru noi! 

Omul nu este încercat mai mult decât îngăduie Dumnezeu, potrivit Proniei Sale 
dumnezeieşti. 

Omului îi este greu să priceapă noima Proniei dumnezeieşti. Şi trei sunt lucrările Proniei: 
îngăduinţa, voia lui Dumnezeu şi Pronia propriu-zisă. îngăduinţa înseamnă că Dumnezeu i-a 
dat omului libertatea de a face ce voieşte. Cu voia lui Dumnezeu, omul face ce-i porunceşte 
Dumnezeu să facă. Pronia este grija pe care o are Dumnezeu de a chivernisi şi îngăduinţa, şi 
voia. Când aveţi o problemă greu de rezolvat, puneţi-vă nădejdea în Pronia dumnezeiască şi 
nu mai căutaţi altă soluţie. 

Nici firimiturile de pâine nu cad fără voia lui Dumnezeu. 

Cel dintâi doctor este Dumnezeu, al doilea, medicul, dar cel care nu-i mulţumeşte 
medicului, lui Dumnezeu nu-I mulţumeşte. Tot lucrul îşi are plata lui. Mâinile şi mintea 
medicului săvârşesc fapte bineplăcute lui Dumnezeu. 

158 

Despre cei răposaţi 

Rugăciunile de la panihidă 1 le sunt de folos nu numai celor plecaţi din lumea aceasta, spre 
iertarea păcatelor, ci şi celor ce se roagă pentru ei. 

Un om cu minţile pierdute care şi-a luat viaţa va fi iertat de Dumnezeu. Dar cel care 
deplin conştient şi-a luat viaţa va merge în iad. Nu ne putem ruga pentru unii ca aceştia”, dar 
îi putem ajuta dând de pomană pentru ei, făcând în numele lor fapte bune. Se întâmplă ca unii 
dintre ei să fie izbăviţi din iad. 

Despre rugăciune 

Dacă rugăciunile nu sunt urmate de fapte bune, sunt moarte. 

1 Slujbă de pomenire a morţilor. 

” Canoanele Bisericii interzic săvârşirea slujbei de înmormântare şi a parastaselor pentru 
sinucigaşi, ca şi pomenirea lor la Sfânta Liturghie. însă credincioşii se pot ruga pentru ei în 
rugăciunile lor personale. 

3 Potrivit învăţăturii ortodoxe, nu există purgatoriu, ci doar două sunt locurile în care se 
poate sălăşlui sufletul după moarte: Raiul şi iadul. Ca loc şi stare definitivă, în ele se vor 
sălăşlui sufletele după Judecata de Apoi: cei osândiţi, la chinurile cele veşnice, cei vrednici, 
la veşnica veselie. Referitor la acest subiect, a se vedea studiul nostru La Vie apres la mort 
selon la Tradition orthodoxe, ed. a Il-a, Paris, 2004 [tr. rom., Jean-Claude Larchet, Tradiţia 
ortodoxă despre viaţa de după moarte, Ed. Sophia, Bucureşti, 2006, pp. 242-243 n. trad.]. 

Dacă nu împliniţi poruncile lui Dumnezeu, nu mai tulburaţi pe Domnul cu lungile voastre 
rugăciuni, căci ele nu vor fi ascultate. 

Dacă la vremea rugăciunii vine cineva să vă ceară ajutorul, iar voi îi spuneţi: „Lasă-mă să 
mă rog şi pe urmă am să te ajut", rugăciunile nu vă vor fi de nici un folos. 

Binefacerile şi rugăciunile trebuie aduse lui Dumnezeu ca jertfă a voastră. 

Rugăciunile să le faceţi cu cea mai mare evlavie. Luaţi aminte în faţa cui staţi şi cu cine 
vorbiţi. Hristos este întotdeauna nevăzut alături de noi. 

Când cineva se roagă înaintea unei icoane pictate de voi sau a unei cruci cioplite de voi, 
din tot harul jumătate se revarsă peste voi. 

Despre sfinţi 

La sfinţii cei mari, harul dat lor de Dumnezeu îi înconjoară de jur-împrejur, ca un nimb, 
iar de nimbul acesta nici un rău nu se poate apropia. 

Despre smerenie 

Cei ce se măresc pe ei se vor smeri, iar cei ce se smeresc vor fi măriţi. 



Milostivirea este aur, smerenia, diamant. 

Cel smerit este ferit de ispite. Nimeni nu poate intra în împărăţia lui Dumnezeu fără 
smerenie. 

Despre sorocul vremurilor 

în vremurile de pe urmă, omul se va mântui prin iubire, smerenie şi bunătate. Bunătatea 
deschide porţile împărăţiei cerurilor, smerenia îl urcă pe om în cer; cel cu inima plină de 
iubire va vedea pe Dumnezeu. 

Despre suflet 

Sufletul vostru este al Celui Care vi l-a dat. 

Despre teamă 

0 singură teamă să aveţi: teama de păcătuire. 

Despre venirea lui Antihrist 

Jumătate din iad e deja pe pământ, Antihrist este la uşă şi, dacă încă nu bate în ea, e gata- 
gata 

s-o dărâme. Voi veţi fi martorii împărăţiei lui. Vor fi prigoniri peste tot. Ca să vă mântuiţi, 
grăbiţi-vă de faceţi pomană şi dăruiţi iubire frăţească. 

Venirea lui Antihrist s-a pregustat cumva, căci au fost deja două războaie, dar semne în 
cer încă nu s-au arătat şi nu s-a ajuns încă la deplina lepădare de credinţă. 

în vremurile lui Antihrist, cea mai puternică ispită va fi să se aştepte mântuirea de la 
cosmos, adusă de umanoizi, de extratereştri, care de fapt sunt demoni. Rar să priviţi la cer, 
căci semnele pot fi înşelătoare, şi atunci poţi să te pierzi. 

în timpul lui Antihrist, unii vor tâlcui Scripturile după capul lor, nenorociţii! Apoi, 
ucenicii lui Antihrist vor lua şi ei parte la slujbe, vor face semnul crucii şi vor propovădui 
Evanghelia. Adevăraţii creştini însă se vor cunoaşte după faptele lor cele bune. 

Ţineţi minte că Hristos este Unul şi singur, şi nu va fi niciodată un alt hristos! 1 

1 Atenţionare la faptul că Antihrist va încerca să se dea drept Hristos. 

162 

Satana a pus 666 de curse. Pecetea lui nu va fi nevăzută, ci se va vedea pe frunte şi pe 
braţe. 1 Dacă pecetea se va pune cu forţa, în ochii lui Dumnezeu va fi ca necinstirea unei 
fecioare.” Cea mai grea încercare a creştinilor va fi să vadă că părinţii lor primesc să fie 
pecetluiţi. Pecetea va fi fără efect dacă va fi pusă contra voinţei omului. Dar închipuiţi-vă 
cursa întinsă de Antihrist pentru o mamă rămasă singură cu cinci copii! Cum să-i hrănească 
altfel decât primind pecetea? 

Pecetea va fi pusă pe degetul arătător, iar nu pe palmă, cu ajutorul unui calculator. întâi, 
pecetea va fi oferită voluntarilor. Dar, când Antihrist va urca pe tron, toată lumea va fi silită 
să primească pecetea. Neascultarea va fi înfăţişată ca 

1 Lucrul acesta se referă direct la Apocalipsa 13,16-18: „Şi-i sileşte pe toţi, pe cei mici şi 
pe cei mari, şi pe cei bogaţi şi pe cei săraci, şi pe cei slobozi şi pe cei robi, ca să-şi pună semn 
pe mâna lor cea dreaptă sau pe frunte, încât nimeni să nu poată cumpăra sau vinde, decât 
numai cel care are semnul, adică numărul fiarei sau numărul numelui fiarei. Aici este 
înţelepciunea. Cine are pricepere să socotească numărul fiarei; căci este număr de om. Şi 
numărul ei este şase sute şaizeci şi şase." Nu putem să nu ne gândim astăzi la un cip electro- 
nic codat, care să permită, ca un cârd bancar, să se plătească cumpărăturile, să se facă 
tranzacţii, şi la faptul că un astfel de cip a început să fie implantat sub piele în Statele Unite 
ale Americii. 

” Adică un fapt de care persoana care îl îndură nu este vinovată. 

trădare. Oamenii se vor ascunde în păduri. Vor trebui să se îngrijească şi să umble în grupuri 
de zece sau cincisprezece oameni, căci demonii vor putea să-i prăbuşească în prăpăstii pe cei 



singuratici. Creştinii vor fi păziţi de Sfântul Duh. Orice s-ar întâmpla, să nu vă pierdeţi 
niciodată nădejdea! Ajutaţi-vă unul pe altul. Dumnezeu vă va lumina şi veţi şti ce să faceţi. 
Cel care va răbda până la sfârşit se va mântui (cf. Matei 24,13). 

Dacă [în vremea aceea de foamete] veţi fura, ca să aveţi ce mânca, călcaţi una dintre 
poruncile lui Dumnezeu şi urmaţi lui Antihrist. Creştinii trebuie să-şi pună toată nădejdea în 
Dumnezeu. 

Adevăratul creştin nu va simţi nici foame, nici sete. în vremea nenorocirii, creştinii nu vor 
pieri. Domnul va face minuni pentru ei. O frunză le va 11 de ajuns pentru o lună. De vor face 
semnul crucii pe o bucată de pământ, aceasta se va preface în pâine. 

Să nu primiţi pâine de la cel care a primit pecetea lui Antihrist! Multe alimente au deja pe 
ele pecetea, dar nu este grav, numai să spuneţi Tatăl nostru, să faceţi semnul crucii şi să 
stropiţi mâncarea cu agheasmă. 

Credinţa adevărată îşi află sălaş în inimă, nu în minte. Antihristul va 11 dat pe faţă de 
creştinii care îşi au credinţa în inimă, în vreme ce aceia care îşi au credinţa în cap îl vor urma. 

Să nu vă pierdeţi niciodată nădejdea în Dumnezeu şi veţi fi feriţi de foame, de sete şi de 
nenorociri. 

Despre voinţa proprie 

Să nu vă îndreptăţiţi niciodată şi nimic să nu faceţi din propria voinţă. 

Despre vorbele deşarte 

Vorbele deşarte sunt ocară adusă lui Dumnezeu. Faptele cele bune arată că omul are 
dragoste de aproapele. 

Rău lucru este ca limba ta s-o ia înainte, iar mintea să se târască după ea. 

Despre vorbirea de rău 

Dacă sunteţi vorbiţi de rău sau dacă vi se răspunde cu rău la binele făcut, să nu aveţi 
răutate în inima voastră. Iertaţi pe cel care vă vorbeşte 

de rău şi bucuraţi-vă că aţi urcat aşa câteva trepte către Dumnezeu. 

Ultimele dorinţe şi diata duhovnicească 

Reguli scrise şi afişate de părintele Gavriil, spre zidirea monahiilor din Mănăstirea 
Samtravo: 

Tăiaţi de la voi lăcomia. 

Să nu lipsiţi de la privegheri şi cântare. 

Apa s-o beţi cu măsură. 

Să nu mâncaţi multă pâine. 

Răbdaţi mustrarea şi dojana. 

Răbdaţi învinuirile şi osândirile. 

Omorâţi patimile, tăiaţi-vă voia. înduraţi cu smerenie ocările, înduraţi purtările cele rele. 
Răbdaţi batjocura. 

Primiţi jignirile fără mânie; iertaţi pe dată pe cel care le-a rostit de se căieşte, primiţi-le cu 
părere de rău şi cu răbdare dacă sunt clevetiri. 

Iertaţi şi nu căutaţi să vă răzbunaţi. 

Dacă este cineva învinuit de ceva, să primească învinuirea cu smerenie, fără să se apere. 
Iată ultimele mele dorinţe şi diata mea: înălţaţi rugăciuni pentru întreaga lume, şi rugăciunile 
voastre vor muta munţii din loc. Iubiţi-vă unii pe alţii. 

